text:
ৱেবসাইটকী পোলিসিশিং
শীজিন্নগদবা টর্মশিং
চুরাচান্দপুর ডিষ্ট্রিক এডমিনিস্ট্রেশন না ৱেবসাইটকী হীরম অদু মেনেজ তৌগনি৷ অদুম ওইনমক ৱেবসাইটকী হীরমশিংগী তৌবা ঙম্বা ইফোর্ট পুম্নমক চপ চানা চুম্না তৌগদবনি অমসুং চৎনহনগদবনি, লোগী ওইনা শেম শাবা তৌরোইদবনি নত্রগা লোগী ওইনসু করিগুম্বা অমত্তা শীজিন্নরোইদবনি৷
পোর্টেল অসি শীজিন্নবনা নাকোইননা নত্রগা তুংগী ওইনা শেল চংহনবা, অরেপ্পা লৈতনা মাংহন-তাকহনবদা ডিষ্ট্রিকনা করিসু তৌনিংঙাই লৈতে৷
মীয়ামগী খুদোং চানবা পোর্টেল অসি অতোপ্পা ৱেবসাইটকা মরি লৈনহনগদবনি৷ অদুবু মতম পুম্নমক্তা ঐখোয়না গারেন্টি তৌরোইদবনি৷
মসিগী টর্মশিং অসিগী চৎন-কাংলোন পুমনমক ইন্দিয়াগী লোগী মতুং ইন্না শেম শাগদবনি৷ টর্ম অমদি চৎন-কাংলোনদা চয়েৎনরবদি ইন্দিয়া কোর্টকি মনুং চনলোই৷
কোপিরাইট পোলিসি
মেলগী খুথাংদা অয়াবা লৌরগা ৱেব অসিগী মচাকশিং লেমনা লৌরগা অমুক হন্না পুথোকপা য়াগনি। অদুম ওইনমক মচাকশিং অসি নিয়ম চুম্না অমুক হন্না পুথোকপা তৌগদবনি অমসুং চাং হন্থবা নত্রগা অরানবা মওংদা শিজিন্নরোইদবনি। করিগুম্বা ফোংদোকপা নত্রগা অতোপ্পদা পীবদা মদুগী লৌথোকফম ময়েক শেংনা খংহনগদবনি। অদুম ওইনমক, মচাকশিং অসি লৌনবগী অয়াবা লৌবদা থার্দ পার্টিগী শকখংলবা কোপিরাইট ওইরবদি অতোপ্পা মচাকশিং য়াওরোইদবনি। অসিগুম্বা মচাকশিং অসি অমুক হন্না পুথোকপদা ডিপার্টমেন্টশিং/কোপিরাইট হোলডরশিংগী অয়াবা লৌগদবনি।
প্রাইবেসি পোলিসি
ৱেবসাইট অসিনা নঙোনদগী অককনবা নশাগী ওইবা মরি লৈনবা ইনফোরমেসন লৌরোই (মিং, ফোন নম্বর নত্রগা ই-মেল)। নংগা শকখংনরবদি ঐখোয়না মদু য়াগনি। ৱেবসাইট অসিনা নশাগী ইনফোরমেসন পিয়ু হাইরকলবদি নঙোন্দা মদুগী শিজিন্নফমগী মরমদা খংহনলক্কনি; খুদম ওইনা ফিডবেক্কী ওইবা মওং অমসুং নংগী ওইবা ইনফোরমেসন ঙাক শেন্নবা লৌখৎনবা অসিনচিংবনি।
ঐখোয়না নশাগী ওইবা শকখংলবা ইনফোরমেসনশিং অদু ৱেবসাইটকী থার্দ পার্টি (মীয়াম/লনাই)শিংদা য়োনবা নত্রগা পুনশিন্নবা তৌরোই। ৱেবসাইটনা পিরিবা ইনফোরমেসনশিং অদু মাংহনবা, লান্না শিজিন্নবা অয়াবা লৌদনা শিজিন্নবা নত্রগা ফোংদোকপা, ওনথোক-ওনসিন তৌবা নত্রগা থুগাইবনচিংবদগী ঙাক শেনগনি।
ঐখোয়না শিজিন্নরিবাশিংসিগী অককনবা ইনফোরমেসনগা পুনশিন্নগনি; হায়বদি ইনটরনেট প্রোটোকোল (আই পি), এদ্রেসশিং, ডোমেনশিং, ব্রাউজর টাইপ, ওপেরেটিং সিসটেম, য়েংবগী তাং, মতম অমসুং য়েংবগী পেজশিং অসিনি। ঐখোয়না সাইট অসিবু মাংহন- তাকহনবা ফংদ্রবদি ঐখোয়গী ভীজিটীং সাইট অসিদা এদ্রেশিং অদু লিঙ্ক তৌরোই।
হাইপর লিঙ্কিং পোলিসি
মপানগী ৱেবসাইট/পোর্টেলশিংগা লিঙ্ক তৌবা ৱেবসাইট অসি মফম অমাদগী হেক্তা নংনা অতোপ্পা ৱেবসাইট/পোরটেলশিংগী লিঙ্ক তৌবা ফংগদবনি। মসিগী লিঙ্ক অসি নংগী খুদোং চাবা ফংনবনি। ঐখোয়না মসিগী লিঙ্ক অসি মতম পুম্নমক্তা থবক তৌবা য়াগনি হায়বদি হায়বা ঙমলোই অমসুং ফংলিবা লিঙ্ক পেজশিং অদু ঐখোয়গী মখাদা থম্বসু ঙমলোই।


c: text/html

text:
ডিষ্ট্রিক্ট অসিগী লৈঙাক অসি আই.এ.এস. থাক্তগী লাকপা ডিপুটি কমিশনর (ডী.সী) না লুচিংই। ডী.সীনা ডিষ্ট্রিক্ট অসিগী লৈঙাক্কী মকোকনি অদুগা রেভিনিউ থবকশিংদনা ডী.সীনা কল্লেকটর ওইনা থবক তৌই অদুগা শান্তি রকশা অমদি লৈঙাক চলাইবদনা ডিষ্ট্রিক্ট মজিষ্ট্রেট ওইনা থবক তৌই অমসুং মীখল পাংথোকপদনা ডিস্ট্রিক্ট ইলেকসন ওফিসার অইনা মথৌ পাংথোকই। ডিপুটি কমিশনরবু মখাদা লৈবা ওফিসার কয়ামরুম হায়বদি এডিশনেল ডিপুটি কমিশনর (এ.ডী.সী),সব-ডিভিজনেল ওফিসর (এস.ডী.ও),সব-ডিভিজনেল কলেক্টর (এস.ডী.সি ) অমসুং অতৈ কয়ানা মতেং পাংই। অসুম্না মীয়ামগী চাওখৎ থৌরাংগী থবকশিং অমাদি অতৈ প্রোগ্রাম প্রোজেক্ট নচিংবা কয়াদা ডী.সী না ডিষ্ট্রিক্ট অসিগী লৈঙাক্কী মকোক ওইনা অতৈ চাউখৎ থৌরাংগী মকোকশিংগা অফবা মরীথমদুনা য়াম্না মরু ওইবা থৌদাং লৌই।ডিষ্ট্রিক্ট লৈঙাক অসিগী মরু ওইবা মচাক অমদি শান্তি রকশা থম্বা অমদি পুন্সি তেক কায়হন্দনা লৈতানা লৈহনবা অসিনি। ডিষ্ট্রিক্ট মজিষ্ট্রেট অমা ওইনা ডিষ্ট্রিক্ট সিদা শান্তি রকশাগী থবক চলাইবদা এডিশনেল ডিষ্ট্রিক্ট মজিষ্ট্রেট(এ.ডী.সী), সব-ডিভিজনেল মজিষ্ট্রেটশিং অমদি অতৈ ইগ্জেক্যুটিব মজিষ্ট্রেটশিংনা ডী.সী বু মতেং পাংই। হীরম অসিদা ডিষ্ট্রিক্ট মজিষ্ট্রেটনা সুপেরিনটেন্ডেন্ট ওফ পুলিস (এস.পী) গা য়াম্না নকশিন্নবা মরী থম্মী। পুলিসকী থবক চলাইবদা ডিষ্ট্রিক্ট অমাদা এস.পীনা মকোক ওই।
বিচার চৎথবগী থবক্তা ডিষ্ট্রিক্ট এন্ড সেসন জর্জনা মকোকনি অমদি মহাকপু চিফ য়ুডিসিয়েল মজিষ্ট্রেট অমদি য়ুডিসিয়েল মজিষ্ট্রেট কাঙবু অমনা মতেং পাংই।
মীয়ামগী লৈঙাক অমদি চাওখৎ থৌরাংগী থবক পায়খৎনবগীদমক ডিষ্ট্রিক্ট অসি লিলোং সব-ডিভিজন অমদি থৌবাল সব-ডিভিজনহায়না ডিভিজন আনি থোকনা খায়দোকই।

robotstxt: allowed

filter: keep


text:
ভারতকী ই-গবর্নান্স অসিদা সরকারগী বিভাগশীং কম্প্যুটরাইজ তৌবদগী হৌদুনা নাগরিক্কী সেন্ত্রিসিটি, সর্ভিস ওরিএন্টেসন অমসুং ত্রান্সপরেন্সিগুম্বা গবর্নান্সকী অকুপ্পা পোইন্টশীংগী খোংথাংশিং ফাউবা য়াউরি। মমাংগী ই-গবর্নান্সকী খোংথাংশীংদগী ফংলকপা পারাশীং অসিনা লৈবাক অসিগী খুমাং চাউশিল্লক্লিবা ই-গবর্নান্সকী থৌশিল অসিগী মশক লেপ্পদা মরুওইবা থৌদাং অমা লৌরি। জাতিগী, রাজ্যগী অমসুং লোকেলগী থাকশীংগী ওইবা সরকারগী মশীং য়াম্লবা মশাশীংদা ই-গবর্নান্স ইমপ্লিমেন্ট তৌবগী থবক অসি খোংজেল য়াংখৎহন্নবা কমন ওইবা ভিজন অমসুং থৌশিলনা লমজিংবা প্রোগ্রাম এপ্রোচ অমা শীজিন্নবা মথৌ তাই হায়বসি মুন্না খংদোক্লে। এপ্রোচ অসিগী ওইনা কোর অমসুং সপোর্ট ইনফ্রাষ্ট্রকচর শেয়র তৌমিন্নদুনা, ষ্টেন্দার্দশীংগী খুত্থাংদা ইন্টর ওপরেবিলিটি লৈহন্দুনা অমসুং নাগরিকশীংদা সরকারগী লেংদবা মীৎয়েং অমা উহন্দুনা কোষ্টতা অচৌবা সেভিং লৈহনবা ঙম্বগী পোতেন্সিএল লৈ।
নেসনেল ই-গবর্নান্স প্লান (NeGP)
নেসনেল ই-গবর্নান্স প্লান (NeGP) অসিনা লৈবাক শিনবা থুংনা ই-গবর্নান্সকী খোংথাংশীংগী অপুনবা মীৎয়েং অমা লৌদুনা মখোয়বু অপুনবগী ওইবা ভিজন অমদা পুন্সিন্দুনা, শেয়র তৌনরবা পান্দম অমা ওইনা লৈহল্লি। ৱাখল্লোন অসিগী মতুংইন্না খ্বাইদগী শোত্থরবা খুঙ্গংশীংদা লৈবাক শিনবা থুংবা ইনফ্রাষ্ট্রকচর অমা য়ৌহন্দুনা অমসুং ইন্টরনেত্তা অরাইবা অমসুং থাজবা য়াবা এক্সেস লৈহন্নবা রেকোর্দশীংগী পাক-চাউবা দিজিটাইজেসন পাংথোক্লি।
মখা তান, গবর্নান্সকী মশক হোংদোকহন্নবগীদমক ই-গবর্নান্স হোংদোকহন্নবগী মীৎয়েং অমগা লোয়ননা অমসুং ক্লাউদ অমসুং মোবাইল প্লেটফোর্মগুম্বা চৎনরক্লিবা টেক্নোলোজিশীং শিজিন্নবগী মথৌ তাবদা মীৎয়েং থমদুনা অমসুং সর্ভিসশীংগী ইন্টিগ্রেসন্দা মীৎয়েং থমদুনা সরকারনা দিজিটেল ইন্দিয়া প্রোগ্রামগী মখাদা “ই-ক্রান্তি : নেসনেল ই-গবর্নান্স প্লান (NeGP) 2.0” অসি ইমপ্লিমেন্ট তৌনবা প্রোপোজ তৌখ্রে।
নেসনেল ই-গবর্নান্স প্লান
নেসনেল ই-গবর্নান্স প্লান অসি সরকারগী সর্ভিসশীং অসি নাগরিকশীং অমসুং ব্যুজিনেসশীংদা দিলিভরি হেন্না ফগৎহন্নবা পান্দমগা লোয়ননা হৌদোকখিবনি। মসি মখাদা পীরিবা ভিজন অসিনা লমজিংই:
“কমন সর্ভিস দিলিভরি আউতলেতশীংগি খুত্থাংদা, মীচম প্রজাশীংনা মাগী মাগী লোকেলিটিশিংদা পব্লিক সর্ভিস পুম্নমক ফংহনবা অমসুং মিচম প্রজাগী বেসিক ওইবা চংদ্রবা য়াদবশীংদু ফংনবগীদমক পুবা-থাংবা মমলদা অসিগুম্বা সর্ভিস অসিবু ইফিসিএন্সি, ত্রান্সপিরেন্সি অমসুং রিলাইএবিলিতি লৈহন্দুনা ফংহনগদবনি।”
ই-ক্রান্তি-সর্ভিসশীংগী ইলেক্ট্রোনিক দিলিভরি
ই-ক্রান্তি অসি দিজিতেল ইন্দিয়া ইনিসিএতিভকী চংদ্রবা য়াদ্রবা য়ুম্বী অমনি। ই-গবর্নান্স, মোবাইল গবর্নান্স অমসুং অফবা গবর্নান্স অমা লৈবাক অসিদা লৈহন্নবগী মরুওইবা মথৌ তাবদু য়েংদুনা য়ুনিয়ন কেবিনেটনা 25.03.2015দা “ত্রান্সফোর্মিং ই-গবর্নান্স ফোর ত্রান্সফোর্মিং গবর্নান্স” হায়বা ভিজন অসিগা লোয়ননা ই-ক্রান্তিগী এপ্রোচ অমসুং মরুওইবা কম্পোনেন্টশীং অদু এপ্রুভ তৌখি।
ই-ক্রান্তি ফ্রেমৱার্কনা সরকারগী দিপার্তমেন্ট কয়ামরুম কোনশীন্দুনা মিসন মোদ প্রোজেক্টকী পোর্টফোলিও অমগী খুত্থাংদা সর্ভিসশীংগী ইলেক্ট্রোনিক দিলিভরি অদু পাংথোকই।
মিসন
ই-ক্রান্তিগী মিসন অসি সরকারগী সর্ভিস পুম্নমক ইলেক্ত্রোনিক্কী ওইবা মওংদা নাগরিকশীংদা, ইন্তিগ্রেতেদ অমসুং ইন্টরওপরেবল সিষ্টেমগী খুত্থাংদা মল্টিপল মোদশীং ফাউদুনা অমসুং অসিগুম্বা সর্ভিসশীং অসি পুবা-থাংবা ঙমগদবা শেনফমদা ইফিসিএন্সি, ত্রান্সপরেন্সি অমসুং রেলাইএবিলিতি লৈহন্দুনা সরকারগী ত্রান্সফোর্মেসন অমা লৈহনবসিনি।
ই-ক্রান্তিগী পান্দমশীং
‘ই-ক্রান্তিগী পান্দমশীংদি মখাগীসিনি:
- ত্রান্সফোর্মেসনেল ওইবা অমসুং আউটকম য়েংবা ই-গবর্নমেন্ট ইনিসিএটিভশীংগা লোয়ননা NeGP অমুক হন্না তাকপা
- সিতিজেনগী ওইবা সর্ভিসশীংগী পোর্টফোলিও হেনগৎহনবা
- কোর ইনফোর্মেসন অমসুং কম্যুনিকেসন টেক্নোলোজি (ICT)বু খ্বাইদগী হেন্না শীজিন্নহনবা
- ই-গবর্নান্স এপ্লিকেসনশীংগী রেপিদ রিপ্লিকেসন অমসুং ইন্তিগ্রেসন প্রোমোত তৌবা
- নৌনা লাক্লিবা তেক্নোলোজিশীং শিজিন্নবা
- হেন্না থুবা ইমপ্লিমেন্তেসন মোদেল শিজিন্নবা
ই-ক্রান্তিগী মরুওইবা প্রিন্সিপলশীং
- ত্রান্সলেসনগী মহুত্তা ত্রান্সফোর্মেসন – ই-ক্রান্তিগী প্রোজেক্ট প্রোপোজেল পুম্নমক্তা সর্ভিসশীং দিলিভরিগী মগুন, চাং অমসুং মওং অদুদা অচৌবা ত্রান্সফোর্মেসন অমসুং প্রদক্টিভিটি অমসুং কম্পিতিতিভনেসতা অচৌবা অহেনবা লৈহনগদবনি।
- ইন্দিভিজুএল সর্ভিসশীংগী মহুত্তা ইন্তিগ্রেতেদ সর্ভিসশীং – নাগরিকশীংদা ইন্তিগ্রেতেদ সর্ভিস দেলিভরি ফংহন্নবগীমক বেক এন্ড প্রোসেসশীং অমসুং প্রোসেসিং সিষ্টেমশীংগী কমন মিদলৱায়র অমসুং ইন্তিগ্রেসন অমা মথৌ তাই।
- গবর্নমেন্ট প্রোসেস রিএঞ্জিনিয়রিং (GPR) - GPRবু অনৌবা MMP পুম্নমক্তা চংদবা য়াদবা অহানবা খোংথাং অমগুম্না মেন্দেত পীদ্রবদি প্রোজেক্ট অমা সেঙ্কসন তৌবা য়ারোই। GPRগী দিগ্রি অদু এসেস তৌগদবনি অমসুং লৈরিবা MMPশীং অদুগী ওইনা হেনগৎহনগদবনি।
- দিমান্দগী মতুংইন্না ICT ইনফ্রাষ্ট্রকচর – সরকারগী দিপার্টমেন্টশীংদা কনেক্টিভিটি, দিমান্দগী মতুংইন্না পীবা ক্লাউদ অমসুং মোবাইল প্লেটফোর্মগুম্বা ICT ইনফ্রাষ্ট্রকচর পীগদবনি। মসিগা মরি লৈননা, প্রোজেক্ট শেম্বগী খুমাং চাউশিল্লবা থাক অমদা লৈরিবা নেসনেল ইনফোর্মেসন ইনফ্রাষ্ট্রকচর (NII) অসি DeitYনা ফাষ্ট ত্রেক তৌগনি।
- ক্লাউদনা দিফোল্ট ওইবা – ক্লাউদ তেক্নোলোজিশীংনা পীরিবা ফ্লেক্সিবিলিতি, এজাইলিতি অমসুং কোষ্ট ইফেক্টিভনেস অসি এপ্লিকেসনশীং দিজাইন অমসুং হোষ্ট তৌবদা মপুং ফানা শীজিন্নগনি। গবর্নমেন্ট ক্লাউদ অসি সরকারগী দিপার্টমেন্টশীংগী দিফোল্ট ক্লাউদ ওইগনি।
- মোবাইলনা হান্না – এপ্লিকেসন পুম্নমক মোবাইলগী খুত্থাংদা সর্ভিসশীং পীবা ঙম্নবা দিজাইন/ রিদিজাইন তৌবনি।
- ফাষ্ট ত্রেকিং এপ্রুভেলশীং - MMPশীংগী ফাষ্ট-ত্রেক এপ্রুভেল মেকানিজম অমা শেমগৎনবা, প্রোজেক্ট অমগী দিটেল প্রোজেক্ট রিপোর্ট (DPR) অদু মরি লৈনবা ওথোরিতিনা অমুকপু এপ্রুভ তৌখ্রবদি, মতুং তাবা ৱারেপ পুম্নমক লৌনবগীদমক দেলিগেট পাৱরশীং পীদুনা এম্পাৱার্দ কমিতিশীং শেমগৎপা য়াই।
- ষ্টেন্দর্দ অমসুং প্রোটোকোলশীং মেন্দেট পীবা – ই-গবর্নান্স প্রোজেক্টশীংদা DeitYনা নোতিফাই তৌবা মতুংইন্না ই-গবর্নান্স ষ্টেন্দর্দ অমসুং প্রোতোকোলশীং মেন্দেট পীগদবনি।
- লোলগী লোকেলাইজেসন – ই-গবর্নান্স প্রোজেক্টশীংগী ইনফোর্মেসন অমসুং সর্ভিস পুম্নমক ভারতকী লোলশীংদসু শোয়দনা ফংহনগদবনি।
- নেসনেল GIS (জিও-স্পাসিএল ইনফোর্মেসন সিষ্টেম) – NGIS অসি ই-গবর্নান্স প্রোজেক্টশীংদা প্লেটফোর্ম অমসুং সর্ভিস অমা ওইনা শিজিন্নগনি।
- সেক্যুরিতি অমসুং ইলেক্ট্রোনিক দেটা প্রিজার্ভেসন – ওনলাইন এপ্লিকেসন অমসুং ই-সর্ভিস পুম্নমক্না সাইবর সেক্যুরিতি য়াউনা অপিবা সেক্যুরিতিগী থৌরাং পুম্নমক ইনগদবনি। DeitYনা নোতিফাই তৌবা নেসনেল সাইবর সেক্যুরিতি পোলিসি 2013 অসি ইনগদবনি।
দিজিতেল ইন্দিয়াদা উৎলিবা ই-ক্রান্তিগী মরুওইনা পুক্নিং চংলিবা এরিয়াশীং
- এজুকেসনগী তেক্নোলোজি – ই-এজুকেসন – স্কুল পুম্নমক ব্রোদবেন্দনা শম্নগনি। সেকেন্দরি অমসুং হায়র সেকেন্দরি স্কুল (স্কুল 250,000 রোম কোনশিনগনি) পুম্নমক্তা ৱাই-ফাই (WiFi) লেম্না পীগনি। জাতিগী থাক্তা দিজিতেল লিতরেসিগী প্রোগ্রাম অমা পায়খৎকনি। ই-এজুকেসনগীদমক্তা মেসিভ ওনলাইন ওপন কোর্সেস (MOOCs) শেমগৎকনি অমসুং শিজিন্নগনি।
- হেলথকী তেক্নোলোজি – ই-হেলথকেয়র – ই-হেলথকেয়রনা মেদিকেল কনসল্টেসন, ওনলাইন মেদিকেল রেকোর্দস, ওনলাইন মেদিসিন সপ্লাই, পান-ইন্দিয়া এক্সচেঞ্জ ফোর পেসেন্ত ইনফোর্মেসন অসিনচিংবা কোনশিনগনি।
- লৌমীশীংগী তেক্নোলোজি – মসিনা লৌমীশীংদা রিএল তাইমদা লৈবা মমলগী ইনফোর্মেসন, ইনপুটকী ওনলাইন ওর্দর তৌবা অমসুং ওনলাইন কেশ, শেন্থং, অমসুং মোবাইল বেঙ্কিংনা রিলিফ পেমেন্ত তৌবা য়াহনগনি।
- সেক্যুরিতিগী তেক্নোলোজি – মাংজৌননা মতম চানা থৌরাং তৌবা ঙম্নবা অমসুং মীশীংগী পুন্সি অমসুং সম্পতিশীং মাংবা হন্থহন্নবা মোবাইলদা য়ুম্ফম ওইবা এমর্জেন্সি সর্ভিসশীং অমসুং দিজাষ্টরগা মরি লৈনবা সর্ভিসশীং অসি রিএল তাইমদা নাগরিকশীংদা ফংহনগনি।
- ফাইনান্সিএল ইনক্লুসনগী তেক্নোলোজি – ফাইনান্সিএল ইনক্লুসন অসি মোবাইল বেঙ্কিং, মাইক্রো-ATM প্রোগ্রাম অমসুং CSCs/ পোষ্ট ওফিসশীং শিজিন্নদুনা মপাঙ্গল কনখৎহনগনি।
- জষ্টিসকী তেক্নোলোজি – ইন্টরওপরেবল ক্রিমিনেল জষ্টিস সিষ্টেম অসি মরি লৈনবা এপ্লিকেসন কয়া, হায়বদি ই-কোর্টশীং, ই-পুলিস, ই-জেলশীং অমসুং ই-প্রোসিক্যুসন শিজিন্নদুনা মপাঙ্গল কনখৎহনগনি।
- প্লানিংগী তেক্নোলোজি – নেসনেল GIS মিসন মোদ প্রোজেক্ট অসি প্রোজেক্ট প্লানিং, কন্সেপ্ট শেম্বা, দিজাইন অমসুং দিভেলপমেন্টগীদমক GISতা য়ুম্ফম ওইদুনা ফিরেপ লৌবা ঙমহন্নবা চৎনহনগনি।
- সাইবর সেক্যুরিতিগী তেক্নোলোজি – লৈবাক অসিগী মনুংদা শাফবা অমসুং সেক্যুওর ওইবা সাইবর-স্পেস লৈহন্নবা নেসনেল সাইবর সেক্যুরিতি কো-ওর্দিনেসন সেন্টর অসি লিংখৎকনি।
ই-ক্রান্তিগী মখাদা, ইমপ্লিমেন্টেসনগী তোঙান তোঙানবা থাক কয়াদা লৈরিবা মিসন মোদ প্রোজেক্ট 44 লৈ।
অহেনবা ইনফোর্মেসনগীদমক, চানবীদুনা মফমসিদা ক্লিক তৌবীয়ু


text:
প্রধান মন্ত্রি মুদ্রা যোজনা (PMMY) অসি, ফন্দ লৌদবা এন্টরপ্রাইজশীংবু ফোর্মেল ফাইনান্সিএল সিষ্টেমদা পুরক্তুনা অমসুং মখোয়দা পুবা থাংবা ঙমগদবা ক্রেদিট পীদুনা “ফন্দ ফংদবশীংদা ফন্দ” পীনবা ভারত সরকারগী ফ্লেগশিপ স্কিম অমনি। মসিনা অপিকপা শেল পুবা মীওই অমবু নন-ফার্ম ইনকম জেনেরেটিং এক্টিভিটিশীংগীদমক্তা PSU বেঙ্কশীং, রিজনেল রুরেল বেঙ্কশীং অমসুং কোওপরেটিভ বেঙ্কশীং, প্রাইভেট সেক্টর বেঙ্কশীং, ফোরেন বেঙ্কশীঙ, মাইক্রো ফাইনান্স ইনষ্টিট্যুসনশীং (MFI) অমসুং নন-বেঙ্কিং ফাইনান্স কম্পনিশীং (NBFC)নচিংবদগী লুপা লাখ 10 ফাউবগী লোন লৌবা ঙমহল্লি। স্কিম অসি ইকাই খুম্নরবা প্রাইম মিনিষ্টরনা ইং 2015গী এপ্রিলগী তাং 8দা হৌদোকখি।
মেন্যুফেকচরিং, প্রোসেসিং, ত্রেদিং নত্ত্রগা সর্ভিস সেক্টরগুম্বা নন-ফার্ম সেক্টর ইনকম জেনেরেটিং এক্টিভিটিগী ব্যুজিনেস প্লান লৈবা অমসুং লুপা লাখ 10দগী হন্থবা ক্রেদিট মথৌ তাবা ভারতকী নাগরিক অমহেক্তনা বেঙ্ক, MFI নত্ত্রগা NBFC অমহেক্তদা প্রধান মন্ত্রি মুদ্রা যোজনা (PMMY)গী মখাদা মাইক্রো য়ুনিটস দিভেলপমেন্ট এন্ড রিফাইনান্স এজেন্সি লিমিটেদ (MUDRA) লোন লৌনবা এপ্রোচ তৌবা য়াই।
প্রধান মন্ত্রি MUDRA যোজনাগী লমজিং মখাদা, মখাদা পিরিবা প্রদক্টশীং/ স্কিমশীং অসি MUDRAনা হান্ননা শেমখ্রে।
ইন্টরভেনসনশীং অসিবু ‘শিশু’, ‘কিশোর’ অমসুং ‘টরুন’ হায়দুনা গ্রোথ/ দিভেলপমেন্টকী থাক অমসুং বেনিফিসরি মাইক্রো য়ুনিট/ এন্ত্রিপ্রেন্যুওর অদুগী ওইনা ফন্দগী মথৌ তাবা অদুবু খংহন্নবা অমসুং গ্রেজুএসন/ গ্রোথকী মথংগী ফেজগী রিফরেন্স পোইন্ট অমা পীনবা ওইনসু মমীং থোল্লে। ক্রেদিটকী য়ামদ্রবদা 60% দি শিশু কেটেগোরি য়ুনিটশীংদা অদুগা লেমহৌবশীংদুনা কিশোর অমসুং টরুন কেটেগোরিশীংদা পিরি।
PMMYগী মখাদা পীবা লোনশীংগীদি সবসিদি অমত্তা লৈতে। অদুম ওইনমক, করিগুম্বা লোন প্রোপোজেল অদুগা সরকারনা কেপিটেল সবসিদি পীরিবা সরকারগী স্কিম খরগা লিঙ্ক তৌনরবদি, মদু PMMYগী মখাদসু ইলিজিবল ওইগনি।
বেনিফিসরিশীংগী কোভরেজ অমসুং টেলর প্রদক্টশীং অসি খ্বাইদগী য়াম্বা মওংদা হেনগৎহন্নবা অমসুং অকক্নবা ব্যুজিনেস এক্টিভিটিশীংগী মথৌ তাবশীং কোন্ননবা, সেক্টর/ এক্টিভিটিদা ফোকস তৌবা স্কিমশীং অসি পুথোক্কনি। অহৌবা ওইনা অকক্নবা এক্টিভিটি/ সেক্টরশীংদা লৈরিবা ব্যুজিনেসশীংগী হায়র কনসেন্ত্রেসনদা য়ুম্ফম ওইদুনা, মখাদা পীরিবশীং অসিগীদমক্তা স্কিমশীং অসি পুথোক্লি:
প্রধান মন্ত্রি মুদ্রা যোজনা (PMMY)গী মখাদা শেলগী মতেং লৌবা পাম্বশীংনা মখোয়গী লমদমদা লৈবা ফাইনান্সিএল ইনষ্টিট্যুসন অমহেক্তদা হায়বদি - PSU বেঙ্কশীং, রিজনেল রুরেল বেঙ্কশীং অমসুং কোওপরেটিভ বেঙ্কশীং, প্রাইভেট সেক্টর বেঙ্কশীং, ফোরেন বেঙ্কশীং, মাইক্রো ফাইনান্স ইনষ্টিট্যুসনশীং (MFI) অমসুং নন-বেঙ্কিং ফাইনান্স কম্পনিশীং (NBFC) অসিদা এপ্রোচ তৌবা য়াই। শেলগী মতেং সেঙ্কসন তৌবগী মতাংদদি মদু মরি লৈনবা শেল থাদগদৌরিবা ইনষ্টিট্যুসন অদুগী ইলিজিবিলিটিগী মওং-মতৌগী মতুং ইনগনি।
চেক লিষ্ট: (এপ্লিকেসনগা লোয়ননা সবমিট তৌগদবা দোক্যুমেন্টশীং)
খংজিনগদবা : PMMY লোন পুম্নমক্কী ওইনা, মখাদা পীরবশীং অসি খংজিনগদবনি।
সোর্স: মাইক্রো য়ুনিটস দিভেলপমেন্ট এন্ড রিফাইনান্স এজেন্সি লিমিটেদ (MUDRA)
অকোনবা শেমদোকখিবা : 6/11/2020


text:
লখিপুরওনলাইন নিউজ দেস্কঃ- আসামদা জুনগী তাং ৭ তগী হৌরগা তপ্না তপ্না ওনলোক ত…
লখিপুরওনলাইন নিউজ দেস্কঃ- ৮৮শুবা থাং-তা য়েনিং হুনবা নুমিৎ ঙরাং মনিপুর অমসু…
লখিপুরওনলাইন নিউজ দেস্কঃ- ওনলাইনগী খুৎথাংদা ইথোক ইশিন, ফোতো নত্রগা ভিদিও থ…
লখিপুরওনলাইন নিউজ দেস্কঃ- নোংলৈ নুংশিৎ য়াস না উরিষ্যাগী সমুদ্র তোর্বান লাল…
লখিপুরওনলাইন নিউজ দেস্কঃ- মতম কুইনা লখিপুর আর্ল হায়ার সেকেন্দরী স্কুলগী প্…
লখিপুরওনলাইন নিউজ ডেস্কঃ- মনিপুরী কলচারবু মালেমদা শকতাকপদা অচৌবা থৌদাং লৌর…
লখিপুরওনলাইন নিউজ ডেস্কঃ- কাছার জিলাগী মনুং চন্না শিলচর এনআইতি কেম্পাস মনা…
লখিপুরওনলাইন নিউজ ডেস্কঃ- য়াস হায়না মীংথোনবা নোংলৈ নুংশিৎ অসিনা উরিয্যা অম…
লখিপুরওনলাইন নিউজ ডেস্কঃ- লমদম অসিদা তমথিরবা কোবিদ লায়চৎনা তংদু লৈতাদনা লৈ…
লখিপুরওনলাইন নিউজ ডেস্কঃ- নট ঈশৈগী লমদা থোইদোকনা মমীং লৈরবী লমদমসিগী শক্না…
লখিপুরওনলাইন নিউজ ডেস্কঃ- লখিপুর প্রেস ক্লাবকী জেনরেল বোদিগী মীফম অমা প্র…


text:
হকশেল অমসুং য়াইফ-য়ুম্বাল মন্ত্রালয়
স্তেত/য়ু.তি.শিংদা লৈরিবা কোবিদ-১৯ ভেক্সিন অপদেৎ
স্তেত/য়ু.তি.শিংদা ভোক্সিন দোজ করোর ৯৬.৭৫ হেন্না ফংহনখ্রে
স্তেত/য়ু.তি.শিংদা লেমহৌবা অমদি শীজিন্নদ্রিবা ভেক্সিন দোজ করোর ৮.৪৩ হেন্না লৈরি
Posted On:
11 OCT 2021 9:17AM by PIB Imphal
কেন্দ্র লৈঙাক্না লৈবাক শিনবা থুংনা কোবিদ-১৯ ভেক্সিনেসনগী খোঙজেল য়াঙখৎহনবা অমদি মীৎয়েং পাকথোক চাউথোকহন্নবা ফিরেপ লৌরি। মীপুম খুদিংদা ভেক্সিন ফংহনবগী অনৌবা তাঙ্কক অসি জুন ২১, ২০২১দগী হৌখিবনি। স্তেত অমসুং য়ু.তি.শিংদা মখোয় মশানা হেন্না ফবা মওংদা থৌরাং তৌজনবা অমদি ভেক্সিন সপ্লাই চেন স্ত্রীমলাইন তৌনবা ভেক্সিন হেন্না ফংহন্দুনা অমদি ভেক্সিন লৈবা লৈতবগী ফীভম মাঙজৌননবা উহন্দুনা ভেক্সিনেসন দ্রাইব অসি হেনগৎহল্লে।
লৈবাক পুমবগী ওইবা ভেক্সিনেসন দ্রাইব অসিগী শরুক অমা ওইনা ভারত লৈঙাক্না স্তেত অমসুং য়ু.তি.শিংদা কোবিদ ভেক্সিন লেম্না পীদুনা ঙাক্লৌ পীরি। মীপুম খুদিং কোবিদ-১৯ ভেক্সিন ফংহনবগী অনৌবা তাঙ্ককসিদা কেন্দ্র লৈঙাক্না লৈবাকসিদা লৈরিবা ভেক্সিন পুথোক্লিবা কম্পেনীশিংনা পুথোকপা ভেক্সিনগী ৭৫% লৈদুনা স্তেত অমসুং য়ু.তি.শিংদা পীগনি (লেম্না)।
ভারত লৈঙাক্কী (লেম্না পীবা চেনেল) অমদি দাইরেক্ত স্তেত প্রোকরমেন্ত কাঙলুপকী মখাদা হৌজিক ফাওবদা স্তেত/য়ু.তি.শিংদা ভেক্সিন দোজ করোর ৯৬.৭৫ (৯৬,৭৫,০৭,৯৯৫) হেন্না ফংহনখ্রে।
স্তেত/য়ু.তি.শিংদা কাপ্ননবা লেমহৌরিবা অমদি শীজিন্নদ্রিবা কোবিদ ভেক্সিন দোজ করোর ৮.৪৩ (৮,৪৩,১৭,৮১০) হেন্না লৈরি।
****
(Release ID: 1762869)
Visitor Counter : 100


text:
হকশেল ফনা অহল ওইনবগী পাংথোক্কদবা থৌওং খরা
নুংঙাই-য়াইফনা লেনবা পুন্সি পরিং অমা শেম্নবগী চাউরাকপা নিয়ম (thumb rule) অসিনা, ঐখোয়গী পুন্সিগী অকোনবা শরুক্তা লৈগদবা পুন্সিগী মগুন অদু পুন্সিগী অহানবা শরুক্তা ঐখোয়না মতৌ করম্না লেনখিবগে হায়বদুদা য়ুম্ফম ওইগদবনি হায়বগী ৱাখল্লোন (concept) অদুদা মীৎয়েং থম্মী। এক্টিভ ওইনা অহল ওইনবগীদমক, অহল অমসুং নহাগী জেনেরেসনশীংগী মরক্তা পিবা অমসুং লৌবগী চাং মান্নহনবা তাই। ঙরাংগী অঙাংশীং অদু ঙসিগী নহারোলশীংনি অমসুং হয়েংগী মবোক নত্ত্রগা মপুবোক্নি।
এক্টিভ ওইনা অহল ওইবদা শিংনরিবশীং (Challenges to Active Ageing)
অহল ওইরকপগী চহি (Ageing Age) অসিদা হকশেল অমসুং মসিগা মরি লৈনবা প্রোব্লেমশীংগা তুনা চৎমিন্নৈ। খুউদা খজিক্তং নাবনচিংবনা নোংমগী তৌগদবা থবকশীং হায়বদি চাক থোংবা নত্ত্রগা অয়ুক্কী পাউচে লৌশিনবনচিংবদা অপনবা পী। হেন্না চৈথেং পীবগী খুদম অমা পিরবদা, দাইএবেটিজ, হার্ট এটেক নত্ত্রগা ষ্ট্রোক অমনা মীওই অদুদা নত্তনা ইমুং-মনুং পুম্নমক্তা শোকহল্লি। পুন্সিগী ষ্টেজ অসিদা লাকপা হেলথ ইসু অয়াম্বদি ক্রোনিক (chronic) ওইবা য়াই অমসুং চপ মান্নবা মতম অমত্তদা, মখোয় পুম্নমকপু লেপ্তনা শেন্নবগী মথৌ তাবা মওংদা নারকপা য়াই। ওষ্টিওপোরোসিস অমসুং অতৈ অশোক-অপননচিনবা মরি লৈনবা প্রোব্লেম কয়াদসু দিসএবিলিটিগী রিস্ক লৈ অমসুং মদুনা নিংতম্না থবক-ইনখাং তৌবদা অপনবা পীবা য়াই। চহিগা মরি লৈনবা কন্দিসন খরদদি মতম শাংনা য়েংশিনবা অমসুং নর্সিং কেয়র ফাউবা মথৌ তাবা য়াই। মরম অদুনা, অহল ওইরবা মীওইশীং অসি মতম শাংনা হিংগল্লবসু, হেন্না মকা লাম্বা অমসুং মশক থোকপা পুন্সি অমা ফংহন্নবগীদমক লৌখৎকদবা মাংজৌনবা চেক্সিন-থৌরাং কয়া লৈ।
য়েংশিনগদবশীং:
- হেনগৎলক্লিবা হেলথ ইসুশীংগী মশীং।
- সেক্যুরিটিগী মথৌ তাবা।
- কেয়র লৌবা অমসুং সপোর্ট তৌবগী অৱাবশীং।
- পুন্না লৈমিন্নবা ইমুং ওইরম্বদগী নাইতোম ওইবা ইমুংদা হোংবনা নত্ত্রগা থবক তৌনবা অঙাংশীং মপান্দা চৎখিবনা মরম ওইদুনা ফেমিলি সপোর্ট হন্থরকপা।
- থৌশাদবা/ য়েংশিনবীদবা (Negligence)।
- শেন-থুমদা তাংজবা (Economic dependency)।
- সোসিএল ইন্টরেক্সন নত্ত্রগা কম্যুনিটিগী অতৈ মীওইশীংগা শম্নবা ৱাৎলকপা।
এক্টিভ ওইনা অহল ওইনবগী পাংথোক্কদবা থবকশীং (Tips on Active Ageing)
- চহি 40 শুরবা মতুংদদি চাং নাইনা হেলথ চেক-অপ তৌথোক্কদবনি।
- চুনবা টেষ্ট প্রেস্ক্রাইব তৌরক্কদবা, পুক্নিং ফাথবীগদবা অমসুং করিগুম্বা মথৌ তারবদি হিদাক-লাংথক ইরক্কদবা নহাক্কী ফেমিলি দোক্টরগা ৱারি-ৱাতাই তৌ।
- নাৎকী, লাইনিংবগী, শেল-থুমগী অমসুং লৈকায়গী থৌদোকশীংদা লেপ্তনা শরুক য়াউ।
- অঙাংশীংগী প্রোব্লেমশীং য়াউনা, ইমুংগী পুন্সিদা শরুক য়াউ অমসুং অনিমক্না পুক্নিং নুংঙাইগদবা থবক-থৌরমশীংদা মখোয়গা পুনমিন্নৌ।
- নশামকপু ফাইনান্সিএল্লি সেক্যুওর ওইহল্লু।
- নহাক্কী পুক্নিংগী ৱাফমশীং তাবীগদবা অমসুং মথৌ তারকপা মতমদা কেয়র লৌবীগদবা মীওই অমা লৈবা য়াই।
- দিজাষ্টর অমসুং এমর্জেন্সিশীংনা অহল ওইবশীংদা শাথীনা অকায়বা পী হায়বসি খংজিনগদবনি।
- অহল ওইরবশীংদা তাথী-তাওইনা তৌব্রা য়েংশিল্লু – মসি য়াম্না তোইনা থোকপা থৌদোক্নি।
- অনৌবা থবকশীং তমশিন্দুনা; ৱার্দ পজলশীং, ক্রোসৱার্দশীং অমসুং সুদোকু শান্নদুনা হকচাং অমসুং পুক্নিংবু মথৌ তৌহল্লু।
- নহাক্কী এজেন্দা পাক-চাউহন্নবগীদমক নহাক্কী ইন্টরেষ্ট অদু ফংনবা তান্নৌ।
- রিটায়ার তৌরবা মতুংগী থবকশীং থীয়ু – হেন্না ফগৎপা সেলারি অমা নেগোসিএট তৌবা কাউগনু অমসুং নহাকপু থবক পীগদৌরিবা মীওইশীংদুদা “শেল অসি মরুওইদে” হায়গনু।
- মীৱা ঙাংনবদা পুক্নিং চংগনু অমসুং পোজিটিভ, এনর্জেটিক ওইবা মীওইশীংগা লোয়নৌ।
- নহা খরগসু মরুপ ওইয়ু। মখোয়দু দিকেদ (decades) খরা খন্নবা ওইরবসু কাইদে।
হকশেলগী তৌগদবা থৌওং খরা (Health tips)
- উহৈ, মনা-মশীং অমসুং ফেট নেম্বা শঙ্গোমগী চিঞ্জাকশীং য়াউবা হকশেল ফবা চানবগী প্লান (healthy eating plan) অমা শেম্মু।
- নঙোন্দা রিকমেন্দ তৌবা কেলসিয়ম অমসুং ভিটামিন সপ্লিমেন্টশীং নুমিৎ খুদিংগী চাউ।
- অরুম্বা হন্থহনবা হকচাং শাজেলশীং চাং নাইনা পাংথোকউ।
- হকশেল ফবা হকচাংগী অরুম্বা অমা লৈহল্লু।
- মৈখু থাদোক্কদবনি অমসুং য়ু কা-হেন্না থক্লোইদবনি।
- হায়জিন অমসুং ক্লিনলিনেস (hygiene and cleanliness) লৈহনগদবনি।
- নহাক্কী মীৎশীংদু হকথেংনবা নুংশা মঙাল (direct sunrays) অমসুং অতৈ খুদোংথীনিঙাই ওইবা পোৎশকশীংদগী ঙাকথোক্কদবনি।
সোর্স : হেলদি ইন্দিয়া
অকোনবা শেমদোকখিবা : 10/23/2019
0 রেটিংশিং অমসুং 0 কমেন্টশিং
ষ্টারশিংগী মথক্তা রোল তৌ অদুগা রেট পীনবগীদমক্তা ক্লিক তৌবীয়ু
© C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.


text:
প্রধানমন্ত্রীগী লোইশঙ
পি.এম.না কোইম্বতুরদা তোঙান তোঙানবা চাউখৎ-থৌরাংগী প্রোজেক্তশিং শঙ্গাখ্রে অমসুং উরেপ-উয়ুং তমখ্রে
ভারতনা হীথাংফমদা য়ুম্ফম ওইরগা চাউখৎ-থৌরাং পুরক্নবা হোৎনরিবা অসি সাগরমলা স্কীমগী খুত্থাংদা উবা ফংখ্রে: পি.এম.
ঙসি হৌদোকখিবা চাউখৎ-থৌরাংগী থবকশিং অসিনা কোইম্বতুর অমদি অপুনবা তামিল নাদুদা কান্নবা ফংহল্লগনি: পি.এম.
Posted On:
25 FEB 2021 5:59PM by PIB Imphal
প্রধান মন্ত্রী, শ্রী নরেন্দ্র মোদীনা এন.এল.সি.আই.এল.গী মেগাৱাৎ ১০০০গী নেবেলি ন্যু থর্মমেল পাৱর প্রোজেক্ত অমসুং মেগাৱাৎ ৭০৯গী সোলর পাৱর প্রোজেক্ত জাতিদা কত্থোকখ্রে। মহাক্না ভি.ও. চিদম্বরানর পোর্তকী মেগাৱাৎ ৫কী গ্রিদ কন্নেক্তেদ গ্রাউন্দ বেজ সোলর পাৱর প্লান্ত অমগী দিজাইন, ইন্সতোলেসন অমসুং কম্মিসন তৌনবা অমসুং লোৱর ভাৱনি প্রোজেক্ত সিস্তেমগী এক্সতেন্সন, রিনোবেসন অমসুং মোদর্নাইজেসনগী উরেপ-উয়ুং তমখ্রে। মহাক্না কোইম্বতুর, মদুরাই, সেলম, তাঞ্জভুর, ভেল্লোর, তিরুচিরাপল্লি, তিরুপুর, তিরুনেলবেলি অমসুং তুতকুরী য়াওনা স্মার্ত সিতী মপানদা ইন্তিগ্রেতে কম্মান্দ এন্দ কন্ত্রোল সেন্তর (আই.সি.সি.সি.)গী চাউখৎ-থৌরাংগী উরেপ-উয়ুংসু তমখ্রে। মহাক্না ভি.ও. চিদম্বরানর পোর্তকী কোরমপল্লম ব্রিদজ অমসুং রেল ওভর ব্রিদজ (আর.ও.বি.)গী লেন ৮ ওনবা অমদি প্রধান মন্ত্রী আৱাস য়োজনা (অর্বান) স্কীমগী মখাদা শাবা তেনেমন্তশিং শঙ্গাখ্রে। থৌরম অদুদা তামিল নাদুগী গভর্নর, মুখ্য মন্ত্রী অমসুং উপ মুখ্য মন্ত্রী অমসুং কেন্দ্রগী মন্ত্রী শ্রী প্রলহাদ জোশিনা শরুক য়াখ্রে।
থৌরম অদুদা ৱা ঙাংলদুনা প্রধান মন্ত্রীনা হায় কোইম্বতুর অসি ইন্দস্ত্রী অমসুং ইন্নোবেসনগী সহর অমনি। ঙসি হৌদোকখিবা চাউখৎ-থৌরাংগী থবকশিং অসিনা কোইম্বতুর অমসুং অপুনবা তামিল নাদুদা কান্নবা ফংহল্লগনি, হায়না মহাক্না ফোঙদোকখ্রে।
প্রধান মন্ত্রীনা হায় ভাৱনি সাগর দাম মোদর্নাইজেসন তৌবনা লম এক্কর লাখ ২গী মথক্তা ঈথৈ-লৌখোং শেম্লগনি অমসুং প্রোজেক্ত অসিদগী তোঙান তোঙানবা জিলাশিংগী লৌমীশিংদা কান্নবা ফংহল্লগনি। মহাক্না তামল নাদুনা ভারতকী ইন্দস্ত্রী খুমাং চাউশিনহন্নবা চাউনা শরুক তম্লিবা অসিগীদমক থাগৎখ্রে। ইন্দস্ত্রী খুমাং চাউশিনবদা খ্বাইদগী তঙাই ফদবা অমা লেপ্তনা পাৱর সপ্লাই ফংবা অসিনা ওইরি মরম অসিনা মহাক্না তোঙান তোঙানবা মরু ওইবা পাৱর প্রোজেক্তশিং শঙ্গাবা অসিদা নুংঙাইবা ফোঙদোকখ্রে। মহাক্না হায় মেগাৱাৎ ৭০৯গী সোলর পাৱর প্রোজেক্ত অসি ইন্দিজিনস ওইনা দিবেলপ তৌখি অমসুং প্রোজেক্ত অসিগী অচংমল লুপা করোর ৩,০০০গী মথক ওই। মহাক্না মখা তারদুনা হায় লুপা করোর ৭,৮০০ চংনা শাগদবা মেগাৱাৎ ১,০০০গী থর্মেল পাৱর প্রোজেক্ত অসিনা তামিল নাদুদা চাউনা কান্নবা ফংহল্লগনি। মহাক্না মখা তারদুনা হায় পুথোক্কদবা পাৱরগী ৬৫% হেনবদা তামিল নাদুনা ফংগনি।
প্রধান মন্ত্রীনা ভি.ও. চিদম্বরানর পোর্ত, তুতকুরীগা মরী লৈনবা তোঙান তোঙানবা প্রোজেক্তশিং হৌদোকপা অসিদা মহাক্না হায় তামিল নাদুগী সমুদ্রগী ললোন-ইতিক অমসুং হীথাংফমদা য়ুম্ফম ওইরগা চাউখৎ-থৌরাং পুরকখিবগী মতিক-মঙাল লৈরবা পুৱারী অমা লৈজৈ। ঙসি হৌদোকখিবা প্রোজেক্তশিং অসিনা হীথাংফমগী কার্গো হেন্দলিং কেপাসিতী মপাঙ্গল হাপ্লগনি অমসুং গ্রীন পোর্তকী থৌরাংদা মতেং পাংলগনি। মহাক্না হায় কান্নবা পীরিবা হীথাংফমশিংনা ভারতনা আত্মানির্ভর অমসুং ললোন-ইতিক্কী লোইননা লোজিস্তিক্সকী গ্লোবেল হব ওইহনবদা শরুক তম্লি। শ্রী মোদীনা নীংখা-তম্বা লান শোক্নখিবা ভি.ও.সি.দা ইকাই খুম্নবা উৎখ্রে। প্রধান মন্ত্রীনা হায়, “মহাক্কী ভারতকী অফবা শিপ্পিং ইন্দস্ত্রী অমসুং সমুদ্রগা মরী লৈনবা চাউখৎ-থৌরাং অমগী মঙলান অদুনা ঐখোয়দা চাউনা ইথিল পীরি”। ভি.ও.সি. পোর্ত্তা লুপা করোর ২০ঈ গ্রিদ-কন্নেক্তেদ মেগাৱাৎ ৫কী গ্রাউন্দ বেজ সোলর পাৱর প্লান্ত পাইখৎখিবা অমসুং কিলোৱাৎ ১৪০গী রুফতোপ সোলর প্রোজেক্ত ইন্সতোল তৌনবা থবক চত্থরিবা অসিদা মহাক্না নুংঙাইবা ফোঙদোকখি। মসি উর্জা আত্মানির্ভারত্তাগী খুদম অমনি।
প্রধান মন্ত্রীনা ভারত সরকারনা হীথাংফমদা য়ুম্ফম ওইবা চাউখৎ-থৌরাংগী হোৎনরিবা অসি সাগরমলা স্কীমগী খুত্থাংদা উবা ফংহনখ্রে হায়না ফোঙদোকখ্রে। ২০১৫-২০৩৫গী মতমগী মনুংদা ইমপ্লিমেন্ত তৌনবা লুপা করোর লাখ তরুক হেনবা অপুনবা শেনফম ওইবা প্রোজেক্ত ৫৭৫ মশক খঙদোকখ্রে। থবকশিং অসিদা য়াওগদবশিংদি: হীথাংফম মতমগা চুন্নবা ওইহনবা, অনৌবা হীথাংফম শেগৎপা, হীথাংফমগী কন্নেক্তিবিতী হেনগৎহনবা, হীথাংফমগা মরী লৈনবা ইন্দস্ত্রিলাইজেসন অমসুং সমুদ্রা মপালদা লৈবা কাংলুপশিং চাউখৎহনবা অসিনি হায়না প্রধান মন্ত্রীনা ফোঙদোকখ্রে। মহাক্না হায় অথুবদা চেন্নাইদা লৈবা শ্রীপেরুমবুদুরগী মনাক্তা লৈবা মেপ্পেদুদা অনৌবা মল্তি-মোদেল লোজিস্তিক্স পার্ক অমা হৌদোক্কনি। মহাক্না মখা তারদুনা হায় ‘সাগরমলা প্রোগ্রাম;গী মখাদা কোরমপল্লম ব্রিদজ অমসুং রেল ওভর ব্রিদজ (আর.ও.বি.)গী লেন ৮ ওন্নবা থবকসু পাইখৎখি। শ্রী মোদীনা হায়, প্রোজেক্ত অসিনা হীথাংফমদগী অপনবা লৈতনা অমসুং ত্রাঞ্জিৎ ফ্রী ওইনা চত্থোক-চৎশিন য়াহল্লগনি। মসিনা কার্গো ত্রকশিং চত্থোক-চৎশিন তৌবদা চংবা মতমসু হন্থহল্লগনি।
শ্রী মোদীনা হায় চাউখৎ-থৌরাংগী মপুং ওইবা পান্দমদি মীপুম খুদিংদা ইকাই খুম্নবা ফংহনবনি। “মীপুম খুদিংদা লৈফম পীবনা ইকাই খুম্নবা পীনবা তঙাই ফদবা লম্বী অমা ওইরি। ঐখোয়গী মীয়ামগী অনীংবা-অপাম্বশিং থুংহন্নবা প্রধান মন্ত্রী আৱাস য়োজনা হৌদোকখি”, হায়না মহাক্না হায়। তোঙান তোঙানবা মফমশিংদা তেনেমেন্ত ৪,১৪৪ শঙ্গাবা অমসুং তামিল নাদুদা লৈরিবা স্মার্ত সিতীশিংদা ইন্তিগ্রেতেদ কম্মান্দ অমসুং কন্ত্রোল সেন্তরশিংগী উরেপ-উয়ুং তমখ্রে। মহাক্না প্রোজেক্ত অসিগী শেনফম লুপা করোর ৩৩২ ওইখি অমসুং ভারতনা নীংখা তম্লবা মতুং চহি ৭০শুরবা ফাওবা ময়ুম-মকৈ লৈজদবা মীওইশিংদা য়ুমশিং অসি শিন্নগনি। মহাক্না হায় ইন্তিগ্রেতেদ কম্মান্দ অমসুং কন্ত্রোল সেন্তরশিংনা সহরশিং অসিদা তোঙান তোঙানবা সর্ভিসশিং য়েংশিন্নবা ইন্তেলিজেন্ত অমসুং ইন্তিগ্রেতেদ আই.তি. সোল্যুস অমা ফংহনগনি।
***
(Release ID: 1700954)
Visitor Counter : 94
Read this release in:
Malayalam
,
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada


text:
সেক্সন অসিনা ভারত্তা লৈরিবা মীওই অমগী আধার নত্ত্রগা য়ুনিক আইদেন্টিফিকেসন নম্বরগা মরি লৈনবা ইনফোর্মেসন পুম্নমক খংহল্লি।
তোপিক অসিনা ভারত সরকারগী ই-তুরিষ্ট ভিসা সর্ভিসকী মতাংদা ইনফোর্মেসন পীরি।
ইনকম-তেক্স এক্ত, ১৯৬১গী সেক্সন ৬কী মখাদা লৈবা রেসিদেন্সীগী মতাংদা শেংদোকপা
সেক্সন অসিনা গ্রিভান্স রিদ্রেসেলগা মরি লৈননা ফংলিবা ওনলাইন সর্ভিসশীংগী ইনফোর্মেসন পীরি।
তোপিক অসিনা দিজিটেল পুলিস পোর্টেলগী মতাংদা ইনফোর্মেসন পীরি।
পেজ অসিনা গবর্নমেন্ট ওফ ইন্দিয়াগী নেসনেল করিয়র সির্ভিস পোর্টেলগা মরি লৈনবা ইনফোর্মেসন পীরি।
তোপিক অসিনা নেসনেল ভোটর সর্ভিস পোর্টেলগী মরমদা ইনফোর্মেসন পীরি।
তোপিক অসিনা নেসনেল স্কোলারশিপ পোর্টেলগী মরমদা ইনফোর্মেসন পীরি।
তোপিক অসিনা নাগরিকশীংবু সরকারগী ওফিসিএলশীংগা উন্ননবগী এপোইন্টমেন্ট অমা শেম্নবগী অপন-অরাক লৈতবা অমসুং অচম্বা প্রোসেস অমা শেম্বা ঙমহল্লিবা, মাই ভিজিট প্লেটফোর্মগী মতাংদা ইনফোর্মেসন পীরি।


text:
প্রধানমন্ত্রীগী লোইশঙ
প্রধান মন্ত্রীনা ঙসি মহাক্কী য়ুমদা সিখ মীহুৎশিংগা উন্নখ্রে
মীহুৎশিং অদুনা পি.এম.গী মপোক নুমিৎতা ‘অখন্দ পাথ’ পাঙথোকখিবা গুরুদ্বারা শ্রী বালা সাহিবজীগী প্রসাদ অমসুং থৌজালশিং পীখি
মীহুৎশিংনা পি.এম.দা পগদী য়েৎপীদুনা অমসুং সিরোপা য়ানবীদুনা ইকাই খুম্নখি
পি.এম.না সিখ ফুরুপকী ইকাই খুম্ননবা অমসুং য়াইফনবা পাইখৎখিবা অনৌবা থৌশিলশিংগীদমক মীহুৎশিংনা থাগৎপা ফোঙদোকখি
Posted On:
19 SEP 2022 3:21PM by PIB Imphal
প্রধান মন্ত্রী শ্রী নরেন্দ্র মোদীনা ঙসি ৭ লোক কল্যান মার্গতা লৈবা মহাক্কী য়ুমদা সিখ মীহুৎশিংগা উন্নখ্রে।
দিল্লীগী গুরুদ্বারা শ্রী বালা সাহিব জীনা প্রধান মন্ত্রীগী মপোক কুমওন পালন তৌনবা ‘অখন্দ পাথ’ অমা পাঙথোকখি। ‘অখন্দ পাথ’ অসি সেপ্তেম্বর ১৫দা হৌখি অমসুং প্রধান মন্ত্রীগী মপোক নুমিৎ, সেপ্তেম্বর ১৭তা লোইশিনখি। সিখ মীহুৎশিং অদুনা প্রধান মন্ত্রীগী মনাক্তা লাকখি অমসুং গুরুদ্বারাগী প্রসাদ অমসুং থৌজালশিং পীখি।
মীফম অদুদা সিখ মীহুৎশিংনা প্রধান মন্ত্রীদা পগদী য়েৎপীদুনা অমসুং সিরোপা য়ানবীদুনা ইকাই খুম্নখি। প্রধান মন্ত্রীগী পুন্সি শাংনবা অমসুং মশা-মউ ফনা লৈনবগীদমক অরদাসসু পাঙথোকখি। সিখ ফুরুপপু ইকাই খুম্ননবা অমসুং য়াইফনবগীদমক প্রধান মন্ত্রীনা লৌখৎখিবা অনৌবা থৌশিলশিংগীদমক মীহুৎশিংনা থাগৎপা ফোঙদোকখি। দিসেম্বর ২৬পু “বীর বাল দিবস” হায়না লাউথোকখিবা, কর্তারপুর সাহিব কোরিদোর হাংদোকখিবা, গুরুদ্বারাশিংনা চল্লাইবা লঙ্গরশিংদা জি.এস.তি. লৌথোকখিবা, অফঘানিস্তানদগী গুরু গ্রান্থ সাহিবকী কোপীশিং ভারত্তা পুরকখিবা য়াওনা প্রধান মন্ত্রীনা পাইখৎখিবা খোঙথাং কয়ামরুমগী মতাংদা নীংশিংখি।
সিখ মীহুৎশিং অদুদা ওল ইন্দিয়া কেন্দ্রিয়া গুরু সিংহ সভাগী প্রসিদেন্ত শ্রী তরবিন্দর সিংহ মারৱাহ; ওল ইন্দিয়া কেন্দ্রিয়া গুরু সিংহ সভাগী ৱার্কিং প্রসিদেন্ত শ্রী বীর সিংহ; কেন্দ্রিয়া গুরু সিংহ সভাগী দিল্লীগী মকোক শ্রী নবীন সিংহ ভন্দারী; তিলক নাগরগী গুরুদ্বারা সিংহ সভাগী প্রসিদেন্ত শ্রী হরবন্স সিংহ; অমসুং গুরুদ্বারা সিংহ সভাগী হেদ গ্রন্থী শ্রী রাজিন্দর সিংহ য়াওখি।
***
(Release ID: 1860619)
Visitor Counter : 37
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
ই-গভর্ন্যান্স
ডিস্ট্রিক্ট ই-গভর্ন্যান্স সোসাইটি
কোনশিনগদবা মফমসি তমেংলোং জিলা পূম্নমক্কী ওইগনি।
সোসাইটিগী ওবজেক্টিভ:
- মনিপুর স্টেট ইনফোরমেশন টেকনোলজি সোসাইটি অমদি অতৈ স্টেক হোল্ডরশিংগা পুল্লগা ন্যাশনাল ই গভর্ন্যান্স প্লানগী কমন সার্ভিস সেন্টর, স্বান, স্টেট্ ডাটা সেন্টর, স্টেট সার্ভিস ডেলিভরি গেটৱে অমদি অতৈ ন্যাশনাল ই গভর্ন্যান্স প্রোগ্রামশিং ডিস্ট্রিক্ট তা পাইখৎপা।
- জিলা লৈঙাককী ষ্টাফশিং অমদি অতৈ এক্সেকিউটিভশিংবু কেপাসিটি বিল্ডিং তৌবা। দি ই জি এস অমদি এমসিটসকা পুন্না চৎমিন্নরগা টেকনিকেল সোলুশন পুরকতুনা সোফটৱের ডেভেলপ অমদি কস্টমাইজ তৌবা, টেকনিকেল সোলুশন পাইখৎপা।
- কমন সার্ভিস সেন্টর সাপোর্ট তৌদুনা জিলা পূম্বদা জি ২ সি সার্ভিসশিং ফংহনবা।
- জি ২ সি সার্ভিসশিং ফংহনবা, স্বান, এস দি সি, সি এস সি অমদি স্টেট পোর্টাল/এস এস দি জি ন্যাশনাল ই গভর্ন্যান্স প্লানগী মাখাদা মাই পাকনা পাইখৎপা।
- গভর্নমেন্ট ডিপার্টমেন্টশিং অশানবা মিৎয়েংদা ব্যাক এন্ড কম্পিউটরাইজেশন ম্যানেজ তৌবা, সুপরভাইজ তৌবা অমদি পাইখৎপা। স্টেট গভর্নমেন্ট/সেন্ট্রেল গভর্নমেন্ট তগী লাকপা ফিনান্সিয়াল সপোর্টশিংগী রিসিপ্ট অমদি উটিলাইজেশনবু কোরদিনেত, ম্যানেজ অমদি মোনিতর তৌবা।
- ই-গভর্নেন্সকী কান্নবাশিং অসি খুঙ্গং খুঙ্গংদা পব্লিসিটি অমদি ক্যাম্পেইন টিভি, রেডিও, খবর, কনফরেন্স, সেমিনার, পব্লিক মিটিং, ব্যানর অমদি পোস্টর শিংগী খুথাংদা অৱেঅরনেস শনদোক্কদবনি।
গভর্নিং বোডি অসিগী মেম্বরশিংগী মমিং সেকশন ৫(ড) মনিপুর সোসাইটি রেজিস্ট্রেশন এক্ট, ১৯৮৯(মনিপুর এক্ট ন:১ ওফ ১৯৯০) আসি মখাদা পীরি:


text:
লখিপুরওনলাইন দিজিতেল দেস্কঃ
ভেতরান প্লেয়ার্স এসোসিয়েসন পয়লাপুলনা শিল্লাংদুনা লখিপুর দিএসএগী শান্নবুঙ পয়লাপুলদা চৎথরকখিবা সেভেন-এ সাইদ্ লাইত্ টেনিস বোল দে-নাইট্ ক্রিকেত তোর্নামেন্ট ২০২২ জনুৱারীগী তাং ৩ দা লোয়শিনখ্রে। ফাইনেল মেচতা মা আনন্দমোয়ী ক্লাবনা চেম্পীয়ন অদুগা পালোংঘাত তীমনা রানর্সআপ তাখি। চেম্পীয়ন তীমদা লেত্ ওইনাম বলদেব ত্রোফিগা লোয়ননা লুপা লিশিং ৫০ অমসুং রানর্স আপ তীমদা লেত্ ওইনাম বলদেব ত্রোফিগা লোয়ননা লুপা লিশিং ২৫ পীখি। বেল্ত বোলরদা হরি নরায়ন ত্রোফিগা লোয়ননা লুপা লিশিং অহুমগী মনা, বেস্ত বেতস্ মেনদা লেত্ লাইরিকয়েংবম হরিপ্রিয়া দেবী ত্রোফিগা লোয়ননা লুপা লিশিং অহুম অদুগা বেস্ত স্পিরিত তীমদা লেত্ লাইরিকয়েংবম হরিপ্রিয়া দেবী ত্রোফিগা লোয়ননা লুপা লিশিং অনিমখায় পীখি।
মনা মথুম য়েন্থোকপগী থৌরমদা ওইনাম বিরমনি সিংহ না চীফ গেস্ত অদুগা স্পিসিয়েল গেস্ত ওইনা রাজদীপ গোৱালা প্রেসিদেন্ট লখিপুর দিএসএ, থোইবা লাইরিকয়েংবম সোসিয়েল ৱার্কর, খাইদেম কান্ত প্রেসিদেন্ত ইউনাইতেদ ক্লাব লখিপুর, দেবব্রত পাল জেনরেল সেক্রেটরী লখিপুর দিএসএ, রিতায়ার্দ মেজোর মনিধন সিংহ, ইবুঙহল শর্মা সোসিয়েল ৱার্কর, রনজিত শর্মা সোসিয়েল ৱার্কর, সাধুসিং ভিপি লখিপুর দিএসএ নচিংবা শরুক য়াখি।
তোর্নামেন্ত অসি লৈখিদ্রবা ওইনাম বলদেব সিংহবু নীংশিংবা ওইনা বলদেব ফুয়েল স্তেসন দিগর ফুলেরতলগী মপুনা স্পোন্সোর তৌবনি। https://youtu.be/CqKlmMtEKF8


text:
আর টি আই
আর টি আই এক্ট ২০০৫
আর টি আই এক্ট ২০০৫ অসি লৈবাক অসিগী প্রজাশিংনা সরকারদগী পাম্বা ঈ-পাও মতম চানা ফংহন্নবা য়াথং পীরি। মসিনা মহাক্কী প্রজাশিংদা শক্তি পিদুনা মহাক্কী সরকারদগী ঈ-পাও লৌনবা খ্ৱাইদগী শক্তি লৈবা অশেম্বা আইন অমনি।
মতৌ করম্না আর টি আই এপ্লিকেশন থাগনি
আর টি আই এপ্লিকেশন অসি লম্বী ৩ (অহুম) থোক্না থাবা য়াই
ওনলাইনগী খুথাংদা (ৱেবসাইট rtionline.gov.in)
মরি লৈনবা ডিপার্টমেন্টতা রেজিষ্টর পোষ্ট নত্রগা ঈ-পোষ্টকী খুথাংদা আর টি আই এপ্লিকেশন থাবা য়াই।
মরি লৈনবা ডিপার্টমেন্ট দুগী পব্লিক ইনফোরমেসন ওফিসরদা চৎতুনা আর টি আই এপ্লিকেশন থাবা য়াই।
অকুপ্পা মরোলগীদমক লিঙ্ক অসিদা চৎপিয়ু মণিপুর ইনফরমেশন কম্মিসসন


text:
নোভেল কোরোনাভাইরাসকী মতাংদদি সরকারগী ই-পাউ তাবনা খ্বাইদগী ফরবনি।মালেমগী তোঙান তোঙানবা মফমদা লায়না লাইচৎ অমা ওইনা শন্দোরক্লিবা নোভেল কোরোনাভাইরাসনা মরম ওইরদুনা ভারত্তা নাবগী মশিং হেনগৎলকলি। মার্চকী তাং ৭ কী অথেংবদা ফংবা পাউগী মতুং ইন্না অনৌবা কেস অহুমগা লোয়ননা ভারত্তা কোরোনাভাইরাস পোজিতিব ওইরবা মীগী মশিং ৩৪ শুখ্রে। কোবিদ-১৯ হায়নসু মীংথোনবা ভাইরাস অসিনা চাইনা খক্তদা শিহনখিবা মীগী মশিং মার্চকী তাং ৭ ফাওবদা ৩০৭০ শুখ্রে। অদুবু ভারতকী ওইনদি হৌজিক ফাওবদা কোরোনাভাইরাসনা শিবগী পাউ লৈত্রি। চাইনাগী মপান্দা অতোপ্পা লৈবাকতা ভাইরাস অসিনা শিহনখিবগী মশিং ৩৩৫ ওইরে। মালেমগী ওইনা মার্চকী তাং ৭ ফাওবদা কোরোনাভাইরাস পোজিতিব ওইরবা মীগী মশিং ৯৮,১৯২ শুরে।
মনিপুরদা য়াওশঙ থাবল চোংবদা গ্লোব উপ্লগা চোংবগী ৱাফম পুখৎলক্লিবা অসিসু লায়না অসিদগী ঙাকথোক্নবগী অফবা খোঙথাং অমনি। রিলায়েন্স জিওনা কোরোনাভাইরাসকী মতাংদা মীয়ামদা ভাব তাহন্নবগী পান্দমদা মার্চকী ৭ তগী হৌরগা মখোয়গী হান্নগী কোলার টিউন অদু ওন্থোকতুনা লোক খুবগী খোনজেলনা হৌরগা ভাইরাস অসিবু ঙাকথোক্নবগী ৱারোল য়াওবা কোলার টিউন ওইনা মীয়ামদা তাহনবা হৌখ্রে।
হায়নিংলিবা ৱাফমদি কোরোনাভাইরাস ঙাকথোক্নবনি হায়দুনা সোসিয়েল মেদিয়াদা তোঙান তোঙানবা মখলগী হিদাক কয়ামরুম উৎলিবসি থাজবিরোইদবনি। মরমদি হৌজিক ফাওবদা ভাইরাস অসি ঙাকথোক্নবা হিদাক পুথোকপা ঙমদ্রি। অদুগা ভাইরাস অসিবু চামদা চামা ঙাকথোকপা ঙম্মী হায়দুনা ওনলাইনদা পুথোক্নরিবা মাস্কশিং অসিসু থাজবা তৌবিরোইদবনি।
কোরোনাভাইরাসকী মতাংদা দোক্তরশিংগা তানবিগদবনি লোইননা অকুপ্পা মরোল খঙনবগী দমক ৱার্লদ হেল্ঠ ওর্গেনাইজেসন (দব্লিউ.ঐইচ.ও.) অমসুং ভারত সরকারগী হকশেল লোইশঙগী ই-পাউ খক্তম থাজবা থমগদবনি। নোভেল কোরোনাভাইরাসকী মতাংদা অকুপ্পা মরোলগী দমক ভারত সরকারগী মিনিস্ট্রি অফ হেল্ঠ এন্দ ফেমিলি ৱেলফেয়ারগী হেল্প লাইন নম্বর ৯১-১১-২৩৯৭৮০৪৬ তা নত্রগা ইমেলগী খুৎথাংদা ncov2019@gmail.com দা পাউ ফাওনবনা খ্বাইদগী ফরবনি।
----------------------------------------------------
Get latest News Updates Please Download RadioPaojel Android app CLICK HERE
To Subscribe Lakhipuronline YouTube Channel CLICK HERE


text:
ইলেক্ত্রোনিক্স অমসুং আই.তি. মন্ত্রালয়
আরোগ্য সেতু হৌজিক ওপন সোর্স ওইরে
Posted On:
26 MAY 2020 8:18PM by PIB Imphal
এপ্রিল ২, ২০২০দা ইন্দিয়ানা ব্লুতুথতা য়ুম্ফম ওইবা কন্তেক্ত ত্রেসিং তৌদুনা কোবিদ-১৯গী ওইবা য়াবা হোতস্পোত খঙদোক্নবা অমদি মরী লৈনবা ৱাফমশিং মীয়ামদা য়ৌহন্নবা পান্দমদা আরোগ্য সেতু মোবাইল এপ কোবিদ১৯ শন্দোকপা থিংনবগী থৌরাং মপুং ফাহন্নবগীদমক পুথোকখি। এপ অসি মালেমগী অতৈ লৈরিবা কন্তেক্ত ত্রেসিং এপশিংদগী য়াম্না হেন্না মে ২৬ ফাওবদা য়ুজর মিলিয়ন ১১৪গী মথক্তা লৈরে। এপ অসি লোন ১২দা অমদি এন্দ্রোইদ, আই.ও.এস অমসুং কাই.ও.এস. প্লেতফোর্মশিংদা ফংই। লৈবাক শিনবা থুংনা লৈহৌমীশিংনা মখোয় মশা, মখোয়গী নক্ন-চান্নজবা মীওইশিং অমদি লৈবাকসিবু ঙাকথোক্নবগীদমক আরোগ্য সেতু শীজিন্নরি। নহা কয়ানসু সেতু অসিবু মখোয়গী বোদিগার্দ হায়নসু কৌনরি। আরোগ্য সেতু এপকী মরুওইবা য়ূম্বীদি অরোন-অথুপ লৈতবা, লনাই ৱাফমশিংবু ঙাকপা অমদি খুদোং থিনিংঙাই লৈতবা হায়বা ৱাফমশিংসিদা ওইদুনা লাক্লি অমদি ইন্দিয়াগী ওপন সোর্স সোফৱ্যারগী থৌরাংগা চাননা আরোগ্য সেতুগী সোর্স কোদ হৌজিক্তি ওপন সোর্স ওইহল্লে। এপ্লিকেসন অসিগী এন্দ্রোইদ ভর্জনগী সোর্স কোদ য়েংশিন্নবা অমদি কোক চূংশিন্নবগীদমক https://github.com/nic-delhi/AarogyaSetu_Android.git তা ফংলে। এপ্লিকেসন অসিগী আই.ও.এস. ভর্জনসু চয়োল অনিগী মনুংদা ওপন সোর্স ওইনা থাদোক্লগনি অমদি মখা তানা সর্ভর কোদসু থাদোক্কনি। আরোগ্য সেতু শীজিন্নরিবশিংগী চাদা ৯৮দি এন্দ্রোইদ প্লেতফোর্মদনি।
সোর্স কোদ অসি দেবেলপর কম্ম্যুনিতীদা লান্থোকপা অসিনা ঐখোয়গী অরোন-অথুপ লৈতবা অমদি কোক চুংশিন্নবগী ৱাখল্লোনবু হেন্না ময়েক লাহল্লে। আরোগ্য সেতু শেমগৎখিবা অসি লৈঙাক, ইন্দস্ত্রী, একাদমিয়া অমদি লৈহৌমীশিং কোক চুংশিন্নবগী তশেং তশেংলবা খুদম অমা ওইরি। পোত্থোক অসি মালেমগী থাক্তা লৈবা য়াবা অমা ওইহন্নবা নুমিৎ কয়ানি চঙনা হোৎনখিবা ঐখোয়গী লৈবকসিগী নহা ওইরিবা তেক্নোলোজী এক্সপর্তশিংগী হোৎনজমলগী পোত্থোক অমসু ওইরি। মীয়ামগী দোমেনদা সোর্স কোদ অসি থাদোকপগা লোয়ননা ঐখোয়না মখা তানা কোক চুংশিন্নবা হেনগৎনবা অমদি ঐখোয়গী লৈবাকসিগী হৈশিংলবা নহাশিং অমসুং লৈহৌমীশিংগী মকোক থোংবা তেক্নিকেল ব্রেনশিংগী হৈশিবশিং শীজিন্ননবা অমদি লাইচৎ অসি থেংনমিন্নবদা মাঙজিল থানা চঙশিল্লবা হকশেলগী থৌমীশিংদা থবক্তা ঙাক্লৌ পীনবা অচৌবা অমদি চেকশিল্লবা তেক্নোলোজীগী পাম্বৈ অমা শেমগৎনবা পান্দম থম্লি।
এপ অসিনা কোবিদ-১৯গী মায়োক্তা চঙশিনগদবা শুপচিল্লবা থৌরাংশিং য়াওরি অমদি হেক হৌদোকখিবদগী চয়োল নিপানসিদা অহানবা ৱাফম কয়া থেংনখ্রে। এপ অসিনা লায়ওং মেপ্পিং তৌদুনা দেতাদা য়ুম্ফম ওইবা অনৌবা ইপিদেমিওলোজীগী কর্ভ ফ্লেতন তৌনবা থৌরাংগী লমদা লমজিংবা অমা ওইবগা লোয়ননা মালেম অপুনবগী ওইনা লৈরিবা কোবিদ-১৯গী কন্তেক্ত ত্রেসিং অমসুং সেল্ফ-এসেসমেন্ত খুৎলায়শিংগা চাংদম্নবদা এপ অসি খ্বায়দগী মীয়ামদা য়ৌবা ঙম্বা অমদি ইথিল পীবা ঙম্বা অম ওইরি। রেজিস্তর তৌরবা য়ুজর মিলিয়ন ১১৪ হেনবসিগী মনুংদা অহুম থোকপগী অনিদি মখোয়গী কোবিদ-১৯ থেংনরুবগী খুদোংথিবশিং নৈননবা সেল্ফ-এসেসমেন্ত তৌজখ্রে। এপ অসিনা ব্লুতুথ কন্তেক্ত লাখ ৫ রোম মশক খঙদোকপদা মতেং ওইখি। কোবিদ১৯ পোজিতিভ কেসশিংগী মশক খঙদোক্লবা ব্লুতুথ কন্তেক্তশিং অমসুং মতেং মথৌ তাই হায়না খন্দোকলবশিংবু নেসনেল হেল্থ ওথোরিতীনা ঈপাউ ফাওনরি। হৌজিকফাওবদা য়ুজর লাখ ৯ হেনবা য়ৌশিন্দুনা মখোয়দা ক্বারেন্তিন, চেকশিনৱা অমদি তেস্ত তৌবগা মরী লৈনবা পাউতাকশিং পীখ্রে। তেস্ত তৌনবগীদমক হায়খিবা মীওইশিংগী মরক্তা চাদা ২৪দি কোবিদ১৯ পোজিতিব ওইরম্বা থেংনখি। মসি মে ২৬, ২০২০ ফাওবদা তৌখিবা অপুনবা তেস্ত মশিং ৩১২৬১১৯গী মনুংদা কোবিদ পোজিতিব ওইবা মশিং ১৪৫৩৮০গী চাদা ৪.৬৫কী পোজিতিব রেত ফংই। কন্তেক্ত ত্রেসিংনা তেস্ত তৌবা মথৌ তাবা মীওইশিংদা মায় ওনশিনবদা মতেং ওইনরি হায়বসি তশেং তশেংনা তাকপগা লোয়ননা লৈঙাক্না লাইচৎ অসিগী লাকশিন্নবা হোৎৎনরিবা অসিগী চাউনা মতেং ওইরগনি। ব্লুতুথ কন্তেক্ত অমসুং লোকেসন দেতা এনালাইতিকনা কোবিদ কেস মশিং য়ামবা হোৎস্পোৎ ওইরমবা য়াবা মফমশিং খঙদোক্তুনা লাইচৎ অসি শন্দোরকপদগী লাকশিন্নবা মরুওইবা তঙাইফদবা থৌরাংশিং স্তেৎ লৈঙাকশিং, দিস্ত্রিক এদমিনিস্ত্রেসন অমসুং হকশেলগী ওথোরিতীশিংনা লৌখৎনবগী তাঞ্জা পীরি। কোবিদ-১৯ পোজিতিব ওইরবা মীওইশিংগী লম্বী খঙদোকপা অমদি মখোয়না চৎপগী মওং মতৌ খঙদোকপগী পুনশিল্লবা থৌরাংশিংগী খুত্থাঙদা চঙশিল্লিবা লায়ওং মেপ্পিং তৌবগী অনৌবা থৌওং, মী মশিংগী চাংদা ইপিদেমিওলোজী মোদেল্লিং অমসুং লৈবাকসিগী তোঙান তোঙানবা মফমশিংদা কোবিদ-১৯ শন্দোরকপগী মওং মতৌদা য়ুম্ফম ওইদুনা আরোগ্য সেতু কাংবুনা সব-পোস্ত ওফিসকী থাক্তা লৈবা শিনবা থুংবদা হোৎস্পোৎ ৩৫০০ হেন্না খঙদোকখি। আরোগ্য সেতুগী দেতাগা হিস্তোরিক দেতাগা পুনশিন্নদুনা সব পোস্ত ওফিসকী থাক্তা হোৎস্পোৎ ওইরক্কদবা মফমশিং খঙদোকপদা চাওনা মতেং ওইগনি হায়বসি উত্তুনা ঙসিদি অতোপ্পা ফীভম অমদা খঙহৌরমদবা য়াবা হোৎস্পোৎ ওইরক্লিবা মফম ১২৬৪রোম লৈবাক শিনবা থুংবদা খঙদোকপা ঙম্লে। হায়রিবা ওইবা য়াবা হোৎস্পোৎশিং অসিগী মনুংদা মফম কয়ামরুমদি নুমিৎ ১৭তগী ২৫নি ফাওবগী মনুংদা তশেং তশেংবা হোৎস্পোৎনি হায়বা খঙবা ঙমখি। খুদম অমা ওইনা পল্লবদা আরোগ্য সেতু ইঞ্জিননা অকক্নবা তারিখ অমদা শুপ্নতগী কেস ৩খক লৈখিবা দিস্ত্রিক অমবু হোৎস্পোৎ অমা ওইরকপা য়াই হায়না শকখঙখিবা মতুং নুমিৎ ১৫নিগী মনুংদা কেস ৮২ থেংনখি। ব্লুতুথতা য়ুম্ফম ওইবা কন্তেক্ত ত্রেসিং অমদি হোৎস্পোৎ খঙদোকপগী তোপ তোপ্পা অপুনবা থৌরাং অসিদগী ফংবা চপ চাবা ৱাফম অসিনা লায়নাসি শন্দোরকপগী মরী থদৎপা, কর্ভ ফ্লেতন তৌবা অমদি পুন্সি কনবগী পাম্বৈ ওইবা য়াই।
য়ুজর মিলিয়ন ১১৪ হেনবনা চাং নাইনা শীজিন্নরিবা য়াম্না থুনা অহোংবা লাক্লিবা পোত্থোক অমগী সোর্স কোদ থাদোকপা হায়বসিমক অচৌবা শিংনবা অমনি। সোর্স কোদ অসি শেমগৎপা অমদি মথৌ তৌহন্দুনা থমবা হায়বসি আরোগ্য সেতু কাংবু অমদি দেবেলপর কম্ম্যুনিতীগীদমক্তসু অচৌবা থৌদাং অমনি। হৌজিক মীয়ামদা লান্থোক্লিবা রিপোজিতরী অসি তশেংবা প্রদক্সনগী এনভাইরনমেন্ত অদুনি। মখা তারকপা অপদেতশিংসু রিপোজিতরী অসিদা ফংহনগনি।
ওপন সোর্স দেভেলপমেন্ত অসিদা ঙাক্লৌ পীবগী থৌওং অসি মেসনেল ইনফোর্মেতিক্স সেন্তর (এন.আই.সি.)না তৌগনি। কোদ সজেসন পুম্নমক পুল রিক্বেস্ত রিভিউগী খুত্থাঙদা প্রোসেস তৌগনি। আরোগ্য সেতুগী সোর্স কোদ অসি অপাচি লাইসেন্সকী মখাদা লাইসেন্স তৌবনি।
ভর্জন ২.০ অসি হৌজিক ওইরিবা ফীভম অসিদা অদুম ফংহনবনি। কোদতা শেমদোক্তুনা সোর্স কোদ অসিবু শীজিন্নরবদি দেবেলপর অদুনা অহোংবশিং অদুগী চপ চাবা ৱাফম থমগদবনি। অহেনবা ৱারোল https://www.mygov.in/aarogya-setu-app/ তা ফংলিবা ফ্রিক্বেন্তলী অস্ক ক্বেসন্সতা ফংগনি।
কোদ অসি ওপন সোর্স ওইহনবগা লোয়ননা আরোগ্য সেতু অসি হেন্না চাউবা অমদি হেন্না চেকশিনবা অমা ওইহন্নবগীদমক্তা ইন্দিয়া লৈঙাক্না দেবেলপর কম্ম্যুনিতীদগী খুদোংথিনিঙাই ওইবা অমদি হেন্না ফগৎহনবা য়াবা ৱাফমশিং খঙদোক্নবগীদমক মতেং নিরি। পান্দম অসি ফংননবগীদমক সিক্যুরিতী থিজিল্লোইশিং অমসুং ইন্দিয়ন দেবেলপর কম্ম্যুনিতীগা খুৎশম্নদুনা আরোগ্য সেতুগী চেকশিন থৌরাংগী মঙম চাংয়েং তৌনবা অমসুং মসিগী চেকশিন থৌরাংগী ফীভম ফগৎহন্দুনা শীজিন্নরিবশিংগী থাজবা হেনগৎহন্নবা ইন্দিয়া লৈঙাক্না বগ বাউন্তী প্রোগ্রাম অমসু হৌদোক্লি। বগ বাউন্তী প্রোগ্রাম অমদি মসিগা লোয়নবা মনা মথুমগী মরমদা তোখায়না ৱাফম কয়া থম্লি। বগ বাউন্তী প্রোগ্রামগী অকুপ্পা ৱারোল মাইগোভকী ইন্নোভেত পোর্তেল https://innovate.mygov.in/ দা ফংলে।
পোত্থোকসিগী দিজাইন অমসুং কোদ মীয়ামদা লান্থোক্তুনা ইন্দিয়া লৈঙাক্না মালেমগী ওইনা অফবা ৱাফম পুরক্নবগী অচেৎপা ফিরেপসু উৎলে। ইন্দিয়ানা কোবিদ-১৯ থেংনবদা মশাগী তেক্নোলোজীগী লমদা চঙশিনবদা থেংনরকপশিং মীয়ামদা লান্থোকপা পাম্মী অমদি পাম্বৈ অসিগী কানবা অসি মালেম পুম্বদা ফংহনবগা লোয়ননা লৈঙাক অমা হেক্তনা মসিবু লাইচৎ অসি লান্থেংনবদা শীজিন্নবা য়ানগনি। ঐখোয় পুনশিল্লবদি ঙমগনি, অমদি লাইচৎ অসি থেংনবদা দোক্তরশিং অমদি মাঙজিল থানা চঙশিল্লিবা হকশেলগী থৌমীশিংদা মখা তানা ঙাক্লৌ পীখিগনি।
ঙাকথোক্লবা ঐ, ঙাকথোক্লবা ঐখোয় ঙাকথোক্লবা ভারত
*****
(Release ID: 1627130)
Visitor Counter : 132


text:
প্রধানমন্ত্রীগী লোইশঙ
গুজরাতকী গান্ধীনগরদা পাঙথোকপা দিজিতেল ইন্দিয়া ৱীক ২০২২দা পি.এম.না থমখিবা ৱারোল
Posted On:
04 JUL 2022 10:13PM by PIB Imphal
খুরুমজরি, গুজরাতকী মুখ্য মন্ত্রী, শ্রী ভুপেন্দ্রভাই পতেল, কেন্দ্রগী মন্ত্রী শ্রী অশ্বিনি বৈশনো অমসুং শ্রী রাজীব চন্দ্রসেখর, তোঙান-তোঙানবা রাজ্যগী মীহুৎশিং, দিজিতেল ইন্দিয়াগী বেনিফিসরী পুম্নমক, স্তার্তঅপশিং অমসুং ইন্দস্ত্রীদা থবক তৌরিবা পার্তনরশিং, এক্সপর্তশিং, একাদেমিসিয়নশিং, রিসর্চরশিং অমসুং নুপী অমদি নুপাশিং!
ঙসিগী থৌরম অসিনা ২১শুবা চহিচাদা ভারতপু মতমচা চুনবা ওইহন্নবা ইথিল অমা পীরি। ভারতনা তেক্নোলোজী চুম্না শীজিন্নবনা কয়াম অওনবা পুরকপা ঙম্বগে হায়বগী খুদম দিজিতেল ইন্দিয়াগী অভিয়ামগী খুত্থাংদা মালেম পুম্বগী মাংদা খুদম ওইনা পীখি।
চহি নিপানগী মমাংদা হৌদোকখিবা কেম্পেন অসিনা হোংলক্লিবা মতমগী ইচেলগা লোয়ননা মখোয় মশাবু খুমাং চাউশিলহল্লিবা অসিদা ঐহাক্না নুংঙাইবা পোকই। চহি খুদিংগী সিজিতেল ইন্দিয়া কেম্পেন্দা অনৌবা দাইমেনসনশিং হাপচিল্লি, অনৌবা তেক্নোলোজীশিং ইনকোর্পোরেৎ তৌই। ঙসিগী থৌরম অসিদা হৌদোক্লিবা অনৌবা প্লেৎফোর্মশিং, অনৌবা প্রোগ্রামশিং অসিনা মসিগী খোঙচৎ অসিবু মাংদা পুরি। নখোয়না হৌজিক ঙাইহাক্কী মমাংদা অতেনবা ভিদিও অমা উখ্রে, মাইস্কিম, ভাসিনী-ভাশাদান, দিজিতেল ইন্দিয়া – জেনেসিস, চিপ্স তু স্তার্তঅপ প্রোগ্রাম, নত্ত্রগা অতোপ্পা প্রদক্তশিং ওইরবসু পুম্নমক অসিনা ইজ ওফ লিবিং অমসুং ইজ ওফ দুইং বিজিনেস মপাঙ্গল কনখৎহনখি মরু ওইনা মসিনা ভারতকী স্তার্তঅপ ইকো-সিস্তেমদা চাউনা কান্নবা পীরগনি।
মরুপশিং,
মতমগী ইচেলগা লোয়ননা অনৌবা তেক্নোলোজী শীজিন্নদবা লৈবাক অদু মতমনা মাং থানা চৎখিদুনা চাউখৎপা ৱাৎনা লৈহৌই। ভারতনা অহুমশুবা ইন্দস্ত্রিএল রিভোল্যুসনগী মতমদা মসিগী ভিক্তিম ওইখি। অদুবু ঙসিদি ঐখোয়না চাউথোক্না হায়বা য়ারে মদুদি ভারতনা মরিশুবা ইন্দস্ত্রিএল রিভোল্যুসন, ইন্দস্ত্রী ৪.০দা মালেমবু লমজিংলি। হীরম অসিদসু গুজরাতনা মাংজিল থারিবা অসিদা ঐহাক্না অপেনবা পোকই।
মীকুপ খরগী মমাংদা দিজিতেল গভর্নান্স লাকপগা মরী লৈন্ননা হৌখিবা চহি কুন অসিদা গুজরাতনা থেংনখিবশিং অদু উৎখ্রে। গুজরাত স্তেৎ দেতা সেন্তর (জি.এস.দি.সি.), গুজরাত স্তেৎৱাইদ এরিয়া নেৎৱার্ক (জি.এস.দবল্যু.এ.এন.), ই-গ্রাম সেন্তরশিং অমসুং এ.তি.ভি.তি./জন সেবা কেন্দ্র অসিগুম্বা পিলরশিং য়ুংখিবা লৈবাক অসিগী অহানবা রাজ্য ওইরি।
সুরত, বারদোলীগী মনাকদা সুভাস বাবুনা কোংগ্রেসকী প্রসিদেন্ত ওইবা মতমদা মফম অদুদা সুভাস বাবুবু নীংশিংদুনা থৌরম অমা পাঙথোকখি অমসুং ই ৱিশ্বগ্রাম মতম অদুদা হৌদোকখি।
২০১৪গী মতুংদা জাতিগী থাক্তা পাকশন্না তেক্নোলোজী অসি গভর্নান্সকী শরুক অমা ওইহনবদা গুজরাতকী এক্সপরিয়েন্সশিংনা চাউনা মতেং পাংখি, থাগৎচরি গুজরাত। এক্সপরিয়েন্স অসিনা দিজিতেল ইন্দিয়া মিসনগী য়ুম্ফম থোনখি। ঙসি ঐখোয়না তুং হন্দুনা য়েংলুবা মতমদা ঐখোয়না অরায়বা দিজিতেল ইন্দিয়ানা ঐখোয়গী পুন্সি অসি চহি ৭-৮ অসিদা করম্না অওনবা পুরকখিবগে খঙবা ঙমগনি। ২১শুবা চহিচাদা পোকখিবশিংনা, ঐখোয়গী হৌরক্লিবা মীরোলশিংগীদমক ঙসিগী দিজিতেল লাইদ অসি য়াম্না কুল ওই হায়না খল্লি, মখোয়গী ওইনদি মসি ফেশন স্তেৎমেন্ত অমা ওইনা ফাওই।
অদুবু হৌখিবা চহি ৮-১০গী মমাংদা ওইরম্বা ফীভম অদু নীংশিংবীয়ু… বর্থ সর্তিফিকেৎ লৌনবগীদমক লাইন, বিল থীনবগীদমক লাইন, রাশন লৌনবগীদমক লাইন, মিংচন্নবগীদমক লাইন, ফল খঙনবা অমসুং সর্তিফিকেৎ লৌনবগী লাইন, বেঙ্কশিংদা লাইন, য়ামখ্রবা লাইন পুম্নমক অসি কোকহন্নবগীদমক ভারতনা ওনলাইন তৌখি। ঙসিদি বর্থ সের্তিফিকেৎশিংদগী সিনিয়র সিতিজেনশিং মশক খঙদোক্নবা লাইফ সর্তিফিকেৎশিং ফাওবা, সরকারগী সর্ভিস অয়াম্বা দিজিতেল ওইরে, নৎলমদ্রবদি সিনিয়র সিতিজেনশিংনা, মরু ওইনা পেন্সনরশিংনা মফম অদুদা চৎতুনা মখোয় হিংলি তাকপা মথৌ তারমগনি। হায়রিবা অসি পাঙথোকপদা শুপ্নগী মিনিত খরা খক্তমক চংলে।
মরুপশিং,
ঙসি ভারত্তা দিজিতেল গভর্নান্সকী খ্বাইদগী ফবা ইনফ্রাস্ত্রকচর লৈরে। জন-ধন মোবাইল অমসুং আধার, জি.ই.এম,., মাগী শক্তি অহুম অসিনা লৈবাক অসিগী লায়রবা অমসুং মিদল ক্লাসতা কান্নবা ফংহনখি। মসিনা ফংহল্লিবা খুদোংচাবা অসিনা, মসিদা ত্রান্সপরেন্সী লৈরিবা অসিনা লৈবাক অসিগী ইমুং করোর কয়াগী শেল কলহৌবা ঙমখি। চহি ৮গী মমাংদা ইন্তর্নেৎ দেতাদা চাদিং তৌখিবা শেল অদুদগী শরুক কয়া হন্থহনা হৌজিক হেন্না ফবা দেতা ফেসিলিতী ফংলি। মমাংদা, বিলশিং থিনবা, এপ্লিকেসন থাজিন্নবা, রিজর্বেসনগীদমক, বেঙ্ককা মরী লৈনবা থবক, অসিগুম্বা সর্ভিস খুদিংমক্কীদমক কনাগুম্বা আমনা ওফিসশিংদা চৎথোক-চৎশিন তৌবা তারমখি। করিগুম্বা রেলৱে রিজর্বেসন অমা তৌবা পাম্লবদি অমসুং খুঙ্গংদা লৈবা ওইরবদি, লায়রবা মীওই অদুনা সহরদা নুমিৎ চুপ্পা মাংনা চৎপা তারমখি, মসি চৎনবা হোৎবদা বস ভরা লুপা ১০০-১৫০ চাদিং তৌবা তারমখি অমসুং মহাক্না রেলৱে রিজর্বেসনগীদমক লাইন লেপ্পা তারমখি। ঙসিদি মহাক্না কম্মন সর্ভিস সেন্তরদা চৎতুনা অমসুং মফম অদুদগী লায়না থবক অদু পাঙথোকপা ঙম্মি। মসি খুঙ্গংদা অদুমক পাঙথোকপা ঙম্লে। অমসুং খুঞ্জাশিংনা সিস্তেম অসিগী মরমদা খঙলে।
অমসুং করিগুম্বা মতমদা তাইম ইস মনী হায়বা তাই। মসি তাবা অমসুং হায়বদা নুংঙাইবা পোকই অদুবু মহাক্কী এক্সপরিয়েন্স অসি থমোয় য়ৌনা ফাওহল্লি। ঐহাক্না কাশিদা চৎখি, কাশিদা নুমিদাংগী মতমদা… ঐহাক্না অয়ুক নুংথিলদা কোইচৎ চৎলি, ত্রাফিক অমসুং মীয়াম্না অৱাবা মায়োক্নখি, মতুংদা রেলৱে প্লেৎফোর্মদা নুমিদাং পুং অমা মখাইদা চৎতুনা মফম অদুগী ফীভম য়েংবা চৎখি। মফম অদুগী ঐহাক্না এম.পি. ওইবনা থবক অদু পাঙথোক্তবা য়াদে। ঐহাক্না পেসেঞ্জর, স্তেসন মাস্তরগা মরী শাখি। ঐহাক্না খঙহৌদনা চৎখি, ঐহাক্না কনাগুম্বা অমত্তদা লাক্কনি হায়না পাউ পীখিদে। ঐহাক্না হায়খি, ভন্দে ভারত ত্রেন চেল্লিবা অসিগী এক্সপরিয়েন্স অদু কমদৌবগে অমসুং মসিগী ওক্যুপেন্সী করম তৌবগে হঙখি.. মসিগী দিমান্দ য়াম্না হেনগৎলকপনা অৱাংবা মায়োক্নরে হায়না পাউখুম পীরকখি। ঐহাক্না ত্রেন অসি খরা তাংই, তিক্কেৎ মমল হেল্লি, করিগীদমক মীওইশিং অসিনা মসিদা চৎলিবনো হঙখি। মহাক্না হায়, সর মসিদা শিন্মী অমসুং লায়রবশিংনা অয়াম্বা চৎলি। মসি তাবদা ঐহাক্না অঙকপা পোকই। মহাক্না মরম অনি পীখি। অহানবা – ভেন্দে ভারত ত্রেন্দা অহাংবা মফম য়াম্না লৈ অমসুং করিগুম্বা মখোয়না পোৎ পুরবসু মদু থম্নবা মফম লৈ। লায়রবশিংগী মখোয়গী মশাগী একাউন্ত লৈ। অমসুং অনিশুবদা – করিগুম্বা চৎকদবা পুং মরি ৱাৎলবদি মফম অদুদা খুদক্তা ঐহাক্না থবক হৌই। পুং তরুক চংনা য়োনবা তিক্কেৎ অদু অতেনবা মতমদা লোইশিনখি। তাইম ইস মনী, লায়রবশিংনা অসুম্না ফাওই, মহৈ হৈরবা মীওইশিংনা মসি খঙবা ঙমদে।
মরুপশিং,
ই-সঞ্জীবনিগুম্বা তেলিকম্ম্যুনিকেসন সর্ভিস হৌখ্রে। মোবাইল ফোনশিং, অচৌবা হোস্পিতালশিং, অচৌবা দোক্তরশিংগা লোয়ননা মরু ওইবা হীরম পুম্নমক মপুং ফাহল্লি। অমসুং মসিগী খুত্থাংদা হৌজিক ফাওবদা মীওই করোর ৩না মখোয়গী য়ুমদা ফমদুনা অফবা হোস্পিতালগী অফবা দোক্তরশিংগা মখোয়গী মোবাইলদগী তানবা ফংলি। করিগুম্বা ঐখোয়না মফম অদুদা চৎপা তারবদি, কয়াম অৱাবা ওইগনি, শেল কয়াম তিংগনি খন্থদুনা য়েংবীয়ু। পুম্নমক অসিগী মনা দিজিতেল ইন্দিয়া সর্ভিসতা পীফম থোকই।
মরুপশিং,
খ্বাইদগী চাউবা ৱাফমদি, মসিদা ত্রান্সপরেন্সী লৈবা অসিনা লায়রবা অমসুং মিদল ক্লাসকী মীওইশিংবু অয়াম্বা থাকশিংদা শেঞ্জা-থুমজাদগী কনবা ঙমখি। ঐখোয়না শেল পীদনা খুদোংচাবা অমত্তা ফংখিদবা মতম অদু উবা ফংখ্রে। দিজিতেল ইন্দিয়ানা অয়াম্বা ইমুংগী শেল চৎহনদবা ঙমহনখি। দিজিতেল ইন্দিয়ানা মিদলমেনগী নেৎৱার্ক মুত্থৎখি।
অমসুং বিধান সভাদা খন্ন-নৈনবা অমা পাঙথোকখিবা অদু ঐহাক্না নীংশিংলি, ঙসি মদু ঐহাক্না নীংশিংলুবদা অদুগুম্বা খন্ন-নৈনবা বিধান সভাদা পাঙথোকই। পাউমী খরনা পুম্নমক্না খঙগনি। হীরম অদি ৱিদো পেন্সনগী মতাংদা ওইখি, মতম অদুদা ঐহাক্না হায়খি, মখোয়গী পোস্ত ওফিসশিংদা একাউন্ত হাংহল্লু, মখোয়গী ফোতো নমদুনা পুম্নমক অসি শিন্দোকউ অমসুং লুখ্রাবী ইচে-ইচলশিংনা পোস্ত ওফিসতা চৎতুনা পেন্সন লৌহল্লু। মতম অদুদা ইরাং থোকখি। মোদী সাহেব অদোম্না তৌরিবা অসি করিনো? মখোয়না করম্না য়ুমদগী মপাল থোক্কনি? মখোয়না ফোঙদোকখিবা অদু তাবদা অঙকপা পোক্কনি। ঐহাক্না ঐহাক্তি লম্বেল অসিদা চৎকনি, মসিদা নখোয়না মতেং পাংবনা অফবা ওইগনি হায়খি। অদুবু মতেং অমত্তা ফংখিদে, মীয়ামগী মতেং ফংবনা ঐখোয়না মাংদা চংশিনখি। অদুবু মখোয়না ইরাং হৌরিবা করিগীনো? মতম অদুদা ঐহাক্না পোস্ত ওফিস, ফোতো, আইদেন্তিতীগী শিল-লাংবা অসি তৌরমদ্রবদি দিজিতেল ইন্দিয়া অসুম্না খুমাং চাউশিনবা ঙম্লমলোই। মসি তাবদা নখোয়না অঙকপা পোক্কনি শুকলৈ লৈতবা মীওইশিংনা পেন্সন অসি লৌরমখি। কনানা পেন্সন অসি ফংবগে খঙলবদি ইরাং অদু হৌরমলোই। হৌজিক্তি লুপা করোর লাখ ২৩ হেন্না হৌখিবা চহি ৮ অসিদা দি.বি.তি.গী খুত্থাংদা বেনিফিসরীশিংদা ত্রান্সফর তৌরি। তেক্নোলোজী অসিনা মরম ওইদুনা লৈবাক অসিগী লুপা করোর লাখ ২গা লিশিং ২৩ অরানবা তৌবশিংগী খুত্তা থাখিগদবদগী কলহৌবা ঙমখি।
মরুপশিং,
দিজিতেল ইন্দিয়া কেম্পেনগী অফবা ৱাফম অদুদি মসিনা সহর অমসুং খুঙ্গংগী মরক্তা খেন্নবা অসি কোকহল্লি। কনাগুম্বা অমত্তনা খুঙ্গং অমসুং সহরগী মরক্তা লৈরিবা খেন্নবা অসি মেনখৎকনি হায়না খঙনবা ঙমখিদে। খুঙ্গংদা ফংলিবা অপীকপা ফেসিলিতী অমগীদমক ঐখোয়না ওফিসকী ব্লোকশিং, তেহসিল নত্ত্রগা দিস্ত্রিক্ত হেদক্বাতরশিংদা কোইচৎ চৎপা তারমখি। দিজিতেল ইন্দিয়া কেম্পেন্না অৱাবা পুম্নমক অসি লায়থোকহনখি অমসুং সরকারবু প্রজাশিংগী থোংজিলদা, খুঙ্গংদা, য়ুমদা অমসুং মখোয়গী ফোন্দা পুরকপা ঙমখি।
খুঙ্গংদা সরকারগী সর্ভিসশিং দিজিতেল ওইনা ফংহন্নবগীদমক হৌখিবা চহি ৮ অসিদা অনৌবা কম্মন সর্ভিস সেন্তর লাখ ৪ হেন্না হাপচিনখি।
ঐহাক্না দাহোদধা লাকখিবা মতমদা, ঐহাক্না দাহোদকী আদিৱাসী ইচিল-ইনাওশিংগা উনখি। মফম অদুদা মীমান্নদ্রবা মতৈ-মানাও অমা লৈরমখি। মখোয় চহি ৩০-৩২রোম শুরম্লগনি। মখোয়না মুদ্রা য়োজনাগী খুত্থাংদা শেন্থং লৌথদুনা মখোয়না কম্প্যুতরগী মরমদা খরা রমখি অমসুং মতৈ মনাও অদুনা অপীকপা খুঙ্গং অদুদা কম্মন সর্ভিস সেন্তর হাংদোকখি। মখোয়গা ঐহাক্কা উনবা মতমদা মখোয়না ঐঙোন্দা হায়খি, সর ঐখোয়গী থাগী ইনকমগী চাংচৎ অসি লুপা ২৮০০০রোম ওই, খুঙ্গংগী মীয়াম্না ঐখোয়দগী সর্ভিসশিং অসি ফংহল্লি। মসিনি দিজিতেল ইন্দিয়াগী শক্তি।
কম্মন সর্ভিস সেন্তর গ্রামীন স্তোর লাখ ১.২৫ হেবনা হৌজিক ভারতকী খুঙ্গংশিংদা ই-কম্মর্স পুরক্লি।
অমসুং অতোপ্পা এক্সপরিয়েন্স অমনি, করম্না সিস্তেমশিং অসিনা মসিগী কান্নবা লৌবগে হায়বা অসিনি। ঐহাক্না গুজরাত্তা চৎপা মতমদা লৌমীশিংনা মখোয়গী মৈগী বিল থিনবা হোৎনবদা সমস্যা মায়োক্নখি, লুপা ৮০০-৯০০ থিবা তাখি। করিগুম্বা থেংথবা তারবদি কাংলোনগী মতুং ইন্না মৈগী কন্নেক্সন ককথৎপা তাখি। করিগুম্বা মদু ককথৎলবদি অনৌবা কন্নেক্সন অমা লৌবা তাখি। শেল অমুক হন্না থিবা তারমখি। ঐখোয়না মতম অদুদা ভারত সরকারদা হায়খি, মসি পোস্ত ওফিসশিংদা হৌবীনবা হায়জখি, মতম অদুদা অতলজীনা সরকার পাই। ঐখোয়গী পোস্ত ওফিসকী মিয়অম্না মৈগী বিল লৌরমখি, অতলজীনা ঐহাক্না হায়বা তাবীদুনা লৌমীশিংগী অৱাবা কোকহনবীখি।
পি.এম. স্বামিত্য য়োজনানা অসি সহরগী মীয়াম্না কয়া খঙনদে। অহানবা ওইনা সহরগুম্না খুঙ্গংগী য়ুমশিং মেপ্পিং তৌবগী থবক অমসুং খুঞ্জাশিংদা দিজিতেল লিগেল দোক্যুমেন্তশিং পীরি। খুঙ্গংশিংদা চৎতুনা য়ুম খুদিংমক্কী মেপ্পিং দ্রোনশিং শীজিন্নদুনা তৌরি, মতুংদা মখোয়না সর্তিফিকেৎশিং ফংখি। হৌজিক্কি কোর্ত কাবগী অৱাবা লৈত্রে। মসি দিজিতেল ইন্দিয়াগী ফলনি। দিজিতেল ইন্দিয়া কেম্পেন অসিনা লৈবাক অসিগী য়াম্লবা মীওইদা থবক পীরি অমসুং মশানা মশাগী খুদোংচাবশিং ফংহল্লি।
মরুপশিং,
দিজিতেল ইন্দিয়াগী য়াম্না সেন্সিতিব ওইবা হীরম অমসু লৈ, মসি কয়া খন্ন-নৈনদে। মসি তাবদা অদোম থমোয় শোক্কনি, দিজিতেল ইন্দিয়ানা মাংখ্রবা অঙাংশিংবু মখোয়গী ইমুং-মনুংশিংদা খুৎশিন্নবা ঙমহনখি। হৌজিক্তি ঐহাক্না হায়জরি মসি দিজিতেলগী একজিবিসন অমনি, মসি অদোম্না য়েংবীয়ু। করিগুম্বা মফম অদুদা চৎলবদি মালেম অসি করম্না হোংলক্লিবা অদু খঙবা ঙমগনি। ঐহাক্না মফম অদুদা চহি ৬কী ইচানুপী অমা থেংনখি, মহাক অসি ইমুং-মনুংগা কাইনরুরে। মহাক অসি রেলৱে প্লেৎফোর্মদা মহাক্কী মমাগা মাংনখি। মহাক্না ত্রেনদা মনুংদা লৈদুনা মমা-মপাদা মহাক্কী মরমদা হায়বা ফংখিদে। মহাক্কী ইমুং মনুংনা মহাকপু থিখি অদুবু মাইপাকখিদে। আধার দেতাগী মতুং ইন্না মহাকপু ত্রেস তৌনবা হৌখি। অঙাং অদুগী আধার বাইওমেত্রিক লৌবদা মদু রিজেক্ত তৌরকখি। অঙাং অদুগী আধার লৌখ্রে হায়বা খঙবা ঙমখি। আধারগী ৱারোল অদুগী মতুং ইন্না অঙাং অদু ত্রেস তৌবা ঙমখি।
ঙসি অঙাং অদু মহাক্কী ইমুং-মনুংগা নুংঙাইনা লৈরি। মঙাক্কী মঙলান থুংহন্নবা হোৎনরি। অসুম্না হৌখিবা চহি খরা অসিদা অঙাং ৫০০ হেন্না তেক্নোলোজীগী মতেংনা মখোয়গী ইমুং মনুংগী হঞ্জিন্নবা ঙমহনখি।
মরুপশিং,
হৌখিবা চহি নিপান্দা লৈবাক অসিদা দিজিতেল ইন্দিয়ানা পীখিবা শক্তিনা কোরোনাগী মালেমগী লাইচৎ লান্থেংনবদা চাউনা ভারতকী মতেং পাংখি। দিজিতেল ইন্দিয়া কেম্পেন লৈরমদ্রবদি চহি ১০০দা থোকপা খ্বাইদগী চাউবা খুদোংথিবা অসিনা লৈবাক অসি করি ওইহল্লগনি খন্থদুনা য়েংবীয়ু? শুপ্নগী ক্লিক অমদা ঐখোয়না লৈবাক অসিগী নুপী, লৌমী অমসুং শিন্মী করোর কয়াগী বেঙ্ক একাউন্তশিংদা লুপা করোর লিশিং কয়া ত্রান্সফর তৌখি। ৱান নেসন ৱান রাশন কার্দকী মতেংগা লোয়ননা ঐখোয়না ইরৈবাকচা করোর ৮০ হেনবদা লেম্না রাশন ফংহনখি, মসিগী তেক্নোলোজীগী অঙকপা খুদোলনি।
ঐখোয়না মালেমগী খ্বাইদগী চাউবা অমসুং খ্বাইদগী কান্নরবা কোবিদ ভেক্সিনেসন অমসুং কোবিদ রিলিফ প্রোগ্রাম চত্থখি। আরোগ্য সেতু অমসুং কো-ৱিন অসিগুম্বা প্লেৎদোর্মশিং অসিনা হৌজিক ফাওবদা ভেক্সিন দোজ করোর ২০০ কাপ্পা ঙমহনখি। অমসুং তার্গেৎ থম্মিবা মীওইশিং ঐখোয়না ভেক্সিনেসন তৌবা ঙমখি। ঙসি ঐখোয়না ভেক্সিন সর্তিফিকেৎ করম্না ফংহল্লি হায়বা অসি মালেমনা শোন্নরি। ভারত্তা মসি মীওই অমনা ভেক্সিন কাপ্লগা থোরকপদা মহাক্কী মোবাইদা সর্তিফিকেৎ অদু য়াওরে।
মরুপশিং,
ভারতকী দিজিতেল ফিনতেক সোল্যুসন, অমসুং য়ু-ফিনতেক অসি ঙসি কদাই য়ৌরে, ঐহাক্না মদু হায়জগে। পার্লিয়ামেন্তদা খন্ন-নৈনবা অমা পাঙথোকখি। মসিগী মরমদা তাবীয়ু। মমাংগী শেল-থুম মন্ত্রীনা মোবাইল ফোন পাইদবা মীওইশিংনা করম্না দিজিতেল তৌগনি হায়না স্পীচ অমা পীখি। মখোয়না অসুম্না ফোঙদোক্লিবা অদু করিগীনো হায়বা ঐহাক্না খঙখিদে। মদু তারবদি নখোয় শোইনা অঙকপা পোক্কনি। ফিনতেক য়ু.পি.আই. হায়বদি য়ুনিফাইদ পেমেন্ত ইন্তর্ফেস অসি ঙসি মালেমগী তৎনা থানবা য়াদ্রে। ৱর্ল্দ বেঙ্ক য়াওনা মীপুম খুদিংমক্না প্লেৎফোর্ম অসিবু থাগৎলকখি। অমসুং মসিদা ফিনতেক দিবিজন পুম্বগী পর্ফোর্মেন্স অদু উরি। মসি করম্না মথৌ তৌই, মোবাইল ফোনশিংনা করম্না পেমেন্ত তৌই, করম্না লাকই করম্না চৎলি, পুম্নমক অসি উবা ফংই। অমসুং ফিনতেক্কী খোঙথাং অসি তশেংনমক বাই দি পিপল, ওফ দি পিপল, ফোর দি পিপলগী সোল্যুসন্নি। মসিদা য়াওরিবা তেক্নোলোজী অসি ভারতকী মশাগীনি হায়বদি বাই দি পিপল। ইরৈবাকচাশিংনা মসিবু মখোয়গী পুন্সিগী শরুক অমা ওইহনখি হায়বদি ওফ দি পিপল । মসিনা ইরৈবাকচাশিংগী ত্রাঞ্জেক্সনশিং লায়থোকহনখি হায়বদি ফোর দি পিপল।
চহি অসিগী মে থাদা, ভারতকী মিনিত খুদিংমক্না নখোয়দা চাউথোকচবা পোকহনগনি, ভারতনা মিনিৎ খুদিং য়ু.পি.আই. ত্রাঞ্জেক্সন লাখ ১ লিশিং ৩০ তৌখি। চাংচৎ ওইনা সেকেন্দ খুদিংদা চাংচৎ ওইনা ত্রাঞ্জেক্সন ২২০০ তৌরি। হায়বদি ঐহাক্না নখোয়দা ৱা ঙাংলিঙৈ অসিদা য়ুনিফাইদ পেমেন্ত ইন্তর্ফেসকী ৱাহৈ অসি পল্লিঙৈ মতমদা য়ু.পি.আই.গী খুত্থাংদা ত্রাঞ্জেক্সন শরুক ৭০০০ হেন্না তৌরমগনি। অমসুং মরুপশিং মালেমগী দিজিতেল ত্রাঞ্জেক্সনশিংগী চাদা ৪০ ঐখোয়গী ভারত্তা তৌরি।
মসিদা ভিম-য়ু.পি.আই.না ঙসিদি সিম্পল দিজিতেল ত্রাঞ্জেক্সনশিংগী শক্তি লৈরবা মীদিয়ম অমা ওইরক্লি। অমসুং খ্বাইদগী চাউবা ৱাফমদি ঙসি ত্রাঞ্জেক্সনগী তেক্নোলোজীনা মোলগী অচৌবা ব্রান্দশিংগী সেল্লরনা শীজিন্নরি, স্ত্রীৎ ভেন্দর অমসুং হোকরশিংনা অসুম্না লুপা ৭০০-৮০০ তানখি। শিন্মীশিংনসু অচৌবা মোলগুম্না চপ মান্নবা সিস্তেম অসি শীজিন্নরি। অচৌবা দুকানশিংদা খক্তা ক্রেদিৎ অমসুং দেবিৎ কার্দশিং শীজিন্নরম্বা অদু স্ত্রীৎ ভেন্দরশিংনসু ঙসিদি শীজিন্নরি। অমসুং হৌজিক বিহারগী প্লেৎফর্মদা মতেং নীরিবা মুপা অমনা দিজিতেল মনী লৌরি। হৌজিক্তি দিজিতেল ইন্দিয়ানা পুম্নমক চপ মান্ননা শক্তি পীরি।
ঙসিদি মালেমগী চাউখৎলবা লৈবাকশিংনা, নত্ত্রগা অসিগুম্বা মখলগী এক্নোলোজীশিংদা ইনভেস্ত তৌবা ঙমদবা লৈবাকশিংনা, মখোয়গী য়ু.পি.আই.গুম্বা দিজিতেল প্রদক্তশিংগীদমক ঙসি সেন্তর ওফ এত্রেক্সন ওইরক্লি। ঐখোয়গী দিজিতেল সোল্যুসনশিংদা স্কেল, সেক্যুরিতী অমসুং দেমোক্রেতিক ভেল্যুশিং য়াওরি। ঐহাক্না ২০০৫ নত্ত্রগা ২০০৬তা পীখিবা ৱারোল অদু তাবীয়ু। মতম অদুদা ঐহাক্না হায়খি গিফ সিতী অসিদা করি থোরক্কনি, ঙসি মসি উবা ফংলে। অমসুং তুংদা লাক্কদবা মতমশিংদা ফিনতেক ৱর্ল্দদা দেতা সেক্যুরিতী অসি মরু ওইরক্কনি। গিফ সিতীনা ফাইনান্সকী লমদা অচৌবা ফোর্স ওইরক্লি। মসিনা গুজরাত খক্তা নত্তনা ভারত পুম্বগী মীংচৎ পুরক্লি।
মরুপশিং,
দিজিতেল ইন্দিয়ানা ভারতকী তুংগী অনৌবা শেন্মীৎলোনগী অফবা য়ুম্ফম অমা থোনগনি, ভারতপু ইন্দস্ত্রী ৪.০গী মাংজিল থানবা ঙসি থৌশিল কয়া পাইখৎখ্রে, খোঙথাং কয়া লৌখৎখ্রে। ঙসি লৈবাকশিনবা থুংনা অসিগুম্বা ন্যু এজ ইন্দস্ত্রীশিংগীদমক এ.আই., ব্লোক-চেন, এ.আর.-ভি.আর., ৩দি প্রিন্তিং, দ্রোনশিং, রোবোইক্স, গ্রীন ইনর্জী অসিগুম্বগী স্কিল দিবেলপমেন্ত ১০০ হেনবগী কোর্সশিং ফংহল্লি। ইন্দস্ত্রী ৪.০গীদমক নহারোল লাখ ১৪-১৫ স্কিলিং, অপস্কিল অমসুং রিস্কিলিং তৌবা মীৎয়েং চংলি।
ঙসি স্কুলগী থাক্তা ইন্দস্ত্রী ৪.০গীদমক স্কিলশিং শেমগৎপা মথৌ তাবদা মীৎয়েং চংলি। ঙসি মহৈরোয় লাখ ৭৫ হেনবনা অতল তিঙ্করিং লেব লিশিং ১০না ইনোভেতিব আইদিয়াশিংগী থবক তৌরি। একজিবিসন অদু য়েংহনবা ঐহাক্না পাম্মি। মফম অদুদা চৎপদা ঐহাক্না নুংঙাইবা পোকখি, চহি ১৫, ১৬, ১৮গী ইচানুপীশিংনা মালেমগী সমস্যাশিং কোকহন্নবা সোল্যুসনশিং পুথোক্লি। অতল তিঙ্করিং লেবশিংনা মরম ওইদুনা স্কুলদা ওইহল্লিবা ফীভম অদুনা অঙাংশিং অসিনা অচৌবা সমস্যাশিংগী মরমদা মীমাংদা থোক্তুনা ৱা ঙাংবা ঙম্লি। হায়বদি ঐখোয়না দিজিতেল ইন্দিয়াগী লমদা থবক তৌরিবা ইক্বিমেন্ত অদুগী ঐখোয়না ব্রান্দ এম্বেসেদরশিংনি হায়বনি।
মরুপশিং,
অনৌবা নেস্নেল এজুকেসন পোলিসী অসিনসু তেক্নোলোজীগী মথৌ তাবা ৱাখল্লোন পোকহনবদা মরু ওইবা থৌদাং অমা লৌরি। লৈবাক অসিদা অতল ইনক্যুবেসন সেন্তরগী অচৌবা নেৎৱার্ক অমা শেমখি। মসিগা মান্ননা পি.এম. রুরেল দিজিতেল সশক্তিকরন অভিয়ান হায়বদি পি.এম-দিক্ষানা লৈবাক অসিদা দিজিতেল এম্পাৱর্মেন্ত তৌবদা পুক্নিং থৌগৎনবা কেম্পেন চত্থরি। হৌজিক ফাওবদা লৈবাক শিনবা থুংবদা সেন্তর লিশিং ৪০ হেন্না লৈরে অমসুং মীওই করোর ৫ হেন্না ত্রেন তৌখ্রে।
মরুপশিং,
দিজিতেল স্কিলশিং অমসুং দিজিতেল ইনফ্রাস্ত্রকচর লোয়ননা তেক্নোলোজীগী লমদা খুদোংচাবা কয়া পীনবা মাইকৈ কয়াদা রিফোর্মশিং পুরক্লি। স্পেস, মেপ্পিং, দ্রোনশিং, গেমিং অমসুং এনিমেসন ওইরবসু, ফ্যুচর দিজিতেল তেক চাউখৎহল্লিবা অসিগুম্বা সেক্তর কয়াদা ইনোভেসনগীদমক থোং হাংখি। ইন-স্পেস অমসুং অনৌবা দ্রোন পোলিসী অসিগুম্বা প্রোবিজনশিং অসিনা দিকেদ অসিগী তুংদা লাক্কদবা চহিশিংদা ভারতকী তেক পোতেন্সিএলদা অনৌবা ইনর্জী পীরগনি।
মরুপশিং,
ঙসি ভারতনা ইলেক্ত্রোনিক্স মেন্যুফেকচরিংবু মথংগী চহি অহুম-মরিদা দোলর বিলিয়ন ৩০০ হেন্না য়ৌহনবা ঙম্নবা পান্দম থম্লি। ভারতনা চিপ তেকরদগী চিপ মেকর অমা ওইবা পাম্মি। সেমিকন্দক্তরশিং পুথোকপা হেনগৎহন্নবা ভারত্তা ইনভেস্তমেন্ত খোঙজেল য়াংনা হেনগৎলক্লি।
ঙসিগী আরত অসিনা প্রজা খুদিংমক্না মখোয়গী মথৌ তাবগীদমক চে-চাংশিং লৌনবা, স্কিমশিংগী কান্নবশিং লৌনবা সরকারগী মনাক্তা হকথেংননা চৎপা মথৌ তাদনবা মাইকৈদা চংশিল্লি। ইন্তর্নেৎনা য়ুমথোং খুদিংদা য়ৌরে অমসুং ভারতকী রিজনেল লোলশিংগী দাইভর্সিতী অসিনা ভারতকী দিজিতেল ইন্দিয়া কেম্পেন্দা অনৌবা ইনোৎ অমা পীরগনি। দিজিতেল ইন্দিয়া কেম্পেন্না অনৌবা দাইমেন্সনশিং চপ মান্নবা মওংদা পীগনি, মসিনা দিজিতেল স্পেসতা গ্লোবেল লীদরশিপ ওইনবা লমজিংগনি। অমসুং অতেনবা মতমগী মনুংদা ঙসিদি ঐখোয়না পুম্নমক উবা ফংলগনি। গুজরাত্তা মসিগী খুদোংচাবা অসি মাংহন্দনবা ঐহাক্না হায়জরি। অদোম্না অঙাংশিং মফম অদুদা পুবীয়ু। মতম কাইথোক্তুনা মফম অদুদা চৎলু। অনৌবা ভারত অমা অদোমগী মাংদা উবা ফংগনি। অমসুং ভারতনা মীচম মীয়ামগী পুন্সিগী মথৌ তাবশিং অদু কন্নেক্ত তৌবা উবা ফংগনি। অনৌবা থাজবা পোক্কনি, অনৌবা ফিরেপশিং থুংহনগনি। অমসুং দিজিতেল ইন্দিয়ানা মসিগী ইথৌ লৌদুনা লৈবাক অসিবু ফ্যুচর ইন্দিয়া, মোদর্ন ইন্দিয়া অমসুং চাউখৎআ অমদি মপাঙ্গল কনবা ভারত অমা ওইহন্নবা মাইকৈদা চংশিনবদা খুমাং চাউশিনহল্লগনি। লৈবাক অসিনা অমুক্তা উখিদ্রিবা মওংদা মাইকৈ কয়াদা খুমাং চাউশিনবা ঙম্লি।
দিজিতেল ইন্দিয়া ৱীক অসিগীদমক পুম্নমক্তা নুংঙাইবা ফোঙদোকচরি। লাক্কদৌরিবা নুমিৎ অনি-অহুম অসিদা একজিবিসন অসি মখা চত্থখিগনি। মসিগী খুদোংচাবা নখোয়না লৌহৌ। অমুক হন্না ঐহাক্না ভারত সরকারগী বিভাগ অসিবু অফবা প্রোগ্রাম অসি পাঙথোকপগীদমক থাগৎপা ফোঙদোকচরি। ঙসি অয়ুক ঐহাক্না তেলঙ্গানাদা লৈরমখি মতুদা আন্ধ্র প্রদেশা চৎখি মতুংদা নখোয়গী নরক্তা য়াওরি। মসিদা থৱায় য়াওবা অমসুং নুংঙাইবা অসি উবদা ঐহাক্না হেন্না নুংঙাইবা ফাওই। ঐহাক্না গুজরাত্তা প্রোগ্রাম অসি শিনবীবগীদমক বিভাগ অসিবু থাগৎচরি। অমসুং লৈবাক অসিগী নহারোলশিংগীদমক ইথিল মখা তানা পীবীখো, হায়রিবা থাজবা অসিগা লোয়ননা ঐহাক্না পুম্নমক্তা য়াইফ-মঙ্গোল পীজরি।
থাগৎচরি!
*****
(Release ID: 1839253)
Visitor Counter : 28
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
ইনফোর্মেসন হায়বসি ফোর্ম অমহেক্তগী মেটরিএল অমহেক্তবুনি। মসিগী মনুংদা রেকোর্দশীং, দোক্যুমেন্টশীং, মেমোশীং, ই-মেইলশীং, ওপিনিয়নশীং, এদভাইসশীং, প্রেস রিলিজশীং, সর্ক্যুলরশীং, ওর্দরশীং, লোগবুকশীং, কন্ত্রেক্টশীং, রিপোর্টশীং, পেপরশীং, সেম্পলশীং, মোদেলশীং অমসুং ইলেক্ত্রোনিক ফোর্ম অমহেক্তদা লৈরিবা দেটা মেটরিএল অসি চল্লি। মসিগী মনুংদা, পব্লিক ওথোরিটিনা মতমদুদা চৎনরিবা আইন অমহেক্তগী মখাদা এক্সেস তৌবা য়াবা প্রাইভেট বোদি অমহেক্তগা মরি লৈনবা ইনফোর্মেসন অসিসু চল্লি।
“পব্লিক ওথোরিটি” অমা হায়বসি কনষ্টিট্যুসনগী মখাদা নত্ত্রগা মসিনা শেম্বা নত্ত্রগা পার্লিয়ামেন্টনা নত্ত্রগা ষ্টেট গবর্ণমেন্ট অমনা ইসু তৌবা নোটিফিকেসন নত্ত্রগা ওর্দরনা শেম্বা সেলফ গবর্ণমেন্টকী ওথোরিটি নত্ত্রগা বোদি নত্ত্রগা ইনষ্টিট্যুসন অমবুনি। সেন্ত্রেল গবর্ণমেন্টনা নত্ত্রগা ষ্টেট গবর্ণমেন্ট অমনা মপু ওইবা নত্ত্রগা কন্ত্রোল তৌবা নত্ত্রগা শেল-থূমগী মতেং পীবা বোদিশীং অমসুং সেন্ত্রেল গবর্ণমেন্টনা নত্ত্রগা ষ্টেট গবর্ণমেন্ট অমনা শেল-থুমগী মতেং পীবা নন-গবর্ণমেন্টেল ওর্গানাইজেসনশীংসু পব্লিক ওথোরিটি হায়বসিগী মনুং চনগনি। বোদি নত্ত্রগা NGO অদুদা সরকারনা শেল-থুমগী মতেং পীবা হায়বসি হকথেংননা নত্ত্রগা নাকোয়ননা ওইবা য়াই।
পব্লিক ওথোরিটিশীংনা মসিগী ওফিসর খরবু পব্লিক ইনফোর্মেসন ওফিসর ওইনা হাপ্পী। RTI এক্টকী মখাদা ইনফোর্মেসন নিরকপা মীওই অমদা ইনফোর্মেসন পীবগী থৌদাং অসি মখোয়না লৌগনি।
ইনফোর্মেসন নিরিবা মীওই অদুনা ইনফোর্মেসন নিবগী মরম পীবা মথৌ তাদে।
এক্ট অসিগী সেক্সন 8 অমসুং সেক্সন 9গী সব-সেক্সন (1)দা পীথোক্লোইদবা ইনফোর্মেসনগী মখলশীং তাক্লি। অদুম ওইনমক, সেক্সন 8কী সব-সেক্সন (2)না, সব-সেক্সন 3 (1) নত্ত্রগা ওফিসিএল সিক্রেটস এক্ট, 1923গী মখাদা একজেম্প তৌরবা ইনফোর্মেসন অদু, করিগুম্বা প্রোটেক্ট তৌরিবা ইন্টরেষ্ট অদুদগী পব্লিক্কী ইন্টরেষ্টনা লুম্বা হেল্লবদি ইনফোর্মেসন অদু পীথোকপা য়াই হায়না খংহল্লি।
কনাগুম্বা মীওই অমনা অইবা রিক্বেষ্ট অমা পীবা ঙমদ্রবদি, মহাক্কী এপ্লিকেসন অদু ইনবগী মক্তা পব্লিক ইনফোর্মেসন ওফিসরদগী মতেং নিবা য়াই অমসুং পব্লিক ইনফোর্মেসন ওফিসর অদুনসু মঙোন্দা মরম চাবা মতেংশীং পীগদবনি। সিনিয়র ওইরবা নামা শোয়রবা মীওই অমদা দোক্যুমেন্ট অমবু য়েংহন্নবগী ৱারেপ লৌবা ওইরবদি, পব্লিক ইনফোর্মেসন ওফিসর অদুনা মীওই অদুদা ইন্সপেক্সন অদুগীদমক চুনবা মতেং পীগদবনি।
নোর্মেল ওইনদি, এপ্লিকান্ট অমদা পব্লিক ওথোরিটি অদুনা এপ্লিকেসন ফংবদগী পারগা নুমিৎ 30নিগী মনুংদা ইনফোর্মেসন পীগদবনি। করিগুম্বা নিরিবা ইনফোর্মেসন অদু মীওই অমগী পুন্সি নত্ত্রগা মনিংতম্বগা (liberty) মরি লৈনবা ওইরবদি পুং 48গী মনুংদা পীগদবনি। করিগুম্বা এপ্লিকেসন অদু এসিষ্টেন্ট পব্লিক ইনফোর্মেসন ওফিসরগী খুত্থাংদা নত্ত্রগা অরানবা পব্লিক ওথোরিটি অমদা থাখ্রবদি, নুমিৎ কুনথ্রা নত্ত্রগা পুং 48দুগী মথক্তা (কেস অদুগী মতুংইন্না) নুমিৎ মঙানি অমগা হাপচিনগনি।
ইনফোর্মেসন নিনবা এপ্লিকেসনগী প্রেস্ক্রাইব তৌরবা ফোর্মেট লৈতে। এপ্লিকেসন অদু চেজম অমদা ইবসু য়াই। অদুম ওইনমক, এপ্লিকেসন অদুদা এপ্লিকান্ট অদুগী মপুংফাবা মমীং অমসুং পোষ্টেল এদ্রেসতি য়াওহনবা তাই।
সোর্স: সেন্ত্রেল ইনফোর্মেসন কমিসন
অকোনবা শেমদোকখিবা : 6/10/2020


text:
ইতৈনা ইবাই ওনখ্রবদা -- ৱাইরু-ৱাইরুদা
... ইনেম্বোকসু ইমা ওনখ্রে। নুপীশিংসিসু পঙনোপ নোপ্তে, ইতৈ কৌবা ইকায়দুনা ইবাই হেক্তা কৌরে মতৈদা। খরা লৈরগদি ইমাগসি সুম কুইনা কৌমন্দুনা তল্লে, সিষ্টর নৎত্ৰগা নেনে কৌনরকপফাও য়ারি। লোল অমবু থুগায়বা হায়বসি ইশানা সুম থুগাইজবনি। মীনা থুগাইবীরকপা নত্তে। ইশাদা লৈরে।
(২২ আগষ্ট, ২০২২, হুইয়েন লানপাউদা ফোংখিবা ``ৱাইরু - ৱাইরুবদা '' কলামদগি লৌখৎচবনি। )
বীর টিকেন্দ্রজিৎ লীলাদা (এ আই আর, ইম্ফালগী মৈত্রম বীরনা ইবা) ইংলিসমেন ওফিসর অমনা মণিপুরী লোল অসি ইংলিস লোলগী খোন্থোক্কী মওংদা ঙাঙবা তাখি। মদু ঐনা অহানবা ওইনা তাবা মতমদা য়াম্না নুংঙাইখি। ঐদা নত্তনা ইমান্নবশিংসু নুংঙাইখি। লম্বীদা, স্কুলদা ঐখোয় মশেল ইমালোলবু ইংলিস লোনবগী মওং তমদুনা ঙাঙন-শক্নরম্মী। রেদিওগী লীলা ওইনা তাজখিবনি মদু রুপমহল থিএটরগী লীলানি। মদু কায়দে ইংলিস মচানা মীতৈলোল ঙাঙবদা খোইবা মশানা তাবনি, মখোয়না ভাঙলিবা খোন্থোক্তু খোইবনি।
ঐখোয় মীতৈ মচাশিংনা ইংলিস, হিন্দি ঙাঙবামতমদসু তশেংনা মমালোল ওইজবা মখোয়গী নাকোংদদি ঐখোয়না ঙাঙলিবা অসি অকোইবা লোল ওইনা তারমগদৌরিবনি। মসি তাবদা ঐখোয়বু নুংশিরমগনি। মখোয় অসে ঐখোয়গী লোল খোইনা ঙাঙইদা হায়দনা করিসু নোক্নরম্লোই। কনাগুম্বা ৱাখল শুফাত্তবা, ৱাখল চাওথোকপা ঙমদবা মীনা মদু নোক্নরম্বদি য়াই। মদুনা মদুনি।
ইমালোল ভাঙবা মতমদা য়াম্না ফজদবা মওংদা শায়র-শায়রগা, থৌওইনা ঙাঙগে য়াওনা ঙাঙবা মানবা য়াওরকপা অসি তশেংনা ইকায়বীবা নৎত্ৰগা নুংঙাইজদবা ফাওরি মখোয়গীদমক। লোল শুরক্তবা হায়বা তারে অমরোমদা মসি। ‘র’ গী খোন্থোক অমা হায়বদা মরৈ কোল্লগা ইংলিস লোল ঙাঙবদৌনা তৌবা য়াম্না লৈরে। | করিনো হায়বদা মরৈ অদু কোল্লগা ‘খরিয়নো” হায়বা য়াওনরে। মসিদা নত্তে। ‘জ’ গী খোন্থোক অসিবু ইংলিসকী খোন্থোক্তৌনা ঙাঙনবা য়াম্না লৈরে। ঐ খঙজদে হায়বগী মহুত্তা ঐ খঙজ্বদে, ঐ চাজ্বদে, ঐ উজ্বদে হায়বগী মওংদা লাক্লে। মসি ৱা ঙাঙনবদা অমদি ঙাঙবদা য়াম্না তোয়না তানরে। অমনা ‘চ’ গী খোন্থোক অসিসু মওং অমনি। অচৌবা হায়গদবদা অচুবা হায়বা মচিন চপশিল্লগা ঙাঙবা ইন্টরভিয়ু লৌবা মীওই কয়া লৈরে। ঙসি মণিপুরী (মীতৈলোল/মৈতৈলোল) অসিদা র, জ অমদি চ’গী খোন্থোকশিং অসি মওং অমা তৌখ্রে। শোয়দনা লিঙ্গুইষ্ট ময়ামগী নাকোং য়ৌখ্রগনি।
মীতৈলোল অসি ইংলিসকী খোন্থোক মান্না ঙাঙগে ঙাঙগে তৌবা লোল শুদবা মানবা অসি য়াম্না লেম্নরক্লি। ফিল্মদা থোরক্লিবী মেন রোল কুম্বী নুপীমচাশিংগী মীতৈলোলনা সুম তারুবদা পূক্নিংদা লৈত লায়রগী ৱা কাউই। ইকন্থীনা ইরল ফোয়দৎতুনা টি ভি থুগাইনীংলকই। অদুক শেল তিংনা টি ভি য়েংলগা মরৈ ইকোন হেক কোল্লদুনা লৈতোন শেংবোই শেংদবোই মতম অমগী য়েংখোম রোমা, য়ূম্লেম্বম কুন্দোরৈ খোয়গী লোল অদু ফজদ্রা? হৌজিক্লা খোইগে য়াওনা খোইশিন্নবা মানবা অমসু য়াওনরে।
খোন্থোক্তা নত্তে, ৱাহৈসু ইশোয় শোয়নরে। খেন্নবা হায়গদবদা খেৎনবা, লামায় হায়গদবদা লৈমায় হায়না হায়নরকপা, ইনরকপা য়াম্না য়াওনরে? অমনা মপাল্লোম হায়গদবদা মাপলরোম, কুনলোম হায়গদবা কুনরোম হায়বা ইবা, হায়বা ওন্থোক্না ৱানা পঞ্জরি, তাজরি।
মীতোপ্না খুগাইরকপা, য়ানখায়রকপদি লায়রি। ইশানা ওইনা ইশাগী য়ূম জে সী বি থৌজিল্লগা থুগায়জবগী মওংনি। অঙাং মচা লোল শুফাৎত্রিবা অমনা লোল খোইনা খোইনা ঙাঙবা অদুদি তাবদা য়াম্না নুংশি, অহলনা লোল খোইবা অসিদি তাবা য়াদে। লোল শায়বা হায়বদু তারগা তোকই। ইতোনবু কাকা কৌবগী, ইতৈমবু ভাবি কৌবগী ৱা থোক্নরিঙৈ চৈরক্তা ইকুবোকপু বাজি, পাবা, পাবুং, বাবা কৌবগী নম্বো অমা হাইগৎলক্লি। ইনেম্বোকসু ইমা ওনখ্রে। নুপীশিংসিসু পঙনোপ নোপ্তে, ইতৈ কৌবা ইকায়দুনা ইবাই হেক্তা কৌরে মতৈদা। খরা লৈরগদি ইমাগসি সুম কুইনা কৌমন্দুনা তল্লে, সিষ্টর নৎত্ৰগা নেনে কৌনরকপফাও য়ারি। লোল অমবু থুগায়বা হায়বসি ইশানা সুম থুগাইজবনি। মীনা থুগাইবীরকপা নত্তে। ইশাদা লৈরে।
অমুকসু লোল অমগী গ্রাম্মার অসি হোংদবা য়ারক্তে। |হোংলিবনি হায়দুনসু নোংমা নীনিদা হোংবা নত্তে। মরম চানা হোংলকপনি, অদুদি নওনা লোল অদু চুম্না শীজিন্নবা হৈত্ৰগা লোল অদুগী অচুম্বা মশক ওইনা চৎপা য়ারোই। অঙাং মচানা গ্রাম্মার কায়না ঙাঙলিবা ময়ামদু ঐখোয়গী অচুম্বা লোল ওইনা লৌনদে, চুমথোক্নরি। ইমালোল হিংহন্নীংদবা কনা অমত্তা লৈরম্লোই। অদুবু কমদৌনা হিংহনগদগে হায়বদি খঙজদবা অমদি পাম্বৈ লৈজদবা কয়া য়াওরি।
লোল অমা হিংনবা হোৎনবদা লোল অদু তম্ন ওৱেবসাইট, য়ুট্যুব চেনেল, গ্রাম্মার এপ, খোন্থোক্কী এপ, দিক্সনরি, এনসাইক্লোপেদিয়া অসিনচিংবা কয়া পুথোকপা চঙই, লোল অমদা হায়বদু ইরোলদা সেকেন্দ অমদা ওন্থেকপা । ইরোল অদু মীরোলদা খুদক্তা ওনবা য়ানরক্লি। ৱা ওইনা ঙাঙলগা মথন্তা টাইপ তৌহনবা য়ারক্লি, অইবা পোৎ অমা সোফ্টৱেয়রনা পাবা য়ারে। মসিগুম্বা ময়াম অসি লন্নাই অমদি লৈঙাক্না তৌগদবনি। লোল চাওখনবা চা অহাউবা, সিংঙ্গারা অচৌবা, ঙা অতাওবা য়াওবা সেমিনার, সিম্পোজিয়ম ঙাক্তনা য়াররোই, ইমালোল শায়রগা ঙাঙবা য়াম্না লৈরবনি।


text:
সেক্সন অসিনা CSCশীং, কান্নরবা মখল-মখা কয়াগী লিঙ্ক অমসুং মরি লৈনবা সর্ভিসশীংগী মতাংদা অকুপ্পা মরোলশীং পীরি।
সেক্সন অসিনা ওনলাইন সিটিজেন সর্ভিসশীংগী অমসুং মসিগা মরি লৈনবা ইনফোর্মেসনগী কান্নরবা লিঙ্কশীংগী অকুপ্পা মরোলশীং অশম্বা শক্তাক-ৱা অমমমগা লোয়ননা পিরি।
ই শাসন বিভাগের এক তথ্যের অধিকার ইত্যাদি উপলব্ধ অনলাইন নাগরিক পরিষেবা, রাজ্য নির্দিষ্ট ই গভর্নেন্স উদ্যোগ, মোবাইল সরকার, তথ্য এক্সেস থামাতে প্রদান করে
সেক্সন অসিনা দিজিটেল পেমেন্টগী মতাংদা তাক্লি।
পেজ অসিনা মখল মখা কয়াগী সরকারগী স্কিমশীংদা নাগরিকশীংনা পীরকপা ফিদবেক রেজিষ্টর তৌনবা ফংলিবা মোবাইল এপশীংগী মতাংদা ইনফোর্মেসন পীরি।
তোপিক অসিনা হিদাক-লাংথক্কী মমল, অৱাৎ-অপা অমসুং ফংদবগা মরি লৈনবা কমপ্লেন্টশীংবু মওং তানা পাংথোক্নবা গ্রিভান্স রিদ্রেসেল সিষ্টেম অমা ওইরিবা ফার্মা জন সমাধানগী মরমদা ইনফোর্মেসন পীরি।
সেক্সন অসিনা ওনলাইন লিগেল সর্ভিসেস ইনিসিএটিভ অমসুং মরি লৈনবা কান্নরবা লিঙ্ক ইনফোর্মেসন কয়াগী মতাংদা কুপ্না তাক্লি।
সেক্সন অসিনা ভারত্তা পায়খৎলক্লিবা মোবাইল গবর্ণান্সকী অকুপ্পা মরোলশীং অমসুং মসিগা মরি লৈনবা কান্নরবা লিঙ্ক ইনফোর্মেসন কয়া অতেনবা ৱাহৌদোক অমমমগা লোয়ননা পীরি।
মসিনা লিঙ্ক অসিদা রাইট তু ইনফোর্মেসনগী মখাদা ইনফোর্মেসন লৌবা, রিসোর্সশীং পাবা অমসুং এক্ট অসিগা মরি লৈনবা মায়পাকপগী ৱারিশীং পানবগী খুদোংচাবা পিরি।
সেক্সন অসিনা মখল-মখা কয়াগী সিটিজেন সর্ভিসশীংগী মতাংদা অকুপ্পা ৱারোলশীং পীরি।


text:
প্রধান মন্ত্রী, শ্রী নরেন্দ্র মোদীনা ঙসি নই দিল্লীগী প্রগতি মাইদান্দা বাইওতেক স্তার্তঅপ এক্সপো – ২০২২ হৌদোকখ্রে। মহাক্না বাইওতেক প্রদক্ত ই-পোর্তেল অমসু হৌদোকখি। কেন্দ্র মন্ত্রী, শ্রী পিয়ুশ গোয়ল, শ্রী ধর্মেন্দ্র প্রধান, দাঃ জিতেন্দ্র সিংহ, বাইওতেক সেক্তরগী স্তেকহোলদর, অখঙ-অহৈ, এস.এম.ই., ইনভেস্তরশিংসু অতোপ্পা মীওইশিংগা লোয়ননা শরুক য়াখি।
প্রধান মন্ত্রীনা থৌরম অসিদা ৱা ঙাঙবদা ভারতকী বাইও-ইকোনোমীনা মমাংগী চহি ৮দা শরুক ৮গী চাংদা শাহৌ লৌখি হায়খি। “ঐখোয়না বিলিয়ন $১০দগী বিলিয়ন $৮০ য়ৌখি। বাইওতেক্কী মালেমগী ইকোসীস্তেমদা ভারতনা মকোক থোংবা ১০গী মরক্তা চনগদবা মতম কুইরক্ত্রে”, হায়না মহাক্না হায়খি। লৈবাক অসিদা সেক্তর অসিবু চাউখৎহনবদা বাইওতেক্নোলোজী ইন্দস্ত্রী রিসর্চ এসিস্তেন্স কাউন্সিল (বি.আই.আর.এ.সি.)গী থৌদাং কয়াবুসু প্রধান মন্ত্রীনা পনখি। লৈবাক অসিনা অমৃত কালগী মনুংদা অনৌবা ৱাশক কয়া অমা লৌরিবা অসিদা, লৈবাক্কী চাউখৎ-থৌরাংদা বাইওতেক ইন্দস্ত্রীগী থৌদাংসু য়াম্না মরু ওই হায়না প্রধান মন্ত্রীনা হায়খি।
ভারতকী প্রোফেস্নেলশিংগী মালেমগী হেনগৎলক্লিবা ইকায় খুম্নবগী চাংগী মতাংদা প্রধান মন্ত্রীনা অসুম্না হায়খি, “মালেমসিদা ঐখোয়গী আই.তি. প্রোফেস্নেলশিংগী স্কিল অমসুং ইন্নোভেসন্দা লৈরিবা থাজবনা অনৌবা অৱাংবা থাক্তা লৈরি। হৌখিবা দিকেদশিংদা ঐখোয়গী আই.তি. প্রোফেস্নেলশিংবু ইকায় খুম্নবগী মওং-মতৌগা মান্ননা ঐখোয়গী বাইওতেক সেক্তরগী বাইও প্রোফেস্নেলশিংগী মফমদসু ইকায় খুম্নবগী মতৌ উবা ফংলি”।
বাইওতেক্কী লমদা ভারতপু খুদোংচাবশিংগী মফম্নি খন্নবগী অচৌবা মরম মঙা লৈ হায়না প্রধান মন্ত্রীনা হায়খি। অহানবা – দাইভর্স পোপ্যুলেসন অমসুং দাইভর্স ওইবা ক্লাইমেতিক জোন, অনিশুবা – ভারতকী তেলেন্ত লৈরবা হ্যুমেন কেপিতেলগী মীশিং, অহুমশুবা - ভারত্তা কারবার তৌবদা লাইহন্নবগীদমক্তা হোৎনরিবশিং লেপ্তনা হেনগৎলিবা। মরিশুবা - ভারত্তা বাইও-প্রদক্তকী অপাম্বনা লেপ্তনা হেনগৎলিবা, অমসুং মঙাশুবা – ভারতকী বাইওতেক সেক্তর অমসুং মসিগী মায় পাকপগী থৌওংশিংনি।
ভারতকী শেন্মিৎলোনগী মতিক অমসুং মপাঙ্গল হেনগৎহন্নবা সরকারনা লেপ্পা লৈতনা হোৎনরি হায়না প্রধান মন্ত্রীনা হায়খি। মহাক্না ‘হোল ওফ গভর্নেমন্ত’ হায়বা ৱাখল্লোন্দা মিৎয়েং চঙলি হায়খি। সবকা সাথ-সবকা বিকাসকী মন্ত্রা অসি ভারতকী তোঙান-তোঙানবা সেক্তরশিংদসু চৎনৈ। সেক্তর খরখক্তদা অহেনবা মিৎয়েং চঙবা অদুগা অতোপ্পা সেক্তরশিংবুনা মরন্নাই লৈজৌ হায়না ইন্থোকপগী ফিভম অদু মসিনা হন্থহল্লে। ঙসিদি, সেক্তর খুদিংনা লৈবাক্কী চাউখৎ-থৌরাংদা শাফু পীরি হায়না মহাক্না হায়খি। মরম অদুনা, সেক্তর খুদিংগী ‘সাথ’ অমসুং সেক্তর খুদিংগী ‘বিকাস’ হায়বসি হৌজিক্কী মতমগী খ্বাইদগী তঙাই ফদবা ওইরিবনি। ৱাখল্লোন অমসুং থবক থৌরমদা অহোংবা লাক্লিবা অসিনা অপাম্বা মহৈসু পীরি হায়না মহাক্না মখা তাখি। হন্দক্কী ইকুই কুইদ্রিবা চহিশিংদা সেক্তর মশিং য়াম্বদা মিৎয়েং চঙলিবা অসিবু মহাক্না খুদম ওইনা পীখি।
বাইওতেক সেক্তরগী ওইনসু, মমাংদা পাংথোকখিদ্রিবা থবক কয়া অমা পাংথোকখ্রে অমসুং মসিগী মহৈনা ঐখোয়না স্তার্তঅপ ইকোসীস্তেমদা উবা ফংলি। “হৌখিবা চহি ৮দা লৈবাক্কী স্তার্ত-অপ মশিংনা চাম্মা খরদগী লিশিং ৭০ য়ৌখ্রে। মসিগী স্তার্ত-অপ লিশিং ৭০ অসি চাউরাক্না ইন্দস্ত্রী ৬০দা শেমখিবনি। মসিগী মরক্তগী, লিশিং ৫দগী হেনবা স্তার্ত-অপশিংদি বাইওতেক্কা মরী লৈনৈ। ১৪শুবা স্তার্তঅপ খুদিংনা বাইও তেক্নোলোজী সেক্তরগী ওই অমসুং মমাংগী চহি খক্তদা বাইও তেক স্তার্তঅপ ১১০০ থোক্লকখি”, হায়না প্রধান মন্ত্রীনা পাউদমখি। সেক্তর অসিদা তেলেন্ত কয়া চঙশিল্লকপগী মতাংদা পল্লদুনা, প্রধান মন্ত্রীনা বাইওতেক সেক্তরগী ইনভেস্তর মশিংনা শরুক ৯ হেনগৎলে অমসুং বাইওতেক ইনক্যুবেতর অমসুং মখোয়গীদমক্তা ফন্দিং তৌবগী চাংসু শরুক ৭ হেনগৎলে হায়খি। বাইওতেক ইনক্যুবেতরগী মশিংনা ইং ২০১৪দা ওইরম্বা ৬তগী হৌজিক ৭৫ য়ৌরে। বাইওতেক্কী পোত্থোকশিংগী মশিংসু হান্নগী ১০দগী ঙসিদি ৭০০ হেন্না লৈরে হায়না মহাক্না মখা তাখি।
সরকারগী মখা পোনবগী থৌওংদগী ৱাংমা লান্নবগীদমক্তা, সরকারনা অনৌবা ইন-এব্লিং ইন্তর্ফেস পীবগী চৎনবী অমবু পুক্নিং থৌগৎলি হায়না প্রধান মন্ত্রীনা হায়খি। বিরাক্কুম্বা প্লেৎফোর্মশিংবু ঙসিদি মপাঙ্গল হাপ্লি অমসুং সেক্তর কয়া অমনা থোউওং অসিবু য়েংনরি। মহাক্না স্তার্তঅপশিংগী ওইবা স্তার্তঅপ ইন্দিয়াগী খুদম পীখি। স্পেস সেক্তরগী ইন-স্পেস, দিফেন্স স্তার্তঅপকী আইদেক্স, সেমি কন্দক্তরগী ওইনা ইন্দিয়া সেমিকন্দক্তর মিসন, নহারোলশিংগী মরক্তা ইন্নোভেসন লৈহন্নবা পুক্নিং থৌগৎপগী ওইনা স্মার্ত ইন্দিয়া হেক্কাথোনগী খুদমশিংসু মহাক্না পনখি। অদুগা বাইওতেক স্তার্ত-অপ এক্সপোসু খুদম অমা ওইনা মহাক্না পনখি। “সবকা প্রয়াসকী ইথিলগা কোন্ননা, সরকার অসিনা অনৌবা ইন্সতিত্যুসন কয়াগী খুত্থাংদা লৈবাক্কী খ্বাইদগী ফবা ৱাখল্লোনশিংবু অমত্তা ওইবা প্লেৎফোর্ম অমদা পুরক্লি। মসিদি লৈবাক্কী অতোপ্পা অচৌবা কান্নবা অমনি। লৈবাক অসিনা রিসর্চ অমসুং একাদমিয়াদগী অনৌবা লৌশিং কয়া ফংই, ইন্দস্ত্রীনা রিএল ৱর্ল্দ ভ্যু করিনো হায়বদা তেংবাংই অমসুং সরকারনা তঙাই ফদবা পোলিসী অমসুং ইনফ্রাস্ত্রকচর পী”, হায়না প্রধান মন্ত্রীনা শন্দোক্না তাকখি।
প্রধান মন্ত্রীনা “বাইওতেক সেক্তর অসি দিমান্দনা খ্বাইদগী হেন্না শাফু পীবা সেক্তরশিংগী মরক্তা অমনি। চহি খরসিদা ভারত্তা পুন্সি মহিং লাইহনবগী চত্থরকপা খোঙথাংশিংনা বাইওতেক সেক্তরগী অনৌবা খুদোংচাবা কয়া পুরক্লি” হায়না মিৎয়েং চঙখি। হকশেল, লৌউ-শিংউ, ইনর্জী, নেচরেল ফার্মিং, বাইও ফোর্তিফাইস সীদকী হীরমদা চাউখৎলক্লিবশিংনা সেক্তর অসিগী অনৌবা খুদোংচাবা কয়া হাংদোক্লি হায়না মহাক্না মহাক্কী ৱারোল লোইশিনখি।
बीते 8 साल में भारत की बायो-इकॉनॉमी 8 गुना बढ़ गई है।— PMO India (@PMOIndia) June 9, 2022
10 अरब डॉलर से बढ़कर हम 80 अरब डॉलर तक पहुंच चुके हैं।
भारत, Biotech के Global Ecosystem में Top-10 देशों की लीग में पहुंचने से भी ज्यादा दूर नहीं हैं: PM @narendramodi
दुनिया में हमारे IT professionals की स्किल और इनोवेशन को लेकर Trust नई ऊंचाई पर है।— PMO India (@PMOIndia) June 9, 2022
यही Trust, यही Reputation, इस दशक में भारत के Biotech sector, भारत के bio प्रोफेशनल्स के लिए होते हम देख रहे हैं: PM @narendramodi
चौथा- भारत में लगातार बढ़ रही Bio-Products की डिमांड— PMO India (@PMOIndia) June 9, 2022
और पांचवा- भारत के बायोटेक सेक्टर यानि आपकी सफलताओं का Track Record: PM @narendramodi
भारत को biotech के क्षेत्र में अवसरों की भूमि माना जा रहा है, तो उसके पांच बड़े कारण हैं।— PMO India (@PMOIndia) June 9, 2022
पहला- Diverse Population, Diverse Climatic Zones,
दूसरा- भारत का टैलेंटेड Human Capital Pool,
तीसरा- भारत में Ease of Doing Business के लिए बढ़ रहे प्रयास: PM @narendramodi
बीते 8 वर्षों में हमारे देश में स्टार्ट-अप्स की संख्या, कुछ सौ से बढ़कर 70 हजार तक पहुंच गई है।— PMO India (@PMOIndia) June 9, 2022
ये 70 हजार स्टार्ट-अप्स लगभग 60 अलग-अलग इंडस्ट्रीज़ में बने हैं।
इसमें भी 5 हज़ार से अधिक स्टार्ट अप्स, बायोटेक से जुड़े हैं: PM @narendramodi
बायोटेक सेक्टर सबसे अधिक Demand Driven Sectors में से एक है।— PMO India (@PMOIndia) June 9, 2022
बीते वर्षों में भारत में Ease of Living के लिए जो अभियान चले हैं, उन्होंने बायोटेक सेक्टर के लिए नई संभावनाएं बना दी हैं: PM @narendramodi
हाल में ही हमने पेट्रोल में इथेनॉल की 10 प्रतिशत ब्लेंडिंग का टारगेट हासिल किया है।— PMO India (@PMOIndia) June 9, 2022
भारत ने पेट्रोल में 20 प्रतिशत इथेनॉल ब्लेंडिंग का टारगेट भी 2030 से 5 साल कम करके 2025 कर लिया है।
ये सारे प्रयास, बायोटेक के क्षेत्र में रोजगार के भी नए अवसर बनाएंगे: PM @narendramodi


text: লেয়েং বিজ্ঞান তম্বগী দমক নেসনেল ইলিজিবিলিটি কম এন্ট্রান্স টেস্ট (এনইইটি) পরিক্ষাশিংদা ইংলিস অমসুং হিন্দিদতা নত্তনা আসামিজ, বেঙ্গলী য়াওনা লম লমগী লোল ৭ তা পরিক্ষা থাবা য়াবগী অয়াবা সুপ্রিমকোর্টনা পিরে। অতৈ লোল মঙা অদুদি তেলেগু, গুজরাটি, মারাঠি, তামিল অমসুং ঊর্দু নি। জস্টিস অনিল আর দাবেনা লুচিংবা দিবিজন বেঞ্চ অমনা মহৈরোইশিংগী তুংগী ফিরেপকা মরী লৈনবা ৱাফম অদুগী মতাংদা খন্নরবা মতুংদা ৱারেপ অদু লৌখিবনি। এনইইটিগী মথংগী পরিক্ষা লাক্লিবা জুলাইগী তাং ২৪ দা পাঙথোক্লগনি। পনবা য়াই, রাজ্য সরকার অমসুং মেদিকেল কোলেজ খরনা এমবিবিএস অমসুং বিদিএস কোর্স মীং চনবগী দমক তোঙানবা পরিক্ষা লৌবা য়াররোই হায়না সুপ্রিম কোর্টনা হায়খ্রে।


text:
ডিমোগ্রাফি
কুমজা ২০১১ গী মীকোক থীবগী মতুং ইন্না,
চুড়ান্দপুর ডিষ্ট্রিক্টকী শমলপ্পা ডেমোগ্রাফী
মীশিং/মীকোক
কুমজা ২০১১ গী মীকোক থীবগী মতুং ইন্না ষ্টেট অসিগী অপূনবা মীশিংগী ৯.৫৯% ওইদুনা পুন্না মীশিং ২,৭৮,১৪৩ ওই মসিগী মনুংদা নূপানা ১,৩৮,৮২০ অমসুং নূপীনা ১,৩৫,৩২৩ নি। ডিষ্ট্রিক্ট অসিগী অপূনবা মীশিংদগী সেড্যুল ত্রাইব মশিংনা ৯২.৯৪% অমসুং সেড্যুল কাষ্ট মশিংনা ০.১৬% নি। অদুগা চহী ১০গী মনুংদা হেনগৎলকপা মশিংনা ২০.২৯% নি।
নূপা নূপীগী চাং
কুমজা ২০১১ গী মীকোক থীবগী মতুং ইন্না নূপা ১০০০ দা নূপী ৯৭৫ ওই। অদুম ওইনমক চুড়াচান্দপুরগী সহর অহুম (রেঙকাই, জেনহাং লমকা অমসুং হীল তাউন) দদি ময়ামগা মান্নদনা ১০০৪ ওই।
লাইরিক হৈবগী চাং
কুমজা ২০১১ গী মতুং ইন্না ডিষ্ট্রিক্ট অসিগী লাইরিক হৈবগী চাং অসি ৮২.৭৮% ওইদুনা মণিপুরগী ডিষ্ট্রিক্টশিংগী মনুংদা অনিশুবা মফম কল্লী। মসিগী মনুংদা নূপা লাইরিক হৈবনা ৮৫.৯৭% অমসুং নূপীনা ৭৮.৫০% নি।
মীশিং কূংবা
ডিষ্ট্রিক্ট অসি মী তাবগী চাংসি য়াম্না নেম্মী হায়বদি স্ক্বার কি:মি: ১দা মীকোক ৬০ ওই। মসিগী মরমদি ডিষ্ট্রিক্ট অসিনা খ্বাইদগী চাউবা ডিষ্ট্রিক্ট ওইবা অমসুং চীংগী লমদম ওইবনা ওইগনি।
টেরাইন
ডিষ্ট্রিক্ট অসিগী অয়াম্বা শরূক খূদীংমক লৈতেম মান্নদবা লৈকূৎ লৈতোং নাইবা চীংগী শরূক্না য়াম্মী অমসুং নাগা চীংগী অৱাং থংবা শরূক অমা ওইনা শাগৎ্লী। মফম অসি অপূনবা পাক চাউবা স্ক্বার কি:মি: ৪,৫৭০গী মনুংদা ৫.৫৭% হায়বদি স্ক্বার কি:মি: ৩৫৫দি তম্পাক্কী শরূক্নী। চুড়াচান্দপুরগা হেক থংননা স্ক্বার কি:মি: ২০০মুক ওইগদবা তম্পাক্কী শরূক অমা লৈ ময়াম্না মসিবু খুগা তম্পাক (ভেলী) হায়না খঙনৈ। মফম অসিদগী খুগা তুরেলনা অৱাংলোমদা চেনখিদুনা মণিপুরগী তুরেলদা তাই। খুগা তম্পাক অসি মণিপুর তম্পাক্কী মখাথংবরোমদা শন্দো্রকপা শরূক অমসু ওইরিবনি। মসিগী মথক্তা অপিকপা তম্পাক্কী লম খরসু রেহিয়াং, লৈজাংফাই অমসুং তুইলাফাইদা উবা ফংঙী। হায়রিবা তম্পাকলম অসিদা মণিপুর তুরেলদা ইতিনফম ওইরিবা তুরেলশিং হায়বদি খুগা, তুইলা, তুইলি, লৈমতাক তুইভাই অমসুং বরাক তুরেল চেল্লী। ইরং তুরেলদা তাবা লৈমতাক অমসুং তুইপিলুই তুরেলনা অৱাং পাংনা চেল্লী অদুগা লেমহৌ্রিবা তুরেল অতৈ্না অতৈ তুরেলগুম্না মখা পাংনা চেল্লী। হায়রিবা তুরেলশিং অসি অয়াম্বনা অমগা অমগা মহৌশাদগী খাব্রাংননা অৱাং অৱাং-নোংপোকতগী খা খা-নোংচুপলো্মদা চেল্লী। ইরম খোংলমগী মওংদি মরোং মরোংদগী খাব্রাংনবগী মওং ফাওবা ডিষ্ট্রিক্ট অসিদা উবা ফংঙী।
সোসিও ইকোনোমিক এন্দ কলচরেল প্রোফাইল
ডিষ্ট্রিক্ট অসি চীংগী (ত্রাইব) মখল কয়ামরূম চীন-কুকি-মিজো-জোমী কাংবু হায়বদি থাদৌ, মার, পাইতে, ৱাইফৈ অমসুং জৌ ত্রাইবশিংনা তাই। মখোয়শিংসিগী মথক্তা গাংতে, সিমতে, মিজো, তিদ্দম চিন অমসুং মীতৈ খরসু খুন্দাই।
য়েল্হৌমী নত্তবা অতৈ হায়বদি নেপালি, বিহারি, মারৱারি অমসুং পঞ্জাবীশিংসু তাই। য়েল্হৌমী নত্তবশিংসিগী মরক্তা নেপালিশিংনা শঙ্গো্মগী ললোন-ইতিকতা হৈ শিংঙী অমসুং মারৱারিশিংনা ললোন-ইতিক্কী মরমদা হৈ শিংবগী মমিং চৎলী।
চুড়াচান্দপুর সহরগী ললোন-ইতিক্কী ওইনদি য়েল্হৌমী খরনা মশাগী ওইবা ললোন-ইতিক হৌদোকচবা অমসুং খরনা সরকারগী লোয়শঙদা থবক তৌবা অসিনা ওই। তশেংনা হায়রবদা সহর অসিগীদি ষ্টেট অমসুং নেস্নেলগী থাক্তা সিভিল পরিক্ষা মায় পাক্লবা মী মশিং খঙদনা লৈরে।


text:
Lakhipuronline digitaldesk: 30 suba Manipuri Lon gi numit Thouram Cachar L…
লখিপুরওনলাইন দিজিতেল দেস্কঃ আসাম মনিপুরী মুসলিম য়ুথ্ ফ্রন্ট না শিল্লাংদুনা…
লখিপুরওনলাইন দিজিতেল দেস্কঃ আগস্তকী তাং ২০ ইরাই নুমিত্তা মনিপুরী লোননা ভা…
লখিপুরওনলাইন দিজিতেল দেস্কঃ আসাম মনিপুরী সাহিত্য পরিষদনা ৩০ শুবা মনিপুরী …
LAKHIPURONLINE Digital Desk: Anauba Tripura ama semgat sagatnaba lambi tak…
লখিপুরওনলাইন দিজিতেল দেস্কঃ কংগ্রেস থাদোক্লমলগা তৃণমুল কংগ্রেসতা খোঙথাংজি…
লখিপুরওনলাইন দিজিতেল দেস্কঃ ইন্দিয়ান এয়ার ফোর্সতা ফ্লায়িং ওফিসার ওইনা খল্…
লখিপুরওনলাইন দিজিতেল দেস্কঃ আসাম হায়ার সেকেন্দরী ইজুকেসন কাউন্সিলনা এমআইএল…
লখিপুরওনলাইন দিজিতেল দেস্কঃ আসাম রাজ্যগী ওইনা কোবিদকী অনৌবা এসওপি লাউথোকখ…
Lakhipuronline Digital Desk: Silchar gi Kshetrimayum Umananda gi sangaida…
লখিপুরওনলাইন দিজিতেল দেস্কঃ মতম শাংনা মনিপুরী সাহিত্য পব়িষদ, জিব়িবামগী …
লখিপুরওনলাইন দিজিতেল দেস্কঃ করিমগঞ্জ জিলাদা খুন্দারিবা মনিপুরী খুনাইগী চা…
লখিপুরওনলাইন দিজিতেল দেস্কঃ ঙরাং নুংথিলদা গৌহাতিদা পাঙথোকখিবা চীংলেম্লবা থৌরম অমদা আস…
লখিপুরওনলাইন দিজিতেল দেস্কঃ খৃকুমজা ১৮৯১ দা শোক্নখিবা এংলো মনিপুর ৱারদা মতম অদুগী মৈত…
লখিপুরওনলাইন দিজিতেল দেস্কঃ চহী ৭ হেন্না লেপ্লুরবা ইম্ফাল সিলচরগী মরক্তা …
লখিপুরওনলাইন দিজিতেল দেস্কঃ ভারতকী তোঙান তোঙানবা মফমশিংদা লৈরিবা এতিএম বু…
লখিপুরওনলাইন দিজিতেল দেস্কঃ আসাম কেবিনেত মীফমনা ঙরাং লৌখিবা ৱারেপশিংগী মন…
লখিপুরওনলাইন দিজিতেল দেস্কঃ আগস্তকী ১৩ বু আসামদা স্তেত হোলিদে লাউথোকপীনবা বরাক তম্পাক…


text:
আর্ট অমসুং কলচর
-
পাইতে জগোই
মসি পাইতে ট্রাইবক্কী লৌ লোকপগী জাগোইনি মখলশিং: দাক লাম, জাংতা লাম, ফিৎ লাম, তোন লাম অমসুং সিলাম লাম।
-
থাদৌ কুকি জগোই
মসি থাদৌ ফুরুপকী লৌ লোকপা লোইবা মতমদা শাবা জগোই মখল অমানি ।
-
তরাউ লানগী জগোই
মসি জগোই অসি তরাউ ফুরুপকী লান তৌবা মতমদা শাবা জগোইনি ।
ত্রাইব কাঙলুপ খূদীংমক্কী মশা মশাগী ওইবা তোপ তোপ্পা নাৎ অমসুং চৎনবী লৈ হায়বদু মখোয়গী জগোই, ঈশৈ, ফিজেৎ, চৎনবী অমদি কুম্মৈ ফিয়োংদগী উবা ফংঙী। ইথনিক ত্রাইবশিংগী মীহৌরোলদগী লৈরক্লবা জগোই (ফোল্ক ডান্স)শিংগী ইচম চম্বা য়াম্না চীং লেম্বা ফজবা শাথেক তান্থা অদুনা অউবা মীপুম খূদীংবু শুমহৎলী।
ডিষ্ট্রিক্ট অসিদা খুন্দারিবা মরিং কাঙলূপশিং অসিসু মখোয়গী খূৎ-শা হৈবগী পোত্থোক্কীদমক মমীং চৎলী। মখোয়না মরু ওইনা লী অমদি ৱানা (থুমোকশিং) লীখায়, শঙবায়, চেঙবোন, মেরুক, ফম্ননবা মোরা অমসুং ঙা ফাননবা লোংঙূপনচিংবা শাই।
ত্রাইবেল কাঙলূপ খূদীংমক্কী মখোয়গী শেৎননবা ফিজোলশিংদা তোপ তোপ্পা লোনবা হকপগী তোংঙানবা মওংশিং লৈজৈ।


text:
হকশেল অমসুং য়াইফ-য়ুম্বাল মন্ত্রালয়
রাজস্থানগী আশাশিং: কোবিদ-১৯গী মায়োক্তা শাংলবা লান্থেং অসিদা মীয়ামগীদমক ওইজবা থাদোক্লগা লেপ্লি
আশা অমসুং এ.এন.এম.শিংনা সর্ভিলেন্স অমসুং পাউজেল শন্দোকপগী খোঙথাঙদা মীওই করোর ৩৯গী ময়া কোনশিল্লে
Posted On:
05 JUL 2020 2:38PM by PIB Imphal
রাজস্থানদদি, কোবিদ-১৯ লাইচৎকা লৌরোক পান্থাগা ননশিন্নরি। আশা অয়ামবা মখোয়গী ইমুং মনুংশিংনা লৌ লোকপগী থবকশিংদা মতেং পাংনবগী ৱাখল্লোন লৈরি। অদুবু চহীসিদদি, লাইচৎ অসিদা আশাশিং পাক শন্না শীজিন্নবা মরমনা অসিগুমবা থবকশিংদা য়াওবা ঙমহন্দবনা মরম ওইরগা মখোয়গী ইমুং মনুংশিংদগী পেন্দবা অমদি য়ানিংদবা কয়া থোক্লি। হায়রিবা ফীভমসি গোগি দেবীগী মফমদসু খেন্নবা লৈতে, অদুবু মহাক্না আশা অমা ওইনা মাগী মথৌদা লুপ্লি অমদি হকশেলগী লমদা খুন্নাইবু থৌবা, কম্ম্যুনিতীগী থাক্তা সেবা তৌবা অমদি লিঙ্ক ৱর্কর ওইনা মহাক্কী থৌদাং য়ারি।
কোবিদগা মরী লৈনবা ঙাকথোক্নবগী অমদি লাকশিন্নবগী থৌওংশিংদা মহাক্কী থৌদাং অসিবু গ্রাম পঞ্চায়ত অদুগী প্রধাননা মীয়াম খঙনা থাগৎপা ফোঙদোকখিবদগী মহাক্কী হোৎনজমল মহৈ য়ানখি। মসিনা মহাক্কী থবক থৌরমদা মাগী ইমুং মনুংনা য়েংলমবা মীৎয়েং হোংদোকখি অমদি মহাক্কী মথৌদা পুক্নীং চঙববু থাগৎপা হৌরকখি। গোগি দেবীগীদমক্তদি মহাক্কী কম্ম্যুনিতীনা শকখঙবিবা অমদি থাগৎপীবা অসিনা মহাক্কী থৌদাংবু চোকথবা নাইদনা পাঙথোক্ননবা চাউনা পুক্নীং থৌগৎখি।
কোবিদ-১৯গী থবক থৌরমশিংদা আশাশিংগী থবক্না এলঙদ্রবা য়ুম্বী অমগুম্না লৈবা হৌরকখিবসি জয়পুরদা অহানবা কেস চহীসিগী মার্চ থাদা থেংনখিবদগীনি। চার্চ ৮দা রাজস্থানগী গ্রাম পঞ্চায়ত ৯৮৭৬না অখন্নবা গ্রাম সভা অমা পাঙথোকখি, মদুদা আশাশিংনা অসিগুম্বা মীয়ামগী ওইবা থবক থৌরমশিং অসিগীদমক্তা হান্ননা ত্রেন তৌখ্রবা মরমনা কোবিদ-১৯ শন্দোরকপগী থৌওংশিং, চেকশিন থৌরাং অমদি লাকশিন্নবা থৌরাংশিং মীয়ামদা তাকপদা মখোয়না মাঙজিল থাখি। মসিগী অহৌবগী অচুমবা থৌওং অসিনা মখোয় মখোয়গী জুরিসতিক্সনদা লাইচৎ অসি ঙাকথোক্নবা অমদি লাকশিন্নবা থৌরাংশিং পায়খৎপদা অমদি আশাশিংদা শৌগৎপিবগা লোয়ননা অতৈ ফ্রন্তলাইন ৱর্করশিংনা মখোয়গী মথৌ পাঙথোকপদা অয়েৎ-অপন পীদনবা গ্রাম পঞ্চায়তকী মীহুৎশিংগী ঙাক্লৌ ফংখিবগী মরুওইবা মরম ওইখি।
স্তেত অদুগী ওকজিলিয়রী নর্স মিদৱাইব্স (এ.এন.এম.)শিংগা খুৎশম্নরগা আশাশিংনা লৌখিবা থৌদাংনা য়ুমথোঙ করোর নিমানলোমদা লৈবা মীওই করোর ৩৯গী ময়া কোনশিন্দুনা এক্তিব সর্ভিলেন্স তৌবা অমদি ঈ-পাউ য়ৌহনবা ঙমহনখি। পুম্নমক অসিগী মরকসিদা লায়ওং উত্থোরকপশিং য়েংশিন-য়েংশিন্না আশাশিংনা মীরোনবী নুপী, পোকপদা ঙায়রিবা অঙাঙশিং অমদি অঙাঙ কয়াগীসু কেয়র পীখি। করিগুম্বদা এম্বুলেন্স ফংদবা মতমদা মখোয়না হেল্থ ফেসিলিতীশিংদা চত্থোক চৎশিন তৌনবা গারীগী থৌরাংসু তৌরম্মী।
গোগি দেবীগুম্বা আশা কয়ানা কোবিদ-১৯গী লায়ওংশিং অমদি ঙাকথোক্নবা পাম্বৈশিংগী মতাংদা মীয়ামদা খঙহনবদা মরুওইবা থৌদাং য়াখি। মসিনা লানা অসিবু লাকশিনবদা চাউনা মতেং ওইখি। মখোয়না কম্ম্যুনিতীনা থাজবা অমদি মখোয় মখোয়গী মরমদমগী খুন্নাইগী মওং মতৌশিং শীজিন্নদুনা কোবিদ-১৯ লাকশিন্নবা অমদি মসিগীদমক শেম শানবা লৌখৎলকপা লৈঙাক্কী থৌরাংশিংদা শৌগৎনবা মীয়ামদা থাজবা পীখি।
রাজস্থানগী শক্তমশিং: কোবিদ-১৯গী মায়োক্তা আশাশিংনা থবক তৌবা
******
(Release ID: 1636651)
Visitor Counter : 109


text:
The Board of Secondary Education (SEBA) will conduct the ‘Psychometric Test’ for t…
শিলচর, ২৬, ২০২০ইং - লৈবাক অসিনা ঙসি ৭১শুবা রিপাব্লিক দে পালন তৌখি। নুমিৎসিগা মরি ল…
Prime Minister Narendra Modi will address the 61st edition of his monthly radio prog…
In India, today the 10th January 2020 you will be able to watch it from 10.37 pm ton…
ওজা সাপম বল্লভনা লৈখিদবদা দি মণিপুরী লিটারেরী ফোরাম আসামনা অৱাবা ফোংদোকখ্রে। জনুৱারী…
লুহোংবদা তঙাইফদনা রেজিস্ট্রেসন তৌহন্নবা অমসুং অঙাংওইনা লুহোংবা থীংনবগী পান্দম ওইনা আ…
২০১৯-২০গী শেলথুমগী বাজেততা লাউথোকখিবা মতুং ইন্না নৌনা হৌগৎলকলিবা শান্নরোইশিংদা হেন্ন…
আসাম সরকারনা রাজ্য অসিগী য়েলহৌ-ফুরূপশিংগী সাহিত্য সভাশিংদা শেলগী তেংবাং পীরগনি হায়না…
হৌখিবা চহীগী দিসেম্বর থাদা নেপালগী কাঠমান্দুদা শান্নখিবা সাউথ এসিয়ান গেমস…


text:
হ্যুমেন রিসোর্স চাউখৎ-থৌরাংগী মন্ত্রালয়
কেন্দ্রগী ঐচ.আর.দি. মন্ত্রীনা মহৈলোইশঙশিংগী ওইনা মহুৎ শিনবা য়াবা এন.সি.ই.আর.তি.গী একাদমিক কেলেন্দর অমা পুথোকখ্রে
ক্লাস ১-১২ অমসুং তমগদবা হীরমশিং অসি কেলেন্দর অসিগী মনুং চনগনি - কেন্দ্রগী ঐচ.আর.দি. মন্ত্রী
Posted On:
16 APR 2020 4:31PM by PIB Imphal
কোবিদ-১৯না মরম ওইদুনা য়ূমদা লৈরিবা মহৈরোইশিংবু মখোইগী মমা মপাশিং অমসুং ওজাশিঙ্গি মতেংগা লোইননা মহৈ তম্বিবগী থৌওং কয়াগী খুত্থাংদা মরম চানা শরুক য়াহন্নবা হায়দুনা এম.ঐচ.আর.দি.গী য়াথংগী মতুং ইন্না এন.সি.ই.আর.তি.না মহুৎ শিনবা য়াবা একাদমিক কেলেন্দর অমা শেমখ্রে। মসিগী মহুৎ শিনবা য়াবা একাদমিক কেলেন্দর অসি কেন্দ্রগী হ্যুমেন রিসোর্স দিবেলপমেন্ত মন্ত্রী শ্রী রমেশ পোখ্রিয়াল ‘নিশাঙ্ক’না ঙসি নই-দিল্লীদা ফোংখিবনী।
থৌরম অসিদা মন্ত্রীনা অসুম্না হায়খী মদুদি কেলেন্দর অসিনা ওজাশিংদা তোঙান তোঙানবা তেক্নোলোজি অমসুং সোসিএল মিদিয়াগী খুৎলাই লৈরিবা কয়া অসি শিজিন্নদুনা মহৈরোইশিংদা য়ূমদা লৈনা লৈনা য়াম্না নুংঙাইবা অমসুং পুক্নিং চিংশিনবা মওংদা মহৈ তম্বিবগী থৌওং পাংথোকহনবা ঙমগনী। অদুম ওইনমক মোবাইল, রেদিও, তেলিবিজন, এস.এম.এস. অমসুং তোঙান তোঙানবা সোসিএল মিদিয়াগী খুৎলাইশিং শিজিন্নবা ঙম্বগী খেৎনবা থাক কয়া অমসু খন্নবদা য়াওরী। মোবাইলদা ইন্তর্নেত্তা য়াওদবা অমসুং ৱাৎশএপ, ফেসবুক, ত্বিত্তর, গুগলনচিংবা সোসিএল মিদিয়াগী খুৎলাই কয়া শিজিন্নবা ফংদবা মীওই কয়া অমা লৈরিবা অসি খংবগী মতুং ইন্না অসিগুম্বা মহৈরোইশিং অমসুং মখোইগী মমা মপাশিংগী ওইনদি কেলেন্দর অসিনা মোবাইলদা এস.এম.এস. থাবা অমসুং মোবাইলদা ফোন তৌবগী খুত্থাংদা তাকপী তম্বীনবা হায়বা পাওতাক কয়া অমা ওজাশিংদা পীরি। মমা মপা ওইবশিংনশু মখোইগী ইলিমেন্তরি থাক্তা তম্লিবা মহৈরোইশিংদা কেলেন্দর অসি শিজিন্নহনগনি হায়বগী থাজবশু থম্মি।
মন্ত্রীনা হায়বগী মতুং ইন্না ক্লাস ১-১২ অমসুং মসিদা তম্লিবা হীরমশিং অসি কেলেন্দর অসিগী মনুং চনগনী। কেলেন্দর অসিনা দিব্যাং (ময়ামদগী হেন্না য়েংশিনবিবা মথৌ তাবা অঙাংশিং) অঙাংশিং য়াওনা মহৈরোইশিংনা শিজিন্নদবা য়াদবা ওদিও লাইরিক্কী লিঙ্ক, রেদিওগী থৌরমশিং, বিদিওগী থৌরমশিংশু ফংহন্নবা হোৎনগনী।
শ্রী পোখ্রিয়ালনা মখা তানা হায়খী মদুদি মরি লৈনবা সিলেবস নত্রগা লাইরিকশিংদা য়াওরিবা হীরম/পরাদা য়ুম্ফম ওইবা পুক্নিং চিংশিনগদবা অমসুং নুংঙাইগদবা থবক থৌরম কয়া অমসুং চয়োলগী ওইনা চত্থনবা থৌরাং কয়া অমা ওইনা য়াওই। খ্বাইদগী মরু ওইবদি মসিনা তমগদৌরিবা অদুগা পীরিবা হীরমশিং অদুগশু চান্নহল্লী। তমগদৌরিবা অদুগা হীরমশিংগা চান্নহনবগী পান্দমদি ওজাশিং/মমা মপাশিংদা অঙাংশিংগী খংবগী চাং ওন্ননবা অমসুং লাইরিক্তা য়াওরিবা কয়া অদুগী ৱাংমদশু খংবা হেন্নবনি।
আর্ত ইজুকেসন, হকচাং শাজেল তৌবা, য়োগা, প্রি-বোকেস্নেল স্কিলনচিংবা হকথেংননা শরুক য়াবা য়াবা থৌওং অমসু কেলেন্দর অসিগী মনুং চল্লি হায়না মন্ত্রীনা ফোংদোকখী। কেলেন্দর অসিদা ক্লাস অমসুং সবজেক্তকী মতুং ইনন্না পাংথোক্কদবা থৌওং কয়া অমসু তেব্যুলার ওইবা মওংদা য়াওরী। কেলেন্দর অসিদা হিন্দি, ইংলিশ, উর্দু অমসুং সংস্কৃতকী লোলশিং অসিগা মরী লৈনবা থৌওং কয়া অমসু সবজেক্তকী হীরম ওইনা য়াওই। কেলেন্দর অসিদা ওজাশিং অমসুং মমা মপা ওইবশিং অমসুং মহৈরোইশিংদশু ৱাখল ৱাবা হন্থনবগী চেকশিন থৌরাং কয়া অমসু য়াওই। কেলেন্দর অসিদা ই-পাথশালা, এন.আর.ও.ই.আর. অমসুং ভারত সরকারগী পোর্তেল দি.আই.কে.এস.ঐচ.এ.দা য়াওরিবা ই-কন্তেন্ত অসিগা চান্নবা পরাশিংগী লিঙ্কশু য়াওই।
পীরিবা থৌদাংশিং অসি তৌদবা য়াদে হায়বগী মহুত্তা তৌবা য়াবা ওইনা তাকই অমসুং মথং মনাও ওইনা ইন্দবা য়াদে হায়না হায়বশু লৈতে হায়না মন্ত্রীনা মখা তানা হায়খী। ওজাশিং অমসুং মমা মপাশিংনা পীরিবশিং অসিগী মথং মনাও ইন্দনা মহৈরোইশিংনা তৌনিংবা ফাওবা হীরমশিং অদুতমক ওইনা পাংথোকহনবগী থৌওং খনবগী অয়াবশু লৈ।
কেলেন্দর অসি দি.তি.ঐচ.কী চেনেলশিংদা শন্দোক্কনি অমসুং এস.সি.ই.আর.তি.শিং, ইদুকেসনগী দাইরেক্তরেৎশিং, এস.সি.ই.আর.তি.শিং, কেন্দ্রিয় বিদ্যালয় সঙ্গথন, নবোদয়া বিদ্যালয় সমিতি, সি.বি.এস.ই., রাজ্যগী স্কুল ইদুকেসন বোর্দশিংগশু বিদিও কনফরেন্স তৌদুনা পাংথোক্কনি।
মসিগী থৌরাং অসিনা ঐখোইগী মহৈরোইশিং, ওজাশিং, মহৈলোইশঙ্গি প্রিন্সিপালশিং অমসুং মমা মপা ওইবশিংদা কোবিদ-১৯বু কান্ননিংঙাই ওইবা ওন-লাইন্দা তাকপী তম্বিবগী পাম্বৈ কয়া শিজিন্নবা অমসুং য়ুমদা মহৈ তম্বা ফংদুনা মহৈ মশিং হেন্না খংবা হেনগৎপগী মওংদা থেংননবা পুক্নিং থৌগৎকনি।
(Release ID: 1615398)
Visitor Counter : 140


text:
পাউগী লিখুন মতুং ইন্না ইজরেলগী এনএসও হায়রিবা হেকর কাংবু অসিনা চৎলিবা চহি ২০১৯ গী এপ্রিল থাগী অরোয়বা চয়োলদগী হৌরগা মে থাগী ময়ায় চবুক অদুৱাই ফাওবা ইউজারশিং অদুগী নেটৱার্ক হেক তৌখিবনি। করিগীদমক মখোয়না অসিগুম্বা ফত্রবা থবক অসি চৎথখিবনো হায়বগী মতাংদা তাংদাংবা হায়দোকত্রবসু মাইগৈ মাইগৈদগী ৱাফম কয়ামরুম লেপ্তনা ফোঙদোক্নরকলি। চৎথখিবা থবক অসিগী মতাংদা ৱাটসএপকী মাইগৈদগী ইজরাইলগী লূপ অদুগী মথক্তা লৌখৎপা য়াবা থবক লৌখৎপা হৌ্খ্রে।
ভারতকী মাইগৈদগীসু ইলেক্ট্রোনিক্স এন্দ ইনফোরমেসন টেকনোলোজি মিনিস্ট্রিনা ৱাটসএপকী মফমদা নিংথৌকাবগী মনুংদা লংলা লংজিন খঙহল্লক্নবা দিল্লিদগী অকনবা ৱাহৈনা নোটিস থাখ্রে। এনএসও কী মাইগৈদগী পাউ অসি ইবফাওবদদি মখোয়না করিগুম্বা ৱাফম অমফাওবা ফোঙদোকপা লৈত্রি। হৌজিক লুরিবদি হেকিং তৌখিবগী অসুক কুইরবা মতুংদা ৱাটসএপনা করিগীদমক ৱাফমশিং অসি লোৎশিন্দুনা থম্লম্বনো। করিগীদমক পাউমী, এক্টিভিস্ত, হিউমেন রাইটস্ কী মীওইশিংদমক খল্ল খল্লগা হেক তৌরিবনো। কনানা করিগীদমক তৌহনবনো। মদুসু সাধারন মীখলগী মতম অদুগী মনুংদা ওইখিবা থৌদোকনি।Government of India is concerned at the breach of privacy of citizens of India on the messaging platform Whatsapp. We have asked Whatsapp to explain the kind of breach and what it is doing to safeguard the privacy of millions of Indian citizens. 1/4 pic.twitter.com/YI9Fg1fWro— Ravi Shankar Prasad (@rsprasad) October 31, 2019
হৌজিক্কী মতমদা মেসেজিংগী প্লেটফোর্ম কয়ামরুম লৈরবসু মীয়াম্না ৱাটসএপ পু খ্বাইদগী পাম্না শিজিন্নরি। মসিগী মরম অমখক্তি ৱাটসএপনা ইউজারগী প্রাইভেসি চপ চানা ঙাকতুনা থম্মি হায়বগী থাজবা থম্বা অসিননি। ৱাটসএপনা এন্দ-টু-এন্দ ইনক্রিপসন তৌবনা মেসেজ থানরিবা মীওই নত্তনা মরক্কী মীওই অমত্তনা হায়বদি লো এনফোর্সমেন্টতগী হৌরগা ৱাটসএপকী মীওই অমনফাওবা হায়রিবা মেসেজ অদু য়েংবা ঙমহন্দে। অদুম ওইনমক হন্দক্কী থৌদোক অসিনা অসুক কুইনা মীয়াম্না থম্লম্বা থাজবশিং অদু খরমখৈদি মাংলব্রা হায়দবা ঙমদে।
Pao sing asi ga loinana atei e-pao gi damak
Lakhipuronline android app install toubiyu CLICK HERE
Download Lakhipuronline app HERE
Download Lakhipuronline app HERE


text:
করম্না য়ৌগনি
চুরাচান্দপুর জিলাগী মফম করমনা য়ৌগনি :-
নোংথকতা:- চুরাচান্দপুরদগী খৱাইদগী নকপা এরোপ্লেন তাফমসি ইম্ফাল তুলিহল এয়ারপোর্ট নি। অদুগা মথংগী এরোপ্লেন তাফমনা ডিমাপুর এয়ারপোর্ট নি।
রেলগারিদা:-চুরাচান্দপুরদগী খৱাইদগী নকপা রেল স্টেশনসি নাগাল্যান্ডগী ডিমাপুর শহরনি। অতোপ্পা রেল স্টেশন সিনা মনিপুরগী ইম্ফালদগী কিঃ মিঃ ২২৫ লাপা জিরিবাম শহরনি।
কাংফাল লম্বীদা:-চুরাচান্দপুর অসি গুৱাহাটি (আসামগী) অমদি ডিমাপুর(নাগাল্যান্ডগী) ন্যাশনল হায়ৱে নম্বর ২ গী লম্বীগা ইম্ফালগা শম্নৈ অদুগা ন্যাশনল হায়ৱে নম্বর ১৫০/তিদিম লম্বীগা ইম্ফালগা ফাওনৈ। চুরাচান্দপুর অসিসু মিজোরাম গা ন্যাশনল হায়ৱে নম্বর ১৫০ দা শম্নৈ। ময়াম্না ইম্ফালদগী নুংতিগী প্যাসেঞ্জের বসতা হংগত হন্দা ন্যাশনল হায়ৱে নম্বর ১৫০/তিদিম লম্বীদা চৎপা য়াই। মসি ইম্ফালদগী কিঃ মিঃ ৬৪ রোম লাপ্ই।


text:
“নখোয়না হিংলিবা চক অদুগী দরকারশিংদুগী মতাংদা পুক্নিং চঙনা লুন খঞ্জৌ, অমসুং মদুগী থুনা দরকার তারক্লিবশিং অমসুং চংদ্রবা য়াদ্রবা দরকারশিংদুগী মতাংদা নখোয়গী চেকশিন্না খন্না নৈনবদু মায় ওনশিল্লু।”
— বাহা‘উ’ল্লাহ
মীওইবা খুন্নাইনা মখোয়গী মপুঙ মরৈ ফারকপগী তাঙ্কক অদু নকশিল্লকপগা লোয়ননা খুন্নাইগী থাক্তা হোংদোকপা দরকার তাগদবা শক্লোন কয়া অদুদি মীওইবা জাতিনা খ্বাইদগী মরুওইনা থেনরিবা সমস্যাশিংগী মতাংদা লৈরিবা মিৎয়েংশিং, ৱাখলশিং, অমসুং মদুগী মরমদা খন্নরিবা ৱাখল্লোনশিংদুনি। মসিগী ৱাখলগী থাক্তা হোংহনবগী থবক অসিদা শরুক তম্বা হায়বসি মালেমদা লৈরিবা বাহা’ই খুন্নাইনা পুক্নিং চঙজবা অমসুং তমশিঞ্জরিবা হীরম অমনি। বাহা’ই খুন্নাইশিংনা মীওইবগী খুন্নাইগী নুঙাই য়াইফবগা মরিলৈনবা খন্না নৈনবা কয়া অমদা শরুক য়ানবা তমশিঞ্জৈ, খুদম ওইনা খরা পল্লবদা নুপী নুপাগী থাক মান্নবা, শান্তি, লৈঙাকপা, মীয়ামগী হকশেল, অমসুং চাওখৎপা।
মসিগী খন্না নৈনবশিংসিদা শরুক য়াবগী পান্দমদি হীরম অমগী মতাংদা বাহা’ইগী ৱাখল্লোন মিৎয়েং অদুবু অতোপ্পশিংনা য়াবীনবা হোৎনবা নত্তে। লোইনা লোইননা মসিগী পায়খৎলিবা হীরমসিগী মতাংদা হোৎনরিবশিংদু পব্লিক রিলেসনগী থবকশিংসু নত্তে নত্রগা একেদেমিক এক্সরসাইস সু নত্তে। থোইনা হেন্নদুম, বাহা’ইশিংনা তমশিনবগী ফিভম অমদা লৈজনবা কন্না হোৎনৈ অমসুং তশেং তশেংনা ৱারী ৱাতাই শান্নবা হোৎনজৈ। মরমদুনা, মখোয়না মীওইবা জাতীনা থেঙনরিবা অৱাবশিং খুদম ওইনা অইং অশা ওল্লকপা, নুপীশিংগী হকশেল, চিঞ্জাক পুথোক্নবগী থবক অমসুং লাইরবা কোকহন্নবগী হোৎনবশিংসিগীদমক্তা অকক্নবা পাওখুম অমা হেক্তা পীনবা হোৎনদে।
নুপা নুপাগী থাক মান্নবা, খুন্নাইনা লাইইনং লম্বীগী থৌদাং, অঙাংশিংগী হকশিং অমসুং নহাশিং অমসুং খুন্নাইবু হোংহন্নবা অসিগুম্বা হীরমশিংসিগী মতাংদা খন্না নৈনবশিংদা ইন্দিয়াদা লৈরিবা বাহা’ই খুন্নাইনা শরুক য়ারকপগী মরাংকাইরবা পুৱারী অমা লৈরক্লি।


text:
রাষ্ট্রিয় উচ্চতর সিক্ষা অভিয়ান
ৱাহৌদোক
রাষ্ট্রিয় উচ্চতর সিক্ষা অভিয়ান (RUSA) অসি ইং 2013দা হৌদোকখিবা সেন্ত্রেলি স্পোন্সর্দ স্কিম (CSS) অমনি। মসিনা ইলিজিবল ওইবা ষ্টেট হায়র এজুকেসনেল ইনষ্টিট্যুসনশীংদা ষ্ট্রাটেজিক ওইবা ফন্দিং পীনবা পান্দম থম্লি। সেন্ত্রেল ফন্দিং (জেনেরেল কেটেগোরি ষ্টেটশীংগী 60:40, স্পেসিএল কেটেগোরি ষ্টেটশীংগী 90:10 অমসুং য়ুনিয়ন টেরিটোরিশীংগী 100% ওইগনি) অসি নোর্মদা য়ুম্ফম ওইগনি অমসুং আউটকমগী মখা পোনগনি। ফন্দিং অসি মশক খংদোক্লবা ইনষ্টিট্যুসনশীংদা য়ৌদ্রিঙৈদা, সেন্ত্রেল মিনিষ্ট্রিদগী ষ্টেট গবর্নমেন্টশীং/ য়ুনিয়ন টেরিটোরিশীংগী খুত্থাংদা ষ্টেট হায়র এজুকেসন কাউন্সিলদা পীরক্কনি। ষ্টেটশীংদা ফন্দ পীবসি হায়র এজুকেসন্দা ইক্যুইটি, এক্সেস অমসুং এক্সিলেন্স কোকহন্নবা ষ্টেট খুদিংমক্কী ষ্ট্রাটেজি তাক্কদবা, ষ্টেট হায়র এজুকেসন প্লানগী এপ্রাইজেলদা য়ুম্ফম ওইগনি।
পান্দমশীং
- RUSAগী মশক থোকপা পান্দমশীংদি মখাগীসিনি;
- ষ্টেট ইনষ্টিট্যুসনশীংগী ওভরওল ক্বালিটি অসি প্রেস্ক্রাইব তৌরবা নোর্মশীং অমসুং ষ্টেন্দর্দশীংগা মরি লৈননা অমসুং এক্রেদিতেসন অসি ক্বালিটি এসুরেন্স ফ্রেমৱার্ক অমা ওইনা লৌবা।
- ষ্টেটকী থাক্তা প্লানিং অমসুং মোনিটরিং তৌনবগীদমক ইনষ্টিট্যুসনেল ষ্ট্রকচর লৈহন্দুনা, ষ্টেট য়ুনিভর্সিটিশীংদা ওতোনোমি প্রোমোট তৌদুনা অমসুং ইনষ্টিট্যুসনশীং গবর্নান্স ফগৎহন্দুনা ষ্টেট হায়র এজুকেসন সিষ্টেমদা ত্রান্সফোর্মেটিভ রিফোর্মশীং পূশিনবা।
- এফিলিএসন, একাদেমি অমসুং একজামিনেসন সিষ্টেমদা রিফোর্মশীং শোয়দনা লৈহনবা।
- হায়র এজুকেসনেল ইনষ্টিট্যুসন পুম্নমক্তা ক্বালিটি ফেকল্টি মতিক চানা ফংহনবা অমসুং ইমপ্লোয়মেন্টকী থাক পুম্নমক্তা কেপাসিটি শোয়দনা লৈহনবা।
- হায়র এজুকেসনেল ইনষ্টিট্যুসনশীংদা মখোয়বু রিসর্চ অমসুং ইনোভেসনশীংদা কত্থোকপা ঙম্নবগীদমক মতিক চাবা অকোয়রোন অমা শেম্বা।
- এনরোলমেন্ট তার্গেটশীং ফংবা ঙম্নবগীদমক লৈরিবা ইনষ্টিট্যুসনশীংদা অহেনবা কেপাসিটি শেমদুনা অমসুং অনৌবা ইনষ্টিট্যুসনশীং লিংখত্তুনা ইনষ্টিট্যুসনেল বেজ পাক-চাউথোকহনবা।
- শোত্থরবা অমসুং হন্থবা এরিয়াশীংদা ইনষ্টিট্যুসনশীং লিংখত্তুনা হায়র এজুকেসনগী এক্সেল লৈহন্দুনা রিজনেলগী খল মান্নদবশীং চুমথোকপা।
- হায়র এজুকেসনগী মতিক চাবা খুদোংচাবশীং SC/STশীং অমসুং মহৈ-মশীংদা অমদি সমাজগী ওইনা শোত্থরবা কাংলুপশীংদা পীদুনা হায়র এজুকেসনগী ইক্যুইটি ফগৎহনবা; নুপী, মীশীং য়ামদবা কাংলুপশীং অমসুং নামা শোয়রবা মীওইশীংগী ইনক্লুজন প্রোমোট তৌবা।
কম্পোনেন্টশীং
RUSA না লৈরিবা ওটোনোমস কোলেজশীং অপগ্রেদ তৌদুনা অমসুং কোলেজশীং ক্লষ্টর অমদা ওন্থোক্তুনা অনৌবা য়ুনিভর্সিটিশীং শেমগনি। মসিনা অনৌবা মোদেল দিগ্রি কোলেজশীং, অনৌবা প্রোফেসনেল কোলেজশীং শেমগৎকনি অমসুং য়ুনিভর্সিটি অমসুং কোলেজশীংদা ইনফ্রাষ্ট্রকচরগী ঙাক্লৌ পীগনি। ফেকল্টি রিক্রুইটমেন্ট সপোর্ট, ফেকল্টি ইমপ্রুভমেন্ট প্রোগ্রামশীং অমসুং এজুকেসনেল এদমিনিষ্ট্রেটরশীংগী লিদরশিপ দিভেলপমেন্ট অসিসু স্কিম অসিগী মরুওইবা শরুক অমনি। স্কিল দিভেলপমেন্ট ফগৎহন্নবগীদমক পোলিটেক্নিকশীংগী হৌজিক লৈরিবা সেন্ত্রেল স্কিম অসি RUSAগী মনুংদা হাপচিল্লে। হায়র এজুকেসন অমসুং ভোকেসনেল এজুকেসন পুন্না থবক তৌমীন্ননবা তোখায়বা কম্পোনেন্ট অমসু RUSAদা হাপচিল্লে। মখোয়শীগী মথক্তা, RUSAনা শরুক য়ারিবা ষ্টেট অদুদা লৈরিবা ইনষ্টিট্যুসনশীং রিফোর্ম তৌবা, রিষ্ট্রকচর তৌবা অমসুং কেপাসিটি শেমগৎপদা ঙাক্লৌসু পীরি।
- মখাদা পিরিবশীং অসি, টার্গেটশীং মপুং ফাহন্নবগীদমক শোয়দনা পাংথোক্কদবা মরুওইবা এক্সন অমসুং ফন্দিং এরিয়াশীং কেপচর তৌরিবা RUSAগী প্রাইমারি কম্পোনেন্টশীংনি:
- হৌজিক লৈরিবা ওতোনোমস কোলেজশীং অসি য়ুনিভর্সিটিশীংদা অপগ্রেদ তৌবা
- কোলেজশীং ক্লষ্টর য়ুনিভর্সিটিশীংদা ওন্থোকপা
- য়ুনিভর্সিটিশীংদা ইনফ্রাষ্ট্রকচর গ্রান্টশীং পীবা
- অনৌবা মোদেল কোলেজশীং (জেনেরেল)
- হৌজিক লৈরিবা দিগ্রি কোলেজশীং মোদেল কোলেজশীংদা অপগ্রেদ তৌবা
- অনৌবা কোলেজশীং (প্রোফেসনেল)
- কোলেজশীংদা ইনফ্রাষ্ট্রকচর গ্রান্টশীং পীবা
- রিসর্চ, ইনোভেসন অমসুং ক্বালিটি ইমপ্রুভমেন্ট
- ইক্যুইটি ইনিসিএটিভশীং
- ফেকল্টি রিক্রুইটমেন্ট সপোর্ট
- ফেকল্টি ইমপ্রুভমেন্টশীং
- হায়র এজুকেসনগী ভোকেসনেলাইজেসন
- এজুকেসনেল এদমিনিষ্ট্রেটরশীংগী লিদরশিপ দিভেলপমেন্ট
- ইনষ্টিট্যুসনেল রিষ্ট্রকচরিং এন্ড রিফোর্মস
- কেপাসিটি বিল্ডিং অমসুং প্রিপারেসন, দেটা কলেক্সন অমসুং প্লানিং
সোর্স: মিনিষ্ট্রি ওফ হ্যুমেন রিসোর্স দিভেলপমেন্ট
অকোনবা শেমদোকখিবা : 6/11/2020
0 রেটিংশিং অমসুং 0 কমেন্টশিং
ষ্টারশিংগী মথক্তা রোল তৌ অদুগা রেট পীনবগীদমক্তা ক্লিক তৌবীয়ু
© C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.


text:
নোবেল মনা ফংখ্রবা মালেমগী শক্নাইরবা মীওই ১৮না শরুক য়াখিবা Hegra Conference 2020 লোইশিনখ্রে।
অৱাং নোংচুপ থংবা আরবকী আলউলাগী হেগ্রাদা নুমিৎ হুমনি চুপ্না চৎথরকখিবা নোবেল মনা ফংখ্রবশিংগী ওইবা Hegra Conference 2020 হায়না মীংথোনবা মালেমগী অপুনবা মীফম অমা মায়পাক্না লোয়শিনখ্রে। মীফম অসিদা শান্তি, শেনমিৎলোন, সাহিত্য, ফিজিক্স, কেমিস্ত্রি, হকশেল অমসুং মেদিসিনগী লমদা নোবেল মনা ফংখ্রবা মালেমগী শক্নাইরবা মীওই ১৮না শরুক য়াখি।মীওইবা জাতিগী ওইরকলিবা ফিভম, মালেমগী চাউখৎ থৌরাং অমসুং মসিগী পোরম থিবগী মতাংদা মালেমগী তোঙান তোঙানবা লৈবাক ৩২দগী সমাজিক অমসুং রাজনিতিগী নেতাশিংসু হায়রিবা Hegra Conference 2020 অসিদা শরুক য়াখি। সৌদি আরবকী সংস্কৃতি মন্ত্রী অমসুং আলুলাগী রোয়েল কমিসন (আরসিইউ) গী রাজ্যপাল বদর বিন আবদুল্লাহ বিন ফারহান না থৌরম অসি সিল্লাংখি।
চহি কয়াগী মমাংদগী হৌরদুনা আলউলা হায়রিবা মফম অসিদা মালেমগী তোঙান তোঙানবা ধর্ম, সংস্কতিগী ৱাখল্লোন কয়ানা জ্ঞানগী পুক্কৈদা পীথোক পীশিন তৌনদুনা লাক্লি অমসুং ঙসিসু মফম অসিদা পুল্লরে হায়না বদর বিন আবদুল্লাহ বিন ফারহাননা থৌরমদা মহাক্কী হৌদোক ৱারেল ফোঙদোকখি। Hegra Conference গী মরুওইবা পান্দমদি তুংলমচৎতা ওইরক্কদবা মালেমগী ওইবা লাইরিক-লাইশুগী ফিভম, হকশেল, লৌউ-শিংউ অমসুং শেনমিৎলোনগী মতাংদা তাংদাংবা পোরম অমা হেন্না অৱাংবা থাক্তা য়াৎথোকতুনা থমহৌবা হায়বসিনি। মীফমগী লোইশিল্লকপদা মালেমগী থাক্তা শেন পূবা (গ্লোবেল দেব্ট) গী ওইবা মীফমলেন অমা শিল্লাংবা, মালেমগী থাক্তা ঐইদস্ কী লমদা থিজিন হুমজিনবা, মীদল ইস্ট সাইন্স ফান্দ (এমইএসএফ) শেম্বা হায়না ৱারেপ্নখি।


text:
এন.আর.সি. গী ফাইনেল দ্রাফ্টতা মীং য়াওরক্তবা মীওইশিংনা মখোয়গী মীং করিগীদমক্তা দ্রাফ্ট অসিদা য়াওরক্তবনো হায়বদু খঙনবগী দমক মরী লৈনবা এন.আর.সি. কেন্দ্রশিংদা চৎতুনা আগষ্টকী তাং ১০দগী হৌনা য়েংবা য়ারগনি। মসি মমাং থাবদা আগস্টকী তাং ৭ তগী হৌগনি হায়রম্বনি। হৌখিবা জুলাইগী তাং ৩০ দা ফোংখিবা দ্রাফ্ট অদুদা মীং য়াওরক্তবা মীওইশিং অমসুং মীং য়াওরক্লবসু মদুদা অশোয়বা থেংনরবদি মদু চুমথোক্নবগী দমক এন.আর.সি. কেন্দ্রদগী হায়রিবা ফোর্মশিং অসি লৌবা য়াগনি হায়রি।
পাউগী মতুং ইন্না হায়রিবা ফোর্মশিং অসি এন.আর.সি. গী ওফিসিয়েল ৱেবসাইট www.nrcassam.nic.in দগীসু দাউনলোদ তৌরগা শিজিন্নবা য়াগনি হায়রবসু হৌজিক্কী ওইনদি ৱেবসাইট অসিদগী স্পেসিমেন ফোর্মশিং অদু লৌথোকখ্রে। ক্লেইম, ওবজেকসন অমসুং কারেক্সনগী ফোর্মশিং অসি আগস্টকী তাং ৩০ দগী সেপ্তেম্বরগী তাং ২৮ ফাওবা এন.আর.সি. কেন্দ্রশিংনা লৌশিনগনি হায়না এন.আর.সি. না পুথোকপা চেজাই অমদা পল্লি অদুবু, টাইমস্ অফ ইন্দিয়াগী পাউ অমদা হায়রিবা ক্লেইম, ওবজেকসন অমসুং কারেক্সনগী ফোর্মশিং অসি লৌশিনবগী মতম লেপ্পা ঙমদনা লৈরি হায়না ইরি।
পনবা য়াই, হন্দক পুথোকখিবা এন.আর.সি. গী দ্রাফ্ট অদুদা মীওই কোতি ২ লাখ ৮৯ লিশিং ৮৩, ৬৭৭ কী মীং য়াওরক্লগা মীওই লাখ ৪০ লিশিং ৭, ৭০৮ গী মীং খত্থদুনা থমহৌখি। কাছার জিলাদগী মীং পিশিনখিবা মীওই লাখ ১৮ লিশিং ১৯, ৭০২ গী মনুংদা মীওই লাখ ২ লিশিং ২৮, ৭৬২ গী মীং খত্থহৌখি। করিমগঞ্জ জিলাদা অপুনবা মীওই লাখ ১৩ লিশিং ২৪, ০৯৬ কী মনুংদা মীওই লাখ ১ লিশিং ১২, ১০৯ গী মীং খত্থহৌখি। অদুগা হাইলাকান্দি জিলাদা মীওই লাখ ৭ লিশিং ৭, ৮৫৭ কী মনুংদা খ্বাইদগী লিক্না মীওই লিশিং ৩৯,৮৫৭ কী মীং য়াওরকখিদে।
মীং য়াওরক্তবশিংগী মতাংদা য়াম্না কুপ্না খন্ননবগীদমক স্টেন্দার্দ ওপারেটিং প্রোসিদ্যরগী মতাংদা নিউদিল্লিদা মরুওইবা মীফম অমা পাঙথোকখ্রে। মীফম অদুদা অৱাং-নোংপোক লমদমগী ওইনা লৈরিবা জোইন্ট কমিসনার সত্যেন্দ্র গার্গ, আসামগী চীফ সেক্রেটরী টি.ৱাই. দাস অমসুং এন.আর.সি. গী স্টেত কোর্দিনেতর প্রতীক হাজেলা শরুক য়াখি।
থেংনা ফংবা পাউ অমগী মতুং ইন্না ক্লেইম অমসুং ওবজেক্সনগী দমক মসিগা মরী লৈনবা ফোর্মদা মেনশিল্লগা আগষ্টকী তাং ৩০ হৌদুনা পীশিনবা য়াগনি অদুবু মীং লানবা শেমদোক-শেমজিনগী দমক ওনলাইনদা ওইগনি হায়না পাউগী লিখুন অসিনা ফোঙদোকলি।
থেংনা ফংবা পাউ অমগী মতুং ইন্না ক্লেইম অমসুং ওবজেক্সনগী দমক মসিগা মরী লৈনবা ফোর্মদা মেনশিল্লগা আগষ্টকী তাং ৩০ হৌদুনা পীশিনবা য়াগনি অদুবু মীং লানবা শেমদোক-শেমজিনগী দমক ওনলাইনদা ওইগনি হায়না পাউগী লিখুন অসিনা ফোঙদোকলি।


text:
লখিপুরওনলাইন দিজিতেল দেক্সঃ
লখিপুর বিজেপীগী মনুংদা লৈরিবা অমগা অমগা মোত মান্নদবগী থৌওংনা শহর অসিগী চাউখৎপগী খোঙজেল তপথহল্লে। অসুম্না অসুম ঙাংনরকপা চহী য়ামশিল্লকলে। বিজেপীনা পানবগী মমাংদগী হৌনা চাউখৎপগী মতাংসিদা অদুম্মক ঙাংনরক্লবনি। হৌখিবা ২০১৫ দা মিউনিসিপাল বোর্দ শেম্লবা মতুংদগী চাউখৎপগী খোঙজেল অসি মঙম ইশান শান্দবগুম তৌই হায়বা য়াই। বোর্দ অসিগী মতম লোয়শিল্লক্কদবসু য়ামশিল্লকত্রবনি। ২০২০ দা লোইরে। পাউগী লিখুন মতুং ইন্না চাউখৎ থৌরাংগী দমক থেংখাং অনিরকতা লুপা লাখ ১৭ অমসুং ১৩ তৌদুনা শেল কায়থরকখি। অদুবু লাখ ১৭কী থবক শুবা লোয়রবসু লুপা লাখ ১৩ গী থবক হৌজিকফাওবা লোইশিনদ্রি হায়রি। মতম কুইনা শহর অসিগী নিংবা থুংদবা কয়া হন্দকতি মিউনিসিপাল বোর্দ অসি বিজেপীনা মখুৎ চল্লবনিনা শোয়দনা পায়খৎলক্লগনি হায়বসি মীয়ামগী থাজবনি। অদুবু মখোয় মশেলগী মরক্তা অমগা অমগা মোত তিন্নদবগী থৌদোক কয়া হন্দক উবা ফংলি। ২০১৬ কী লখিপুর বিধানসভা চক্রগী বিজেপী মীরেপ ওইখিবা হৌজিকনা কাছার জিলাগী দিস্ট্রিক একজিক্যুটিব মেম্বর লাইরিকয়েংবম থোইবা (উত্তম) দা পাউচে অমনা হংবা ৱাহংগী পাউখুমদা লখিপুর সহর চাউখৎলবতদা লখিপুর বিধান সভানা কোনবা মফম খুদিংমক্কী চাউখৎপা পুরক্কনি হায়বদু য়া্ম্না মরুওইবা ৱাফমনি। মহাক লখিপুরগী খুঙ্গং খুঙ্গংশিংদসু কোয়না চৎতুনা মীয়ামগী চাউখৎ-থৌরাংগী মতাংদা কন্না হোৎনজরিবা মীশকনি। হৌখিবা জনুৱারী ১৯ দা বিবেক বাহিনি লখিপুর মছানা শিল্লাংদুনা পাঙথোকখিবা চিঞ্জাক্কী মেলা অমগী বার্তন চেদা লখিপুর মিউনিসিপাল বোর্দকী নৌনা খল্লবা চেয়ারমেন সঙ্গীতা গুরুং গী মিং বার্তন চেদা য়াওরকখিদে। মদুগী মতাংদা বিজেপীগী থৌমী অমনা সোসিয়েল মেদিয়াদা বার্তন চে অদুমক থাঙ্গৎলকপদগী অমগা অমগা ৱাহৈ কারন চন্নবা লেপ্নখিদে, কমেন্টশিং অদুনা লখিপুর বিজেপীগী মনুংদা মখোয় মশেলগী মনুংদা অমগা অমগা মোত তিন্নদবা লৈ হায়বসি মীয়াম্না অদুম্মক উবা ফংলি। অমবু অমবু ওইরবসু লখিপুর মীয়ামগী য়েংদুনা মখোয় মশেলগী মরক্তা অমগা অমগা চুংশিন্নদুনা লখিপুর সহরগী চাউখৎপগী লমদাংদা করম্না অফবা লম্বীদা লমজিংশিগে হায়বদু ৱাতাহন্নিংঙি।
লখিপুরওনলাইন গী ফেসবুক পেজ লাইক তৌবিউ।